നിരനിരയായി നില്‍ക്കുന്ന തെങ്ങുകളിലൊന്നിന്റെ ചുറ്റുമുള്ള പുല്‍പ്പരപ്പിലാണ് ഞാനിരിക്കുന്നത്. എന്റെ മുന്നില് ചെറിയ ഓളങ്ങളിലുലയുന്ന കായലിന്റെ സ്നിഗ്ദത. മുമ്പ് ഇത് കായലിന്റെ ഭാഗമായിരുന്നില്ല. പത്തമ്പത് വര്‍ഷങ്ങള്‍ക്കു മുന്‍പ് നെല് കൃഷി നടത്തിയിരുന്നപ്പോളുള്ള ഒരു വരമ്പു മാത്രമായിരുന്നു ഞാനിരിക്കുന്ന പുല്‍പ്പരപ്പ്. അകലെയുള്ള ഒരു ബണ്ടു തകര്‍ന്ന് ഇവിടേക്കും വെള്ളം ഒഴുകിയെത്തി., കായലിന്റെ ഭാഗമായിത്തീര്‍ന്നതാണ്.\nവര്‍ഷങ്ങളായി ഞാന് ചുറ്റിത്തിരിഞ്ഞുകൊണ്ടിരിക്കുകയാണ്. ജീവിതത്തിന്റെ നല്ലതും നെറികെട്ടതുമായ ഇടവഴികളിലൂടെ ഞാന് സഞ്ചരിക്കുന്നു. പലരേയും പരിചയപ്പെട്ടു., പല സ്ഥലങ്ങളും കണ്ടു. അവിടെയൊക്കെ എനിക്ക് സ്വസ്ഥത ലഭിച്ചുവോ.\nഎങ്കിലും എന്റെ ഗ്രാമത്തിലേക്കു വരുമ്പോള് എന്തെന്നില്ലാത്ത ഒരു ആശ്വാസം എനിക്ക് ലഭിക്കാറുണ്ട്. ഇവിടെയെത്തുമ്പോള് എന്തെന്നില്ലാത്ത ഒരു നിര്‍വൃതി ഞാനനുഭവിക്കാറുണ്ട്. ഈ പുല്‍പ്പരപ്പും കായലിന്റെ ഓളങ്ങളും ഇവിടത്തെ ഓരോ മണല്‍ത്തരിയും എന്റെ സ്വന്തമാണെന്ന് എനിക്ക് തോന്നുന്നു. ഈ വിജനമായ ഇളം കാറ്റുള്ള അന്തരീക്ഷം പലപ്പോഴും എന്നെ ഉന്മേഷവാനാക്കുന്നു. വിദേശത്തുനിന്നും വര്‍ഷാവര്‍ഷമുള്ള ഇങ്ങനെയുള്ള വരവില് ആരുമറിയാതെ, മൊബൈല് റേഞ്ചില്ലത്ത, വിദ്യുത്ച്ഛക്തിയില്ലാത്ത എന്റെ ഗ്രാമത്തിന്റെ ഓരത്തുള്ള ഈ പുല്‍പ്പരപ്പിലേക്കുള്ള യാത്ര എപ്പോഴും എന്നെ ത്രസിപ്പിക്കുന്നതായിരുന്നു.\nനിരയായുള്ള ഈ തെങ്ങുകളുടെ അവസാനത്തെ മുനമ്പിലാണ് അശോകേട്ടന്റെ ഓടിട്ട വീട്.\nഅശോകേട്ടനെ കണ്ടുമുട്ടിയ ദിവസം ഞാനോര്‍ക്കുകയാണ്.\nഎനിക്കറിയില്ലായിരുന്നു, ഈ വരമ്പിന്റെ അവസാനം ഒരു വീടുള്ളകാര്യം, വരമ്പിനു നടുവിലെ മണ്ണുമാത്രമായ ഒരു നേര് രേഖയുള്ളത് അങ്ങോട്ടാണെന്നതും.\nആറേഴ് വര്‍ഷങ്ങള്‍ക്കു മുന്‍പാണെന്നു തോന്നുന്നു, എന്റെ മറ്റൊരു സന്ദര്‍ശനവേളയിലെ സന്ധ്യയുടെ ചായം കറുപ്പിനുവഴിമാറുന്ന സമയത്താണ് അപ്രതീക്ഷിതമായി മഴത്തുള്ളികള് എന്റെ ആ സായാഹ്നത്തെ വികൃതമാക്കാന് വന്നത്.\nചിലപ്പോള് അങ്ങനെയാണ്. നമുക്ക് ആവശ്യമുള്ളപ്പോള് മഴ വരില്ല, ചിലപ്പോള് മടുത്താലും മാറില്ല. ഒന്നര കിലോമീറ്ററകലെയുള്ള എന്റെ വീട്ടില് നിന്നും ഞാനന്ന് പോരുമ്പോള് കുടയെടുത്തില്ലായിരുന്നു.\nതെങ്ങോലകള്‍ക്കിടയിലൂടെ ഊര്‍ന്നിറങ്ങുന്ന നനുത്ത പ്രകാശരശ്മികള് മാത്രം.ആ സമയത്താണ് വരമ്പിലെ നേര് രേഖയില് ഒരു ആളനക്കം ശ്രദ്ധിച്ചത്. ധൃതിയില് ഒരാള് ഓടി വരുന്നു. എന്റെ മുന്നിലെത്തിയപ്പോള് ഒന്നു നിന്നു. തലയിലൂടെ ഒരു തോര്‍ത്തിട്ടിരുന്നു. ഇരുണ്ട നിറം., ഏകദേശം നാല്‍പ്പത്തഞ്ചോടടുത്ത് പ്രായം വരും.\n‘ങാ.. സാറായിരുന്നോ..?’ മുന്‍പ് കേട്ടിട്ടില്ലാത്ത ഒരു ശബ്ദം. വിജനമായ ഈ സ്ഥലത്ത് വന്ന് ഒരാള് ഇങ്ങനെ പറഞ്ഞാല് അല്പം ഭയം ആര്‍ക്കുമുണ്ടാകാം.\n‘ആരാ..’ എന്റെ സ്വരം ഇടറിയിരുന്നു.\n‘ഞാനാ.. അശോകന്..സാറിങ്ങനെ മഴകൊള്ളേണ്ട. എന്റെ കൂടെ വരൂ. മഴമാറുന്നതുവരെ വീട്ടിലിരിക്കാം.ഈ വരമ്പിന്റെ അവസാനം ..ഒരു മുന്നു മിനിട്ട് നടക്കാനേയുള്ളൂ വീട്ടിലേക്ക്..’\nഎനിക്ക് ചെറിയ ഒരു ആശങ്ക.\nപക്ഷേ മഴ കനത്തുവരുന്നു. മഴത്തുള്ളികളുടെ ശക്തി കൂടുന്നു.\nപിന്നെ നോക്കിനില്‍ക്കാനെനിക്ക് ധൈര്യമില്ല. എല്ലാം മറന്ന് ആജ്ഞാനുവര്‍ത്തിയായി ആ മനുഷ്യന്റെ പിന്നാലെ പോകുകയെന്നതുമാത്രമായിരുന്നു എന്റെ മുന്നിലുള്ള ഏക മാര്‍ഗ്ഗം.\nരണ്ടു നിമിഷം നടന്നപ്പോഴാണ് അടുത്തുതന്നെ കണ്ട ഒരു ചെറിയ പൊന്തക്കാട് ശ്രദ്ധയില് പെടുന്നത്. അയാള് അതിനടുത്ത് ചെന്ന് ചെടികള് വകഞ്ഞുമാറ്റിയപ്പോഴാണ് അവിടെ ഒരു മണ്ണെണ്ണ വിളക്ക് എരിയുന്നത് കണ്ടത്. ഈ പൊന്തക്കാടായിരിക്കാം ഇവിടെ ഒരു വീടുള്ള കാര്യം എന്നെ ഇത്രയും കാലം മറച്ചുവെച്ചത്.\n‘സാറിനെ ഞാന് പലപ്പോഴും കാണാറുണ്ട്. അയ്യപ്പന് കാവിനടുത്തുള്ള മേയ്ക്കാട്ട് വീട്ടിലെയല്ലേ സാറ് ? ..’\n‘അതെ..’ ഞാനറിയാതെ അയാള് എന്റെ എല്ലാ കാര്യങ്ങളും മനസ്സിലാക്കിയിരിക്കുന്നു.\nചെറിയ ഒരു വീട്. വൈദ്യുതിയില്ലാത്തതുകൊണ്ട് മണ്ണെണ്ണവിളക്കുകള് ഉമ്മറത്തും അടുക്കളഭാഗത്തും മുനിഞ്ഞ്ഞ് കത്തുന്നുണ്ട്.\nഭാര്യയും പത്താം ക്ലാസിലും എട്ടാം ക്ലാസ്സിലും പഠിക്കുന്ന രണ്ടു പെണ്‍കുട്ടികളടങ്ങിയതാണ് അശോകേട്ടന്റെ കുടുംബം. വര്‍ഷങ്ങള്‍ക്കു മുന്‍പ് സ്നേഹിച്ച പെണ്ണിനെ വിളിച്ചിറക്കിക്കൊണ്ടു പോരുമ്പോള് നിറഞ്ഞ ശൂന്യതമാത്രമായിരുന്നു അയാളുടെ മുന്നില്. ഇവിടെ ആരോരുമറിയാതെ ഓലകൊണ്ടൊരു കൂടൊരുക്കി കായലിലെ കക്ക വാരിയാണ് അശോകേട്ടന് ജീവിതം കരുപ്പിടിപ്പിച്ചത്.\nകുട്ടികള് മണ്ണെണ്ണ വിളക്കിന്റെ വെളിച്ചത്തിലിരുന്ന് പഠിക്കുന്നു. പൊട്ടിയ തിണ്ണയില് അയാള് വിരിച്ച തുവര്‍ത്തുമുണ്ടില് ഞാനിരുന്നു.\nഅശോകേട്ടന് തന്ന കട്ടന് ചായ മൊത്തിക്കുടിക്കുന്നതിനിടയില് മഴയുടെ ശക്തി കുറഞ്ഞുവന്നു.\nമഴ മാറിയപ്പോള് അശോകേട്ടന് എന്നെയും കൂട്ടി കവല വരെ വന്നു.\nഇങ്ങനെയും മനുഷ്യരുണ്ടോയെന്ന് ഞാന് സംശയിച്ചു.\n‘സാറിനി എന്നാ വരിക ?’പിരിയുമ്പോള് അശോകേട്ടന് എന്നോട് ചോദിച്ചു.\n‘വരാം..’ എനിക്കുതന്നെ അറിയില്ല എന്നാ ഇനി വരാനാവുകയെന്ന്.\nവാരിപ്പുണരുന്ന വേശ്യയായി മാത്രമേ നഗരത്തെ എനിക്ക് കാണാനാവു.\nഅങ്ങനെയുള്ള നഗരജീവിതത്തില് ലയിച്ചാല് എന്നാണ് മോക്ഷം കിട്ടുക ?\nഅടുത്ത തവണ വന്നപ്പോഴാണ് അശോകേട്ടനെ കൂടുതല് പരിചയപ്പെടാനായത്. വരമ്പിന്റെ മറുവശത്ത് വെള്ളം കെട്ടി നിര്‍ത്തി ചെമ്മീന് കൃഷി തുടങ്ങിയിരിക്കുന്നു. കായലില് ചെറിയ ഓളങ്ങളില് മുളംകുറ്റിയില് കെട്ടിയിട്ട ചെറിയ കൊതുമ്പു വള്ളം ആടിയുലയുന്നു. അന്നത്തെ പണികഴിഞ്ഞ് വള്ളം അടുപ്പിച്ചതേയുള്ളൂ. മുഷിഞ്ഞ ഒരു തോര്‍ത്തുമുണ്ടു മാത്രമുടുത്താണ് അശോകേട്ടന് വന്നത്. ചേറിന്റെ രൂക്ഷ ഗന്ധം.\n‘എന്താ അശോകേട്ടാ ചെമ്മീന് കൃഷിയൊക്കെ എങ്ങനെയുണ്ട് ?‘\nഎന്നെ നിര്‍നിമേഷനായി നോക്കി.\n‘ഒന്നും പറയണ്ട സാറെ.. ഇത്തവണ ബാങ്കിന്ന്2ലക്ഷം ലോണെടുത്താ ഞാന് ചെമ്മീന് കെട്ട് തുടങ്ങിയത്. കഴിഞ്ഞ ആഴ്ച വൈറസ് ബാധ വന്ന് എല്ലാം പോയി..’ അശോകേട്ടന്റെ കണ്ണുകളില് ദൈന്യതയുടെ ബഹിര്‍സ്ഫുരണങ്ങള്.\nഞാന് പകച്ചു നിന്നു.\n‘ഇനി എന്താ ചെയ്യാ..’\n‘ബാങ്ക് വീടും ഈ2ഏക്കറ് സ്ഥലവും ജപ്തി ചെയ്യും. വേറെന്താ ചെയ്യാ..’. അശോകേട്ടന് കൈ മലര്‍ത്തി.\nജപ്തിചെയ്താല് അശോകേട്ടന്റെ കുടുംബം. കുട്ടികള് . അവരെങ്ങോട്ട് പോകും ?. അറിയാവുന്ന തൊഴില് കക്ക വാരല് മാത്രമാണ്.\nതിരിച്ച് വീട്ടിലെത്തിയപ്പോള് എന്റെ സ്വസ്ഥത കുറച്ചെങ്കിലും നഷ്ടപ്പെടുന്നതായി തോന്നി.\nപിറ്റേന്ന് കാലത്താണ് ഞാനിതേക്കുറിച്ച് അഛനോട് സംസാരിക്കുന്നത്.\n‘നിനക്കെന്താ കുട്ടാ.. ആ സ്ഥലം മെയിന് റോഡില് നിന്നും വളരെ അകലെയാണ്. ..നീയത് വാങ്ങിയാല് നിനക്കത് വില്‍ക്കാന് ബുദ്ധിമുട്ടേണ്ടി വരും. അതുമല്ല ആ സ്ഥലത്തിന് വിലയും കുറവാണ്. ‘\nപക്ഷേ എനിക്കെന്തോ ആ സ്ഥലത്തോട് എങ്ങുമില്ലാത്ത ഒരു അടുപ്പം തോന്നിയിരുന്നു. ഒരുപക്ഷേ, ഞാനത് വാങ്ങിയില്ലെങ്കില് ബാങ്കുകാര് നാളെ എന്റെ സ്വസ്ഥതയ്ക്ക് ഭംഗം വരുത്തുമെന്ന് തോന്നി. നാളെ ബാങ്കുകാര് അവിടെ വേലികെട്ടിയാലോ.\nനാട്ടില് നിന്നും തിരിച്ചുവന്നതിനുശേഷം ഒരു സുഹ്രത്തുവഴിയായാണ് ഞാന് ഈ സ്ഥലം വാങ്ങിയത്. രെജിസ്റ്ററിനു ശേഷം ഒരു വര്‍ഷത്തിനകം അശോകേട്ടനും കുടുംബവും അവിടെനിന്നും മാറിത്താമസിക്കാമെന്ന് മുദ്രപേപ്പറില് എഴുതി വാങ്ങുകയും ചെയ്തിരുന്നു. പിന്നീടിതിന്റെ പേരില് അച്ഛന് പലവുരു എന്നോട് ദ്വേഷ്യപ്പെട്ടിരുന്നു.\nകായലിനപ്പുറത്തെ ഗ്രാമത്തിലെ അമ്പലത്തില് നിന്നും നനുത്ത സ്വരത്തില് ‘ദേവിസ്തുതികള്’ ഒഴുകിയെത്തുന്നു. ചെറിയ കാറ്റ് വെള്ളപ്പരപ്പില് ഓളങ്ങളുയര്‍ത്തി കടന്നുപോകുന്നു. അകലെ ഒരു മണ്തിട്ടയില് വെളുത്ത ഒരു കൊക്ക് പറന്നു വന്നിരുന്നു. വണ്ണാത്തിക്കിളികള് ചില് ചില് ശബ്ദമുണ്ടാക്കി പറന്നുപോകുന്നു. അവ തിരിച്ച് തങ്ങളുടെ കൂട്ടിലേക്കാവാം. തീറ്റ തേടി അകലങ്ങളിലേക്ക് പറന്നു പോയതാവും. കിളിക്കുഞ്ഞുങ്ങള് കൂട്ടില് തീറ്റയും കാത്തിരിക്കുന്നുണ്ടാവാം.\nപക്ഷേ. എന്റെ മനസ്സ് ഇന്ന് വളരെ കലുഷിതമാണ്.\nഎന്തേ ഞാനിത്ര അസ്വസ്ഥനാവാന് ?\nഒരുപക്ഷേ ഇന്നും ഇവിടേക്ക് വരുന്നതിനുമുന്‍പ് അച്ഛന് ഇങ്ങനെ പറഞ്ഞതുകൊണ്ടായിരിക്കും.\n‘ഇപ്പോ മൂന്നു വര്‍ഷമായില്ലേ. അയാളിപ്പോഴും ഒഴിഞ്ഞുതരാന് തയ്യാറല്ല.... നീ ഇന്നെങ്കിലും അയാളെ കണ്ട് സംസാരിക്കണം.....ഞാന് അത് വാങ്ങുമ്പോഴേ പറഞ്ഞതാണ്....‘\nഅശോകേട്ടനോട് എങ്ങനെ ഞാനിത് പറയും ?\nഇത്രയും കാലം നോക്കി നടത്തിയിരുന്ന ഈ തെങ്ങുകളും പുല്‍പ്പരപ്പും കായലോരവും ഒറ്റപ്പെട്ടുകിടക്കുന്ന വീടുമെല്ലാം ഉപേക്ഷിച്ച് അശോകേട്ടന് എങ്ങനെ ഇവിടെനിന്നും ഒഴിഞ്ഞുപോകാനാവും.. ഇതിന്റെ അവകാശം എന്നേക്കാള് അശോകേട്ടനല്ലേ..\nപക്ഷേ നിയമം., പിന്നെ ഞാന് ഇതുവാങ്ങാന് ചെലവാക്കിയ പൈസ എല്ലാം..എല്ലാം..\nതെങ്ങോലകളില് ചെറിയ കാറ്റ് അലസമായി തലോടുന്നു. വെളുത്ത കൊക്ക് അവിടെനിന്നും പറന്നുപോയിരിക്കുന്നു. അകലെ മേഘച്ചിന്തുകളില് ചുവപ്പ് പരവതാനി വിരിച്ചിരിക്കുന്നു.\nഎവിടെ നിന്നോ രണ്ട് കാക്കകള് തെങ്ങോലകളില് വന്നിരുന്നു. അവ ‘കാ കാ’ ശബ്ദമുണ്ടാക്കിക്കൊണ്ടിരിക്കുന്നു. നിമിഷങ്ങള്‍ക്കകം എവിടെനിന്നോ തെങ്ങോലകളില് മുഴുവനും കാക്കകള് ഒന്നൊന്നായി കുമിഞ്ഞുകൂടിക്കൊണ്ടിരുന്നു.\nഅവ എന്നെ നോക്കിയാണ് ഇങ്ങനെ ശബ്ദിക്കുന്നതെന്ന് തോന്നി. അവയുടെ സ്വരം വളരെ കാഠിന്യമുള്ളതും പരുപരുത്തതുമാണ്.അവയുടെ സ്വരം എനിക്ക് ഏറെ അലോസരമുണ്ടാക്കിക്കൊണ്ടിരുന്നു. ഒരുവേള ഞാന് ചെവിപൊത്തിപ്പിടിച്ചു.\nഒരുപക്ഷേ ഞാന് ഇവിടെ ഇരുന്നത് അവയ്ക് ഇഷ്ടപ്പെട്ടുകാണില്ല.\nപിന്നെ മെല്ലെ എഴുന്നേറ്റ് തിരിച്ച് നടന്നു. ഇടവഴിയിലേക്കിറങ്ങുന്നതിനുമുന്‍പ് തിരിഞ്ഞു നോക്കി. കാക്കകള് അവിടം വിട്ടു പോയിരിക്കുന്നു. അശോകേട്ടന്റെ വീട്ടില് കത്തുന്ന മണ്ണെണ്ണ വിളക്കിനു നല്ല പ്രകാശം.\nPosted by KM:: Thrissur at 8:13 PM\nഒരിടവേളയ്ക്കുശേഷം മറ്റൊരു കഥകൂടി പോസ്റ്റുന്നു... അവകാശികള്..\nതീരുമാനമെടുക്കേണ്ടത് തീര്‍ച്ചയായും താങ്കള് തന്നെ.\n(അശോകേട്ടാന്റെ വീട്ടില് നല്ല പ്രകാശത്തോടെ കത്തുന്ന മണ്ണെണ്ണ വിളക്കുകള് അണയാതിരിക്കട്ടെ :)\nഅശോകേട്ടനേയും ഒപ്പം തന്നെ കഥാകാരനേയും പരിഗണിക്കേണ്ടി വരുന്നത് കൊണ്ട് തികച്ചും ആശയകുഴപ്പത്തിലാവുന്നു വായനക്കാരന്...\nമിക്കവര്‍ക്കും ഒരു തരത്തിലല്ലെങ്കില് മറ്റൊരു വിധത്തില് അഭിമുഖീകരിക്കേണ്ടി വരുന്ന ഒരവസ്ഥയാണിതെന്ന് തോന്നുന്നു.\nമേനോന് ജീ നന്നായിരിക്കുന്നു. കത്തുന്ന മണ്ണെണ്ണ വിളക്കിന് മുമ്പില് ഒരു നിമിഷം ശങ്കിച്ച് പോവുന്നു... വായനക്കാരനും.\nഇതൊരു ശരിയുടെ കഥ\nകഥ എവിടെയോ ജീവിതമാവുന്നു സാധാരണയില് നിന്ന് തികച്ചും വ്യത്യസ്ഥമായി വായനക്കാരുമായി സം‌വദിക്കുന്നു\nബൂലോകത്തിന് വേണ്ടത് ഇതുപോലെയുള്ള കഥകള് തന്നെ\nമനുഷ്യത്വം ...എന്നും കാത്തുസൂക്ഷിക്കാന് എളുപ്പമാണെന്ന് എനിക്ക് തോന്നുന്നില്ലാ.\nകണക്കുകൂട്ടലുകള് ഒന്നു തെറ്റിയാല് നമ്മള് പ്രാക്ടിക്കല് ആയിപ്പോകും.....\nഅതു രണ്ടും ഒരു വണ്ടിക്കു ചേര്‍ന്ന കാളകള് അല്ലാ....\nകഥക്കു ഒരു ഒതുക്കം ഉണ്ട്.....കൊള്ളാം..\nമേനനേ ചെറുകഥാ വായിച്ചു. കൊള്ളാം.\nനന്മയുടെ സന്ദേശമുള്ള ഒരു കഥയെഴുതുക അനായസകരമാണ്.ജീവിതത്തിലേക്ക് അതിനെ കൊണ്ടുവരാനാവണം.മേനോന്,അഭിനന്ദനങ്ങള്...\nഈ കഥ ഒരു വഴിവിളക്കായി ഇവിടെ നില്‍ക്കട്ടെ.\nഅയാള് ഇത് വരെ കൊട്ടേഷന് കൊടുത്തില്ലേ അശോകേട്ടന്?\nഎന്നാല് ഒരു അഡ്രസ്സ് തരാം. കോണ്ടാക്ട് ചെയ്യാന് പറയൂ.\nസീനിയര് ജഡ്ജി (റിട്ട)\nപുള്ളി ഒഴിവ് സമയങ്ങള് ആന്ന്ദപ്രദമാക്കാന് കൊട്ടേഷന് സ്വീകരിക്കും. വളരെ ചീപ്പാണ് പച്ചാളം. (പണത്തിന്റെ കാര്യത്തില്.. എന്ന് പ്രത്യേകം പറഞ്ഞില്ലെങ്കില് അതാണ് ഉദ്ദേശിച്ചത് എന്ന് മനസ്സിലാവില്ല നേരിട്ട് കാണുമ്പോള്)\nഓടോ: നല്ല കഥ. :-)\nമേന്നെ, ഇതുവരെയായി എഴുതിയിട്ടുള്ള കഥകളില് നിന്നും ഈ കഥ വളരെ വേറിട്ടു നില്‍ക്കുന്നു. വളരെ നന്നായിരിക്കുന്നു. ഭാവുകങ്ങള്\nനൈസ് കഥ. ഇതുവരെയുള്ളതില് എനിക്കേറ്റവും ഇഷ്ടപ്പെട്ടത്\n( ഓ.റ്റോ: ന്നാലും പച്ചാളത്തിനെ പറ്റി ഇത്രേ പറയണായിരുന്നൊ? :))\nഈ മുടിഞ്ഞ ചൂടിലിരുന്ന് വായിച്ചിട്ടും ഒരു കുളിര്‍മ തോന്നി മനസ്സിന്. നിറയെ പച്ചപ്പ് നിറഞ്ഞ വരമ്പും കായലും മയമേഘങ്ങളും മണ്ണെണ്ണവിളക്കിന്‍റെ പ്രകാശവുമെല്ലാം നിറഞ്ഞ ഒരു ഗ്രാമം നേരില് കണ്ടിട്ടില്ലെങ്കിലും അവിടേക്ക് ഈ കഥ കൂട്ടികൊണ്ട് പോയി. ഗുഡ് വര്‍ക്ക്\n(തറവാഡീഡേ കമന്‍റ് കണ്ടാണ് ഇവിടെ വന്നത്, ഒരുത്തന് എനിക്കിട്ട് പണിയാന് തന്നെ ഇറങ്ങിയേക്കുവാ, ഇപ്പൊത്തന്നെ ഗൂഗിളില് ഗുണ്ട എന്ന് സെര്‍ച്ച് ചെയ്താല് നാലാമത് എന്‍റ പേരാ വരുന്നത് ;)\nനന്മയുടെ സന്ദേശമുള്ള കഥകളും കവിതകളും എന്റെ കൂടി ചോയിസാണ്.\nകഥകൃത്തിനു സമൂഹത്തോടു നന്മ ഉപദേശിക്കേണ്ട ബാധ്യതയുണ്ടൊ എന്നു മുകുന്ദന് മുതന് അഷിത വരെ ചര്‍ച്ച ചെയ്തിട്ടും പരിഹാരമായിട്ടില്ല. പക്ഷെ ഒരോ കഥാ കൃത്തിനും തീരുമാനിക്കാം എതു ലൈന് വേണമെന്നു.\nശരിയാണല്ലോ. ഗൂഗിളില് ‘ഗുണ്ട’ എന്ന് തപ്പിയാല് ആദ്യത്തെ പേജില് തന്നെ നിന്റെ പേര്. ഹ ഹ ഹ... :-)\nഡെയ്... നീ ഫേമസായെഡെ (കട്: കൈപ്പള്ളി)\nമേനോനെ, ഈ കഥ ഇന്നലെ വായിച്ചിരുന്നു.\nമേനോന് കഥകളില്  നിന്നും തികച്ചും വ്യത്യതമായി ഈ കഥ തോന്നി. അശോകേട്ടന്‍റെ മണ്ണെണ്ണ വിളക്കണയാതെ കഥാകൃത്തിനെ രക്ഷിക്കാനൊക്കുമോ.\nമനുഷ്യത്ത്വം പലപ്പോഴും വളരെ ചിന്തിപ്പിക്കുന്നു.വാങ്ങുമ്പോഴും നല്‍കുമ്പോഴും.\nകുറച്ചു നേരത്തേക്കെങ്കിലും ഒരു ചെറിയ വികാരം, അത് വേദനയായാലും, സന്തോഷമായാലും, ആസ്വാദകന്റെ മനസില് ഉണ്ടാക്കാന് കഴിയുന്ന ഓരോ സൃഷ്ടിയും മഹത്തരമാണെന്ന് ഞാന് വിശ്വസിക്കുന്നു.\nഈ കഥ (അതോ ജീവിതമോ ..?) മഹത്തരമാണോ എന്നെനിക്കറിയില്ല, പക്ഷേ വായിച്ചു കഴിഞ്ഞിട്ടും ആ നൊമ്പരവും നിസഹായാവസ്ഥയും എന്റെ മനസിനെ വേദനിപ്പിക്കുന്നു.\nവിഷ്ണുപ്രസാദ്ജി : താങ്കളുടെ വീക്ഷണം തീര്‍ത്തും ശരിയാണ്. എല്ലാം പറയാനെന്തെളുപ്പം. പ്രാവര്‍ത്തികമാക്കാനാണ് പാട്.\nദില്‍ബു: പച്ചാളത്തിനുള്ള തേങ്ങ ഇവിടെ എന്തിനാണാവോ അടിച്ചത് ?\nഈ കഥ സ്വീകരിച്ചവര്‍ക്കെല്ലാം നന്ദി.\nഹൃദയസ്പര്‍ശിയായം കഥ. വായിക്കാന് നല്ല ഒഴുക്കുള്ള ഭാഷ. മേനനു ഞാന് ശിഷ്യപ്പെട്ടിരിക്കുന്നു.\nപ്രിന്റെടുത്ത് വീട്ടിലിരുന്നാ വായിച്ചത്. അപ്പൊള് കമെന്റാന് പറ്റിയില്ല. പിന്നെ മറന്നു പോയി.\nഹൃദയസ്പര്‍ശിയായ കഥ (ആത്മ). പടിപ്പുര പറഞ്ഞപോലെ തീരുമാനം താങ്കളുടേത് തന്നെ. ചിത്രങ്ങളും കണ്ടു. നന്നായിരിക്കുന്നു.\nഇതൊരു കഥയായിരിക്കില്ല. എന്നാലും നന്നായി.\nമേന്‍നേ...നന്നായി. അഗ്രജന് പറഞ്ഞതാണ് എനിക്കും പറയാനുള്ളത്. എന്നാലും അശോകേട്ടന്.\nആവനാഴി, സുല്,സൂ, അപ്പു, അവകാശികള് വായിച്ചവര്‍ക്കും അഭിപ്രായം രേഖപ്പെടുത്തിയവര്‍ക്കും നന്ദി.\nനന്മയുടെ നിറവുള്ള ഒരു നല്ല കഥ\nഅസ്സലായിരിക്കുന്നു ..മണ്ണിന്റെ,മഴയുടെ,മനസിന്റെ,നന്മയുടെ ഒരു നല്ല മിശ്രിതം ഒരു കൊച്ചു കഥയില് അവതരിപ്പിച്ചിരിക്കുന്നു. അവകാശികള് ആരെന്ന ചോദ്യം പ്രസക്തം.. കരിന്തിരിയായി കത്തുന്ന ജീവിതത്തിലും ഒരു കച്ചിതുരുംമ്പായി നിങളുടെ ഉത്തരം കിട്ടാത്ത മനസുമാത്രമാണ് അവര്‍ക്ക് കൂട്ട്...\nഞാന് മാതൃഭൂമി ആഴ്ചപതിപ്പിലാണ്' കഥ വായിച്ചത്. പിന്നെ ബ്ലോഗില് തപ്പി കണ്ടെത്തുകയായിരുന്നു. അശോകേട്ടനോട് കാര്യം വെട്ടി തുറന്ന് പറയാന് പറ്റാത്ത ആ കഴിവില്ലായ്മയുണ്ടല്ലോ. അതിലും വലിയൊരു നന്മ വേറെ ഉണ്ടോ.


മെയ്‌വെതര് ഇടിവീരന് തന്നെ; പക്ഷേ ഇതൊരു ക്ലാസിക്ക് പോരാട്ടമൊന്നുമല്ല\n4 May 2015 6:41 PM GMT\nആവേശകരമായ മത്സരം അവസാനിപ്പിച്ചുകൊണ്ട് കാഹളം മുഴങ്ങിയ നിമിഷം തന്നെ മെയ്‌വെതര് ബോക്‌സിംഗ് റിംഗ് ചാടിക്കടന്ന് കാണികളെ നോക്കി വിജയ കാഹളം മുഴക്കി. വിജയം തന്റെ കൈപ്പിടിയിലൊതുങ്ങിക്കഴിഞ്ഞതായി അദ്ദേഹം ഉറപ്പിച്ചു കഴിഞ്ഞിരുന്നു. എന്നാല് ജഡ്ജസിന്റെ ഭാഗത്ത് നിന്നു കൂടിയുള്ള ഉറപ്പ് സ്‌കോര്‍ബോര്‍ഡില് തെളിയുന്നതു കാണാന് കണ്ണിമ ചിമ്മാതെ കാത്തു നില്‍ക്കുകയായിരുന്നു ആരാധകര്. മിനിറ്റുകള്‍ക്കുള്ളില് അതുമുണ്ടായി. മെയ്‌വെതറിന്റെ വിജയം ഔദ്യോഗികമായി പ്രഖ്യാപിക്കപ്പെട്ടു. തന്റെ തലമുറയിലെ ഏറ്റവും മികച്ച ബോക്‌സറെന്നു തെളിയിച്ച മെയ്‌വെതറെ അര്‍ഹിച്ച അംഗീകാരം തേടിയെത്തിയപ്പോള് സഫലമായത് ആരാധകരുടേയും ചിരകാല സ്വപ്നം. ബോക്‌സിംഗിനെ ജീവനു തുല്ല്യം സ്‌നേഹിക്കുന്ന ഫിലിപ്പൈന്‍കാരനായ പക്വിയോവോയും അദ്ദേഹത്തിന്റെ ആരാധകരും നാട്ടിലേക്ക് മടങ്ങുന്നത് അത്യന്തം നിരാശരായാണ്.\nഒട്ടനവധി ആകസ്മിക നിമിഷങ്ങള് കരുതി വച്ച ഈ ചാംപ്യന്‍ഷിപ്പിലുടനീളം രണ്ടു പേരും ഒപ്പത്തിനൊപ്പം നിന്നു പൊരുതുകയായിരുന്നു. മെയ്‌വെതര് മികച്ച പ്രതിരോധം തീര്‍ത്ത് മുന്നേറുകയായിരുന്നുവെങ്കില് മത്സരത്തില് അവസാന ബെല് മുഴങ്ങുന്ന നിമിഷത്തിലും ആക്രമണോത്സുകനായിരുന്നു പക്വിയോവോ. 116-112, 116-112, 118-110 എന്നിങ്ങനെയാണ് മൂന്നു ജഡ്ജിമാര് മത്സരത്തിനു നല്‍കിയ സ്കോറുകള്.\nസമീപകാലത്തു നടന്നതില് വച്ചേറ്റവും വലിയ ബോക്‌സിംഗ് ചാംപ്യന്‍ഷിപ്പായിരുന്നു വെല്‍ട്ടര്‍വെയിറ്റ് ബെല്‍ട്ട്. മത്സരവേദി, ലഹരി പരിശോധന സമ്പന്ധിച്ച തര്‍ക്കങ്ങള് തുടങ്ങി പല കാരണങ്ങള്‍ക്കൊണ്ടും കഴിഞ്ഞ നാലഞ്ചു വര്‍ഷമായി മുടങ്ങിക്കൊണ്ടിരുന്ന ഈ വമ്പന് ഈവന്റ് അവസാനം സാധ്യമായപ്പോള് അഭ്യൂഹങ്ങളും പ്രതീക്ഷകളും അതിനൊത്ത് ഉയരുകയും ചെയ്തു. മത്സരത്തിന്റെ സംപ്രേക്ഷണാവകാശം വാങ്ങിയെടുക്കാന് ചാനലുകാര് മത്സരിച്ചു. മത്സരവേദിയായ ഗ്രാന്റ് ഗാര്‍ഡന് ഏരിനയില് തങ്ങളുടെ പ്രിയ താരങ്ങള്‍ക്ക് ഹരം പകരാനെത്തിയ ആരാധകരുടെ കൂട്ടത്തില് ക്ലിന്റ് ഈസ്റ്റ്വുഡ്, ഡെന്‍സല് വാഷിംഗ്ടണ്, മൈക്കല് ജോര്‍ദന്, ടോം ബ്രാഡി തുടങ്ങി സിനിമ-കായിക രംഗത്തെ സെലിബ്രിറ്റികളുടെ ഒരു പട തന്നെയുണ്ടായിരുന്നു. വരുമാനത്തിന്റെ കാര്യത്തിലെന്ന പോലെ ഉദ്യോഗഭരിതമായ നിമിഷങ്ങള് സമ്മാനിക്കുന്നതിലും സമ്പന്നമായിരുന്നു ഈ ബോക്‌സിംഗ് ഈവന്റ്.\nമെയ്‌വെതര്-പക്വിയോവോ പോരാട്ടം കാണാന് വര്‍ഷങ്ങളായി തുടരുകയായിരുന്ന ആരാധകരുടെ കാത്തിരിപ്പ് ചാനലുകാരുടെ ഇടപെടല് കാരണം അര്‍ദ്ധ രാത്രി വരെ നീണ്ടു. മത്സരം കാശു കൊടുത്ത് ടീവിയില് കാണുന്നതിനായുള്ള ഓര്‍ഡറുകള് പെരുകിയപ്പോള് ഈവന്റിന്റെ പ്രചാരകര് മത്സരം തുടങ്ങുന്നത് രാത്രി 11.58 വരെ വൈകിപ്പിക്കുകയായിരുന്നു. നാളെ ഈ കാത്തിരിപ്പിനേയും വളരെ പ്രാധാന്യത്തോടെ ചരിത്രം രേഖപ്പെടുത്തുമെന്നായിരുന്നു വിജയിയായ മെയ്‌വെതര് പ്രതികരിച്ചത്.\nറിംഗിനുള്ളില് പോരാട്ടത്തിനൊപ്പം പരസ്പരമുള്ള പ്രകോപനങ്ങളും പരിഹാസങ്ങളും രണ്ടു പേരും തുടര്‍ന്നു കൊണ്ടിരുന്നു. തുടക്കം മുതല് ആക്രമണോത്സുകനായി കളിച്ച പക്വിയോവോയ്ക്ക് പക്ഷേ പഞ്ചുകള് പലതും ലക്ഷ്യ സ്ഥാനത്തെത്തിക്കാന് ആയില്ല. എന്നാല് കളിയുടെ അവസാന നിമിഷം വരെ നിരാശനാകാതിരുന്ന അദ്ദേഹം കളിക്കിടയിലെ മെയ്‌വെതറുടെ പരിഹാസത്തേയും പ്രകോപനത്തേയുമെല്ലാം ചിരിച്ചു തള്ളുന്നതും കണ്ടു. പക്വിയോവോ തൊടുത്ത 429 പഞ്ചുകളില് 81 എണ്ണം മാത്രം ലക്ഷ്യം കണ്ടപ്പോള് താന് തൊടുത്ത 435 പഞ്ചില് 148 എണ്ണം ലക്ഷ്യത്തിലെത്തിച്ച് മുന്‍തൂക്കമുണ്ടാക്കാന് മെയ്‌വെതറിനായി. മത്സരം എത്ര കടുത്തതായിരുന്നുവെന്ന് വ്യക്തമാക്കുന്നത് കൂടിയാണീ കണക്കുകള്.\nഒരു രാജ്യത്തിന്റെ മുഴുവന് പ്രതീക്ഷകള് ചുമലിലേറ്റിയാണ് പക്വിയോവോ റിംഗിനുള്ളിലെത്തിയത്. അദ്ദേഹത്തിനു വേണ്ടി ആര്‍പ്പുവിളിയുമായി ഗ്രാന്റ് ഗാര്‍ഡനകത്തും പുറത്തും തിങ്ങി നിറഞ്ഞ ആരാധകര് ഓരോ റൗണ്ടിന്റെ അവസാനവും നിശബ്ദരാകുന്ന കാഴ്ച്ചയാണ് കാണാന് കഴിഞ്ഞത്. 38-ആം വയസ്സിലും താന് എന്തുകൊണ്ട് മികച്ച ഡിഫെന്‍സീവ് ബോക്‌സറായിത്തുടരുന്നുവെന്ന് അവര്‍ക്കു മുന്നില് തെളിയിക്കുകയായിരുന്നു മെയ്‌വെതര്.\nഈ മത്സരത്തെ ബോക്‌സിംഗ് ചരിത്രത്തിലെ ക്ലാസിക്ക് പോരാട്ടമായൊന്നും വിലയിരുത്താന് കഴിഞ്ഞെന്നു വരില്ല, അത് പക്ഷേ മെയ്‌വെതറുടെ മഹത്വം കുറച്ചു കാലത്തേക്ക് ചോദ്യം ചെയ്യപ്പെടാത്തതാക്കുമെന്നതില് സംശയമില്ല.കാത്തിരിപ്പ് ഒരുപാട് നീണ്ടു പോയെങ്കിലും ഒടുവില് തനിക്കൊത്ത ആ എതിരാളിയെ കീഴ്‌പ്പെടുത്തി തന്റെ അപ്രമാദിത്വം ഉറപ്പിക്കാന് മെയ്‌വെതര്‍ക്ക് കഴിഞ്ഞിരിക്കുന്നു.\nമെയ്‌വെതറുടെ മഹത്വത്തെക്കുറിച്ച് ചര്‍ച്ച ചെയ്യുമ്പോള് വിമര്‍ശകര് ഉന്നയിക്കുന്ന പ്രധാന ആക്ഷേപം അദ്ദേഹം തന്റെ എതിരാളികളയാരെയും നേരിട്ടുള്ളത് അവരുടെ പ്രതാപ കാലത്തായിരുന്നില്ലെന്നതാണ്. പക്വിയോവോയുടെ കാര്യം തന്നെ എടുക്കാം, 36 വയസ്സായ അദ്ദേഹം ഇപ്പോള് എതിരാളികള്‍ക്കു മേല് ത്രസിപ്പിക്കുന്ന ആധികാരിക വിജയങ്ങള് നേടിയിരുന്ന ആ പഴയ പക്വിയോവോ അല്ലെന്നു അവര് ചൂണ്ടിക്കാട്ടുന്നു.\nദ ബെസ്റ്റ് എവര് ബോക്‌സര് എന്നൊക്കെയുള്ള വിശേഷണമുണ്ടെങ്കിലും റിംഗിനു പുറത്ത് എപ്പോഴും ഒരു പ്രശ്‌നക്കാരന് ഇമേജാണ് മെയ്‌വെതറിനുള്ളത്. ഗാര്‍ഹിക പീഡനമുള്‍പ്പെടെ ഒട്ടനവധി കേസുകളാണ് അദ്ദേഹത്തിന്റെ പേരിലുള്ളത്. അതുകൊണ്ടുതന്നെ പലര്‍ക്കുമദ്ദേഹമൊരു വെറുക്കപ്പെട്ടവനാകുന്നു. എന്നാല് റിംഗിനകത്തെ പ്രകടനത്തെ ഇതൊന്നും അദ്ദേഹത്തെ ബാധിക്കാറുമില്ല. ഇതിനകം തന്നെ ഡബ്ല്യൂ.ബി.എ. ഡബ്ല്യൂ.ബി.സി. ചാംപ്യന്‍ഷിപ്പുകള് സ്വന്തമാക്കിയ മെയ്‌വെതര്‍ക്ക് ശനിയാഴ്ചത്തെ പ്രകടനത്തോടെ പക്വിയോവോയ്ക്കു സ്വന്തമായിരുന്ന ഡബ്ല്യു.ബി.ഒ പട്ടവും തന്റെ പേരിലാക്കാന് കഴിഞ്ഞു.\nശനിയാഴ്ച മെയ്‌വെതര് നേടിയ മിന്നുന്ന വിജയം അദ്ദേഹത്തിന്റെ കരിയറിലെ തന്നെ അവസാന പ്രകടനങ്ങളിലൊന്നാവാനാണ് സാധ്യത. കോണ്‍ട്രാക്റ്റില് ബാക്കിയുള്ള സെപ്റ്റംബറില് നടക്കുന്ന ഒരു മത്സരത്തോടെ രംഗം വിടാന് ആഗ്രഹിക്കുന്നതായി അദ്ദേഹം പറഞ്ഞു. എന്നാല് അവസാന മത്സരത്തിലെ എതിരാളി ആരാകുമെന്നതിനെക്കുറിച്ചുള്ള സൂചനയൊന്നും അദ്ദേഹം നല്‍കിയില്ല.\nഇനി ഇരുവരും തമ്മിലുള്ള മറ്റൊരു മത്സരം കാണാനാവില്ലെന്ന ഉറപ്പോടെതന്നെയാണ് ശനിയാഴ്ച ആരാധകരെല്ലാം മെയ്‌വെതര്-പക്വിയോവോ പോരാട്ടം കാണാനെത്തിയത്. ഒരു മത്സരം കാണാനായി ആളുകള് വര്‍ഷങ്ങള് കാത്തിരുന്ന സംഭവവും ചരിത്രം അധികം കണ്ടിട്ടുണ്ടാകില്ല. പ്രതീക്ഷക്കൊത്തുയര്‍ന്ന മത്സരത്തില് പ്രതീക്ഷക്കുമപ്പുറത്തെ വരുമാനമാണ് ലഭിച്ചത്. അത് 300 മില്ല്യണ് കവിയുമെന്നു പറയപ്പെടുന്നു. 12 റൗണ്ടിലെ പ്രകടനത്തിന്റെ പേരില് അതില് 200 മില്ല്യണും മെയ്‌വെതറുടെ പോക്കറ്റിലാകുമെന്നാണ് പറയുന്നത്. ടിവിയില് മത്സരം കാണാനായി (പേ-പെര്-വ്യൂ) ആരാധകര് നല്‍കിയത് 100 ഡോളര് വച്ചാണ്. ഗ്രാന്റ് ഗാര്‍ഡനിലെ ടിക്കറ്റിന്റെ വില 1,500 മുതല് 10,000 വരെയായിരുന്നു. എന്നാല് മിക്കവര്‍ക്കും നേരായ മാര്‍ഗ്ഗത്തില് അത് നേടാന് കഴിഞ്ഞില്ല. അധികവും വിറ്റു പോയത് ബ്ലാക്കിലായിരുന്നു.


ഡിസംബറിലെ പ്രധാന സംഭവങ്ങൾ ഒറ്റനോട്ടത്തിൽ | dacember 2020 ataglance\nഡിസംബറിലെ പ്രധാന സംഭവങ്ങൾ ഒറ്റനോട്ടത്തിൽ\nമനോരമ ലേഖകൻ January 04, 2021 02:01 PM IST\nരാജ്യത്ത് ആദ്യമായി ഡ്രൈവറില്ലാത്ത മെട്രോ സർവീസ് ആരംഭിച്ചു\nഡിസംബർ 1.വിരമിച്ച ഐഎഎസ് ഉദ്യോഗസ്ഥൻ ഉത്പൽ കുമാർ സിങ് ലോക്സഭാ സെക്രട്ടറി ജനറൽ.\n2. കോവിഡിനെതിരെ വാക്സീൻ കുത്തിവയ്ക്കാൻ അനുമതി നൽകുന്ന ആദ്യ രാജ്യമായി ബ്രിട്ടൻ.\n∙ ഇൻഫോസിസ് സയൻസ് ഫൗണ്ടേഷൻ നൽകുന്ന 1 ലക്ഷം ഡോളർ പുരസ്കാരം യുഎസ് മാസച്യുസിറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി പ്രഫസർ ഹരി ബാലകൃഷ്ണൻ, ഹൈദരാബാദ് സെന്റർ ഫോർ സെല്ലുലർ ആൻഡ് മോളിക്യുലാർ ബയോളജി ശാസ്ത്രജ്ഞൻ രാജൻ ശങ്കരനാരായണൻ, കൊൽക്കത്ത സെന്റർ ഫോർ സ്റ്റഡീസ് ഇൻ സോഷ്യൽ സയൻസസിലെ പ്രാച്ചി ദേശ്പാണ്ഡെ, യുഎസ് സ്റ്റാൻഫഡ് സർവകലാശാല പ്രഫസർ സൗരവ് ചാറ്റർജി, ബെംഗളൂരു ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് പ്രഫസർ അരിന്ദം ഘോഷ്, യുഎസ് ഹാർവഡ് സർവകലാശാല പ്രഫസർ രാജ് ചെട്ടി എന്നിവർക്ക്.\n∙മികച്ച ചരിത്ര ഗ്രന്ഥത്തിനുള്ള പെൻ ഹെസൽ–ടി‍ൽറ്റ്മാൻ പുരസ്കാരം (2 ലക്ഷം രൂപ) ബ്രിട്ടിഷ് ഇന്ത്യൻ പത്രപ്രവർത്തക അനിതാ ആനന്ദിന്റെ പേഷ്യന്റ് അസാസിൻ: എ ട്രൂ ടെയിൽ ഓഫ് മാസെകർ’ എന്ന കൃതിക്ക്.\n4. മികച്ച അധ്യാപകനുള്ള 10 ലക്ഷം ഡോളർ വർക്കി ഫൗണ്ടേഷൻ ഗ്ലോബൽ പ്രൈസ് മഹാരാഷ്ട്ര സ്വദേശി രഞ്ജിത് സിൻഹ് ദിസാലെക്ക്.\n∙ഇന്ത്യൻ അത്‌ലറ്റിക്സ് ചീഫ് കോച്ചായി പി.രാധാകൃഷ്ണൻ നായർ നിയമിതനായി. ഈ സ്ഥാനത്തെത്തുന്ന ആദ്യ മലയാളിയാണ്.\n5. ലോക അത്‌ലറ്റിക് സംഘടന ഈ വർഷത്തെ ഏറ്റവും മികച്ച അത്‌ലീറ്റുകളായി സ്വീഡന്റെ അർമാൻഡ് ഡ്യുപ്ലന്റിസിനെയും (പോൾവോൾട്ട്) വെനസ്വേലയുടെ യൂലിമർ റോഹസിനെയും (ട്രിപ്പിൾ ജംപ്) തിരഞ്ഞെടുത്തു.\n7. യുഎസ് പ്രസാധകരുടെ രബീന്ദ്രനാഥ് ടഗോർ സാഹിത്യ പുരസ്കാരം (3.7 ലക്ഷം രൂപ) ‘നിർഭയ’ സംഭവം ആധാരമാക്കി എഴുത്തുകാരനും പത്രപ്രവർത്തകനുമായ രാജ് കമൽ ഝാ രചിച്ച ‘ദ് സിറ്റി ആൻഡ് ദ് സീ’ എന്ന നോവലിന്.\n8. ലോകത്തിലെ ഏറ്റവും ഉയരമുള്ള കൊടുമുടിയായ എവറസ്റ്റിന്റെ സമുദ്രനിരപ്പിൽ നിന്നുള്ള ഉയരം 86 സെന്റിമീറ്റർ കൂട്ടി 8848.86 മീറ്ററായി പുതുക്കി.\n∙മണിപ്പുർ സ്വദേശിനിയായ ബാലാദേവി യൂറോപ്യൻ ഒന്നാം നിര പ്രഫഷനൽ ഫുട്ബോളിൽ ഗോൾ നേടുന്ന ആദ്യ ഇന്ത്യൻ വനിത.\n10. ഇന്ത്യ വികസിപ്പിച്ചെടുത്ത ഗതിനിർണയ ഉപഗ്രഹ സംവിധാനമായ നാവികിനെ ഇന്റർനാഷനൽ മാരിടൈം ഓർഗനൈസേഷൻ വേൾഡ് വൈഡ് റേഡിയോ നാവിഗേഷൻ സിസ്റ്റം ശൃംഖലയിൽ ഉൾപ്പെടുത്തി.\n11. ടൈം മാഗസിന്റെ 2020ലെ ‘പഴ്സൻ ഓഫ് ദി ഇയർ’ പുരസ്കാരം യുഎസ് നിയുക്ത പ്രസിഡന്റ് ജോ ബൈഡൻ, നിയുക്ത വൈസ് പ്രസിഡന്റ് കമല ഹാരിസ് എന്നിവർ പങ്കിട്ടു. സൂം കോൺഫറൻസിങ് പ്ലാറ്റ്ഫോമിന്റെ സിഇഒ എറിക് യുവാൻ ആണ് ബിസിനസ് പഴ്സൻ ഓഫ് ദി ഇയർ. യുഎസ് ബാസ്കറ്റ്ബോൾ താരം ലിബ്രോൺ ജയിംസ് ‘അത്‌ലീറ്റ് ഓഫ് ദി ഇയർ’.\n13. വയോധികരുടെ ക്ഷേമത്തിനായി പ്രവർത്തിക്കുന്ന ഹെൽപേജ് ഇന്ത്യയ്ക്ക് ഐക്യരാഷ്ട്ര സംഘടനയുടെ ജനസംഖ്യാ പുരസ്കാരം.\n14. ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കൊമേഴ്സ് ആൻഡ് ഇൻഡസ്ട്രി (ഫിക്കി–FICCI) യുടെ പ്രസിഡന്റായി ഉദയ് ശങ്കർ തിരഞ്ഞെടുക്കപ്പെട്ടു.\n15. ഐക്യരാഷ്ട്ര സംഘടനയുടെ അഭയാർഥികൾക്കു വേണ്ടിയുള്ള ഏജൻസിയായ യുഎൻഎച്ച്സിആറിന്റെ രാജ്യത്തെ ‘ഹൈ പ്രൊഫൈൽ സപ്പോർട്ടറാ’യി എഴുത്തുകാരി അനിത നായരെ നിയമിച്ചു.\n16. കേരളത്തിലെ തദ്ദേശ തിരഞ്ഞെടുപ്പിൽ 11 ജില്ലാ പഞ്ചായത്തുകളും5കോർപറേഷനുകളും നേടിയ എൽഡിഎഫിന് ഗ്രാമ, ബ്ലോക്ക് പഞ്ചായത്തുകളിലും മുന്നേറ്റം.\n17. മികച്ച പുരുഷ ഫുട്ബോൾ താരത്തിനുള്ള ഫിഫ പുരസ്കാരം ജർമൻ ഫുട്ബോ‍ൾ ക്ലബ് ബയൺ മ്യൂണിക്കിന്റെ സ്ട്രൈക്കർ പോളണ്ട് താരം റോബർട്ട് ലെവൻഡോവ്സ്കിക്ക്.\n∙യോഗാഭ്യാസം ഔദ്യോഗിക കായിക മത്സരമായി കായിക മന്ത്രാലയം പ്രഖ്യാപിച്ചു.\n18. ഖത്തർ തലസ്ഥാനമായ ദോഹ 2030ലും സൗദി തലസ്ഥാനമായ റിയാദ് 2034ലും ഏഷ്യൻ ഗെയിംസ് വേദിയാകും.\n∙ഒഎൻവി കൾചറൽ അക്കാദമിയുടെ ഒഎൻവി സാഹിത്യ പുരസ്കാരം (3 ലക്ഷം രൂപ) നിരൂപണ സാഹിത്യ രംഗത്തെ സമഗ്ര സംഭാവന പരിഗണിച്ച് ഡോ. എം.ലീലാവതിക്ക് സമ്മാനിക്കും.\nരണ്ടരമാസം കൊണ്ട് എങ്ങനെ പഠിച്ചു തീർക്കും\n19. മുംബൈ ആസ്ഥാനമായ ഹാർമണി ഫൗണ്ടേഷന്റെ മദർ തെരേസ പുരസ്കാരം ആരോഗ്യമന്ത്രി കെ.കെ. ശൈലജയ്ക്ക്.\n21. കേരള ചരിത്ര ഗവേഷണ കൗൺസിൽ ഡയറക്ടറായി ജി. അരുണിമ ചുമതലയേറ്റു.\n23. അമേരിക്കയിലെ ഉന്നത സൈനിക ബഹുമതിയായ ‘ദ് ലീജിയൻ ഓഫ് മെറിറ്റ്’ പ്രധാനമന്ത്രി നരേന്ദ്ര മോദിക്ക് സമ്മാനിച്ചു.\n∙ഒരു ക്ലബ്ബിനു വേണ്ടി ഏറ്റവും കൂടുതൽ ഗോൾ നേടുന്ന താരമെന്ന റെക്കോർഡ് 644 ഗോളുകളുമായി എഫ്സി ബാർസിലോന താരം ലയണൽ മെസ്സിക്ക്. പെലെ ബ്രസീലിയൻ ക്ലബ് സാന്റോസിനു വേണ്ടി 643 ഗോൾ നേടിയിരുന്നു.\n∙രാജ്യാന്തര ചെസ് ഫെഡറേഷൻ ലോക യൂത്ത് ആൻഡ് കെഡറ്റ് ചെസ് ചാംപ്യൻഷിപ്പിന്റെ അണ്ടർ – 18 വിഭാഗത്തിൽ നിഹാൽ സരിൻ കിരീടം നേടി. അണ്ടർ – 16 പെൺകുട്ടികളുടെ വിഭാഗത്തിൽ രക്ഷിത രവി, അണ്ടർ – 14ൽ ഡി.ഗുകേഷ് എന്നിവരും സ്വർണം നേടി.\n24. സംസ്ഥാന പട്ടികജാതി, ഗോത്രവർഗ കമ്മിഷൻ അധ്യക്ഷനായി ബി. എസ്. മാവോജിയെയും അംഗങ്ങളായി മുൻ എംപി എസ്. അജയകുമാർ, സൗമ്യ സോമൻ എന്നിവരെയും നിയമിക്കാ‍ൻ മന്ത്രിസഭാ യോഗം തീരുമാനിച്ചു.\n28. കഴിഞ്ഞ പതിറ്റാണ്ടിലെ മികച്ച താരത്തിനുള്ള ഗാരി സോബേഴ്സിന്റെ പേരിലുള്ള ഐസിസി പുരസ്കാരവും മികച്ച ഏകദിന താരത്തിനുള്ള പുരസ്കാരവും ഇന്ത്യൻ ക്രിക്കറ്റ് ക്യാപ്റ്റൻ വിരാട് കോലിക്ക്. ഓസ്ട്രേലിയൻ താരം സ്റ്റീവ് സ്മിത്തിനാണ് മികച്ച ടെസ്റ്റ് താരത്തിനുള്ള പുരസ്കാരം. അഫ്ഗാനിസ്ഥാൻ സ്പിന്നർ റാഷിദ് ഖാൻ മികച്ച ട്വന്റി20 താരമായി. മുൻ ഇന്ത്യൻ ക്യാപ്റ്റൻ മഹേന്ദ്ര സിങ് ധോണിക്കാണ് ‘സ്പിരിറ്റ് ഓഫ് ക്രിക്കറ്റ്’ പുരസ്കാരം.\n∙നൂറ്റാണ്ടിലെ മികച്ച ഫുട്ബോൾ താരത്തിനുള്ള ഗ്ലോബ് സോക്കർ പുരസ്കാരം യുവെന്റസിന്റെ പോർച്ചുഗൽ താരം ക്രിസ്റ്റ്യാനോ റൊണാൾഡോക്ക് സമ്മാനിച്ചു.\n∙രാജ്യത്ത് ആദ്യമായി ഡ്രൈവറില്ലാത്ത മെട്രോ സർവീസ് ആരംഭിച്ചു. ഡൽഹി ജനക്പുരി വെസ്റ്റ് - ബൊട്ടാണിക്കൽ ഗാർഡൻ പാതയിലാണിത്.\n30. ഇറ്റലിയിലെ വേൾഡ് അക്കാദമി ഓഫ് സയൻസും ചൈനീസ് അക്കാദമി ഓഫ് സയൻസും ചേർന്നു നൽകുന്ന ആദ്യ യുവ ശാസ്ത്ര പുരസ്കാരം (7.3 ലക്ഷം രൂപ) ബെംഗളൂരു ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ശാസ്ത്രജ്ഞനായ ഡോ. അജിത് പരമേശ്വരന്.\nEnglish Summary : Dacember 2020 ataglance


എസ്‌പിയും ബി‌എസ്‌പിയും ഒന്നിച്ചാല് യുപിയില് ബിജെപിക്ക് നഷ്ടപ്പെടുക 50 ലോക്‌സഭാ സീറ്റുകള്- 2017 number crunch: SP plus BSP equals BJP losing 50 Lok Sabha seats in UP\nഒരുമിച്ച് നിന്നാല് 80 സീറ്റുകള് ഉള്ള സംസ്ഥാനത്ത് ഇരുവര്‍ക്കും 57ഓളം സീറ്റുകള് ലഭിക്കും\nന്യൂഡല്‍ഹി: ഇരുപത് വര്‍ഷമായി ബിജെപിയുടെ ഉറച്ചകോട്ടയായ ഗോരഖ്പൂരിലും ഫുല്‍പൂരിലും വിള്ളല് വരുത്തിക്കൊണ്ടാണ് ഉത്തര്‍പ്രദേശ് ഉപതിരഞ്ഞെടുപ്പില് സമാജ്‌വാദി പാര്‍ട്ടി വിജയിച്ചത്. ചിരവൈരികളായ ബഹുജന് സമാജ്‌വാദി പാര്‍ട്ടിയുടെ കൂടി പിന്തുണയോടെയായിരുന്നു അഖിലേഷ് യാദവ് നയിക്കുന്ന പാര്‍ട്ടി ബിജെപിയെ തറപറ്റിച്ചത്. 2019 പൊതുതിരഞ്ഞെടുപ്പിലും ഈ ധാരണ തുടരുകയാണ് എങ്കില് അത് ഏറ്റവും പ്രതികൂലമാവുക ബിജെപിക്കാവും. അത്തരമൊരു മുന്നണി ഇരുപാര്‍ട്ടികള്‍ക്കും ഒരുപോലെ ഗുണംചെയ്യും.\n2017ലെ തിരഞ്ഞെടുപ്പ് കണക്കുകള് വച്ച് വിലയിരുത്തുകയാണ് എങ്കില് ബിഎസ്‌പി- സമാജ്‌വാദി പാര്‍ട്ടി എന്നിവര് സഖ്യകക്ഷികളായാല് ബിജെപിക്ക് ഉത്തര്‍പ്രദേശില് നഷ്ടമാകുക അമ്പതോളം സീറ്റുകളായിരിക്കും. ഇരുപാര്‍ട്ടികളുടെയും വോട്ടുകള് കൂട്ടിവച്ചാല് 80 സീറ്റുകള് ഉള്ള സംസ്ഥാനത്ത് ഇരുവര്‍ക്കും 57ഓളം സീറ്റുകള് ലഭിക്കും. ബിജെപിയുടേത് 23 ആയി കുറയും.\nസമാജ്‌വാദി പാര്‍ട്ടിയും ബഹുജന് സമാജ്‌വാദി പാര്‍ട്ടിയും പരസ്പരം മൽസരിച്ച 2014 തിരഞ്ഞെടുപ്പില് 73 സീറ്റുകളാണ് ബിജെപി നയിക്കുന്ന എന്‍ഡിഎ സ്വന്തമാക്കിയത്.\nഇരുപാര്‍ട്ടികളും സഖ്യകക്ഷികളാവുകയാണ് എങ്കില് സ്വന്തമാക്കുന്ന സീറ്റുകള് പച്ചയില്. കാവി നിറം ബിജെപിക്ക് സാധ്യതയുള്ള സീറ്റുകള്.\nഇരുപാര്‍ട്ടികളും പരസ്പരം മൽസരിച്ച അസംബ്ലി തിരഞ്ഞെടുപ്പിലും ഗുണം ലഭിച്ചത് ബിജെപിക്കാണ്. കോണ്‍ഗ്രസുമായി സഖ്യം ചേര്‍ന്ന സമാജ്‌വാദി പാര്‍ട്ടിക്ക് 47 സീറ്റുകള് ലഭിച്ചപ്പോള് ബഹുജന് സമാജ്‌വാദി പാര്‍ട്ടിക്ക് വെറും 19 സീറ്റാണ് ലഭിച്ചത്. കോണ്‍ഗ്രസിന് ഏഴ് സീറ്റ് മാത്രം ലഭിച്ച തിരഞ്ഞെടുപ്പില് രണ്ട് ചെറു പാര്‍ട്ടികളുമായി സഖ്യത്തിലേര്‍പ്പെട്ട ബിജെപിക്ക് 325 സീറ്റും ലഭിച്ചു. 2014ലെ വോട്ടിങ് ശതമാനം വച്ച് നോക്കുകയാണ് എങ്കില് ഇരുപാര്‍ട്ടികളും ചേര്‍ന്നാല് 57 മണ്ഡലങ്ങളില് 1.45 ലക്ഷം വോട്ടുകളുടെയെങ്കിലും ഭൂരിപക്ഷം ലഭിക്കും.\nനിലവിലുള്ള 23 സീറ്റുകളില് 58,000 വോട്ട് ഭൂരിപക്ഷമാണ് ബിജെപിക്കുള്ളത്. ഇതേ കണക്കുകള് പ്രകാരം ഇരുപാര്‍ട്ടികളും ഒന്നിച്ചാല്- വാരണാസി, മഥുര, ഗാസിയാബാദ്, ഗൗതം ബുദ്ധ നഗര് എന്നീ നാല് സീറ്റുകളില് മാത്രമാകും ബിജെപിക്ക് ഒരു ലക്ഷത്തിന് മുകളില് ഭൂരിപക്ഷം നേടാനാവുക. തിരഞ്ഞെടുപ്പില് ഓരോ പാര്‍ട്ടികള്‍ക്കും ലഭിക്കുന്ന വോട്ട് എണ്ണം മാത്രം വച്ചുള്ളതാണീ കണക്കുകള്.\nതിരഞ്ഞെടുപ്പിൽ സമാജ്‌വാദി പാര്‍ട്ടി കോണ്‍ഗ്രസുമായി സഖ്യത്തിലായിരുന്നു എന്നതിനാല് തന്നെ ഈ വോട്ടുകളുടെ എണ്ണത്തില് ഇനിയും മാറ്റം വരാന് സാധ്യതയുണ്ട്. പല മണ്ഡലങ്ങളിലും സമാജ്‌വാദി പാര്‍ട്ടിയെ പിന്തുണച്ചപ്പോള് ചില സ്ഥലങ്ങളിലെങ്കിലും ഇരുപാര്‍ട്ടികളും തമ്മില് മൽസരിക്കുകയും ചെയ്തു.\nഎന്നിരുന്നാലും ഒന്നിച്ചുനിന്നാല് ബിജെപിയെ അനായാസം പരാജയപ്പെടുത്താം എന്നത് തന്നെയാണ് ഗോരഖ്പൂരും ഫുല്‍പൂരും ഇരുപാര്‍ട്ടികള്‍ക്കും നല്‍കുന്ന പാഠവും. പൊതുതിരഞ്ഞെടുപ്പിന്റെ ഗതി തീരുമാനിക്കുന്ന ഉത്തര്‍പ്രദേശില് ഇങ്ങനെയൊരു സഖ്യം ഉരുത്തിരിഞ്ഞുവരുമോ എന്ന് തന്നെയാണ് രാഷ്ട്രീയകേന്ദ്രങ്ങളെല്ലാം നിരീക്ഷിക്കുന്നതും.\nTags: BSP, General Election, General Election 2019, Uttar Pradesh


പന്തീരങ്കാവ് യുഎപിഎ കേസിൽ താഹ ഫസലിന് ജാമ്യം അനുവദിച്ച് സുപ്രീംകോടതി: എൻഐഎയ്ക്ക് തിരിച്ചടി | SC grant Bail for Thaha Fazal\nനിരോധിത പുസ്തകം കൈവശം വയ്ക്കുകയോ മുദ്രവാക്യം വിളിക്കുകയോ ചെയ്താല് എങ്ങനെ യുഎപിഎ അനുസരിച്ച് കേസെടുക്കുമെന്ന് വാദത്തിനിടെ എന്‍ഐഎയോട് കോടതി ചോദിച്ചിരുന്നു\nDelhi, First Published Oct 28, 2021, 11:00 AM IST\nദില്ലി: പന്തീരാങ്കാവ് യുഎ.പി.എ (Pantheerankavu UAPA Case) കേസിൽ ത്വാഹ ഫസലിന് (Thwaha Fazal) ജാമ്യം. അലൻ ഷുഹൈബിന്‍റെ (Alan Shuhaib) ജാമ്യം റദ്ദാക്കണമെന്ന എൻ.ഐ.എ ആവശ്യവും സുപ്രീംകോടതി തള്ളി. ഇരുവര്‍ക്കുമെതിരെ ശക്തമായ തെളിവുകൾ ഇല്ലെന്ന എൻ.ഐ.എ കോടതി ഉത്തരവ് സുപ്രീംകോടതി ശരിവെച്ചു.\nമാവോയിസ്റ്റ് ബന്ധത്തിന് അലനും ത്വാഹക്കുമെതിരെ ശക്തമായ തെളിവുകൾ ഉണ്ടെന്ന എൻ.ഐ.എ വാദമാണ് സുപ്രീംകോടതി തള്ളിയത്. പുസ്തകങ്ങൾ, ലഘുലേഖകൾ, പ്ലക്കാർഡുകൾ, ഡയറി കുറിപ്പുകൾ ഇതൊക്കെയാണ് അലനും ത്വാഹയ്ക്കുമെതിരെ പ്രധാന തെളിവുകളായി എൻഐഎ കോടതിയിൽ നിരത്തിയിരുന്നത്. ഇരുവരും ഭീകരപ്രവര്‍ത്തനം നടത്തിയതിനുള്ള തെളിവുകളുണ്ടെന്നും എൻഐഎ വാദിച്ചിരുന്നു. എന്നാൽ ഈ വാദങ്ങളെല്ലാം സുപ്രീംകോടതി തള്ളി.\nകേസിലെ രണ്ടാം പ്രതിയായ ത്വാഹക്ക് ജാമ്യം നൽകിയ സുപ്രീംകോടതി, ഒന്നാം പ്രതി അലൻ ഷുഹൈബിന് ഹൈക്കോടതി നൽകിയ ജാമ്യവും ശരിവെച്ചു. ഇപ്പോൾ ജയലിലുള്ള ത്വാഹയെ പ്രത്യേക കോടതിയിൽ ഹാജരാക്കി ജാമ്യനടപികൾ ഒരാഴ്ചക്കുള്ളിൽ പൂര്‍ത്തിയാക്കണമെന്നും കോടതി ഉത്തരവിട്ടു. 2019 നവംബര് മാസത്തിലായിരുന്നു അലനെയും ത്വാഹയെയും മാവോയിസ്റ്റ് ബന്ധം ആരോപിച്ച് കോഴിക്കോട് ജില്ലയിലെ പന്തീരാങ്കാവിൽ നിന്ന് പൊലീസ് അറസ്റ്റ് ചെയ്തത്. ഇരുവര്‍ക്കുമെതിരെ യു.എ.പി.എയും ചുമത്തി. പിന്നീട് കേസ് എൻ.ഐ.എ ഏറ്റെടുത്തു.\nഎന്നാൽ പ്രാഥമിക തെളിവ് പോലും ഇല്ലെന്ന് ചൂണ്ടിക്കാട്ടി കഴിഞ്ഞ വര്‍ഷം സെപ്റ്റംബറിൽ എൻ.ഐ.എ കോടതി ഇരുവര്‍ക്കും ജാമ്യം നൽകി. ഇതിൽ ത്വാഹ ഫസലിന്‍റെ ജാമ്യം ഹൈക്കോടതി റദ്ദാക്കിയെങ്കിലും അലനെ ജാമ്യത്തിൽ തുടരാൻ അനുവദിച്ചു. സുപ്രീംകോടതി വിധിയോടെ അലനൊപ്പം ത്വാഹയും ജയിൽ മോചിതനാവുകയാണ്. മാവോയിസ്റ്റ് ബന്ധം ആരോപിച്ച് വിദ്യാര്‍ത്ഥികളായ ഇരുവരെയും പൊലീസ് അറസ്റ്റ് ചെയ്ത് യു.എ.പി.എ ചുമത്തിയത് വലിയ വിമര്‍ശനങ്ങൾക്ക് വഴിവെച്ചിരുന്നു. എൻ.ഐ.എ കോടതി വിധി സുപ്രീംകോടതിയും ശരിവെക്കുമ്പോൾ എൻ.ഐ.എക്ക് മാത്രമല്ല, സംസ്ഥാന സര്‍ക്കാരിനും അത് തിരിച്ചടിയാണ്\nLast Updated Oct 28, 2021, 1:05 PM IST


by Blive News March 5, 2019, 7:55 am 1.2k Views\nതിരുവനന്തപുരം: ഇരുപത് കോടി രൂപ മുടക്കി സംസ്ഥാന സര്‍ക്കാര് നടപ്പാക്കുന്ന അടിസ്ഥാന സൗകര്യപദ്ധതി പൂര്‍ത്തിയാകുന്നതോടെ കോവളം വിനോദസഞ്ചാര കേന്ദ്രത്തിന് പുത്തന്‍രൂപം കൈവരുമെന്ന് ടൂറിസം മന്ത്രി കടകംപള്ളി സുരേന്ദ്രന്. കോവളത്തെ അടിസ്ഥാന സൗകര്യ വികസന പദ്ധതിയുടെ ആദ്യ രണ്ടു ഘട്ടങ്ങളുടെ നിര്‍മാണ പ്രവര്‍ത്തനങ്ങള് ഉദ്ഘാടനം ചെയ്യുകയായിരുന്നു മന്ത്രി. സംസ്ഥാന വിനോദസഞ്ചാര വകുപ്പ് രൂപം നല്‍കിയ കോവളം മാസ്റ്റര് പ്ലാനിന്‍റെ അടിസ്ഥാനത്തിലാണ് വികസന പദ്ധതികള് ഏറ്റെടുത്തിട്ടുള്ളത്.\nകോവളത്തിന്റെ വികസനം സംസ്ഥാന സര്‍ക്കാരിന്‍റെ അഭിമാന പ്രശ്നമാണെന്നും മന്ത്രി പറഞ്ഞു. ബഹുനില കാര് പാര്‍ക്കിംഗ് സൗകര്യം കൂടി ഏര്‍പ്പെടുത്തണമെന്ന് സര്‍ക്കാരിന് ആഗ്രഹമുണ്ട്. പക്ഷേ ഇതിനാവശ്യമായ സ്ഥലമില്ല എന്നതാണ് പ്രശ്നം. സര്‍ക്കാര് ഇക്കാര്യം ഗൗരവത്തോടെ പരിഗണിക്കും. ഒന്‍പതു മേഖലകളിലാണ് ഒന്നാം ഘട്ട പദ്ധതികളുടെ നിര്‍മാണ പ്രവൃത്തികള് നടക്കുന്നത്.\nയോഗഡെക്ക്, ആധുനിക സൗകര്യങ്ങളോടുകൂടിയ ശൗചാലയ സമുച്ചയം, വസ്ത്രം മാറാനുള്ള മുറികള്, സ്വാഗത കവാടം, ബോട്ട് ആകൃതിയിലുള്ള ഇരിപ്പിടങ്ങള്, കഫെ, ടോയ് ലെറ്റ്, കല്ലുപാകിയ നടപ്പാത, സൈക്കിള് ട്രാക്ക്, റോളര് സ്കേറ്റിംഗ് ഏരിയ, മഴവെള്ള സംഭരണി, പോലീസ് ലൈഫ് ഗാര്‍ഡ് ഔട്ട് പോസ്റ്റ് കിയോസ്ക്, സിസിടിവി, ഓഡിയോ സംവിധാനം എന്നിവ ഇതിൽ ഉൾപ്പെടുന്നു. തീരസംരക്ഷണ ഭിത്തി നിര്‍മിക്കുന്നതിനും ട്രൈപോഡുകള് സ്ഥാപിക്കുന്നതിനുമാണ് ഈ പദ്ധതിയില് ഏറ്റവും പ്രാധാന്യം നല്കിയിരിക്കുന്നത്.\nഗ്രോവ്ബീച്ച്, സമുദ്രബീച്ച്, പാർക്ക് ഏരിയ എന്നിവിടങ്ങളിലാണ് ഒന്നാംഘട്ട പദ്ധതിയിലെ നിര്‍മാണ പ്രവര്‍ത്തനങ്ങള് നടപ്പാക്കുന്നത്. ഹവ്വാ ബീച്ച്, സീറോക്ക് ബീച്ച്, ലൈറ്റ് ഹൗസ് ബീച്ച് എന്നിവിടങ്ങളിലാണ് പദ്ധതിയുടെ രണ്ടാം ഘട്ട നിര്‍മാണ പ്രവര്‍ത്തനങ്ങള് നടക്കുന്നത്. പതിമ്മൂന്നടി വീതിയില് നാന്നൂറ് മീറ്റര് നീളമുള്ള രണ്ട് നടപ്പാതകള് ഈ പദ്ധതിയില് ഉള്‍പ്പെടുത്തിയിട്ടുണ്ട്.\nഒന്ന് ഹവ്വാ ബീച്ചിനേയും സീറോക്ക് ബീച്ചിനേയും തമ്മില് ബന്ധിപ്പിക്കുന്നതും മറ്റൊന്ന് ഗ്രോവ് ബീച്ച്, സമുദ്ര ബീച്ച്, എടക്കല്ല് ബീച്ച് എന്നിവയെ ബന്ധിപ്പിക്കുന്നതുമാണ്. സീറോക്ക് ബീച്ച്, ലൈറ്റ് ഹൗസ് ബീച്ച് എന്നിവിടങ്ങളില് തീരസംരക്ഷണത്തിനായി ടെട്രാപോഡുകള് സ്ഥാപിക്കും. നാല്പത് ബീച്ച് വെണ്ടര് ബൂത്തുകള്, സ്വാഗത കവാടം, സൈൻ ബോർഡുകൾ, ആറ് കല്‍മണ്ഡപങ്ങള്, ഗ്രാനൈറ്റ് സ്ലാബുകള് പതിച്ച നൂറ്റിയിരുപത് ഇരിപ്പിടങ്ങള്, എടക്കല്ല് റോക്ക് ഗാര്‍ഡന് എന്നിവ രണ്ടാം ഘട്ടത്തിൽ ഉള്‍പ്പെടുന്നു.\nഎം വിന്‍സെന്‍റ് എംഎല്‍എ അധ്യക്ഷത വഹിച്ച വഹിച്ച ചടങ്ങിൽ ടൂറിസം സെക്രട്ടറി റാണി ജോര്‍ജ്, ടൂറിസം ഡയറക്ടര് പി. ബാലകിരണ് എന്നിവർ പങ്കെടുത്തു.\nPrevious article കനകക്കുന്നിൽ ഡിജിറ്റല് മ്യൂസിയവും, മിയാവാക്കി മാതൃകാവനവും\nNext article തരംഗമായി സാഹോയുടെ മേക്കിംഗ് വീഡിയോ


ഫെബ്രുവരി 25 ഇന്ന് കുവൈറ്റ് ദേശീയ ദിനം – ThePeopleNews\nഫെബ്രുവരി 25 ഇന്ന് കുവൈറ്റ് ദേശീയ ദിനം\nപേർഷ്യൻ ഉൾക്കടലിന്റെ തീരത്തുള്ള ഒരു ചെറിയ ജനാധിപത്യ രാജഭരണ രാജ്യമാണ് കുവൈറ്റ് (ഔദ്യോഗിക നാമം: സ്റ്റേറ്റ് ഓഫ് കുവൈറ്റ്, (അറബിക്: دولة الكويت Dawlat al-Kuwayt ). പെട്രോളിയം നിക്ഷേപത്താൽ സമ്പന്നമാണ് ഈ രാജ്യം. വടക്ക് സൗദി അറേബ്യയും തെക്ക് ഇറാഖുമാണ് അയൽ‌രാജ്യങ്ങൾ.\nകടൽ തീരത്തെ കോട്ട എന്നർഥം വരുന്ന അൽ കൂത്ത് എന്ന അറബി വാക്കിൽ നിന്നാണ് കുവൈറ്റ് എന്ന പേരു ലഭിച്ചത് ,\nജനാധിപത്യരീതിയിൽ തിരഞ്ഞെടുക്കപ്പെടുന്ന സർക്കാർ ഉള്ള ഒരു ഭരണഘടനാപരമായ രാജഭരണമാണ് കുവൈറ്റിലേത്. പേർഷ്യൻ ഗൾഫ് അറബ് രാജ്യങ്ങളിൽ ഏറ്റവും പഴക്കമുള്ള ജനാധിപത്യരാഷ്ട്രം കുവൈറ്റ് ആണെന്നു പറയാം. കുവൈറ്റ് രാജ്യത്തിന്റെ തലവൻ അമീർ (എമിർ) ആണ്. പരമ്പരാഗതമായ സ്ഥാനപ്പേരാണ് എമിർ. ഷെയ്ഖ് എന്നും അറിയപ്പെടുന്ന എമിർ പ്രധാനമന്ത്രിയെ നിയമിക്കുന്നു. അടുത്തകാലം വരെ കിരീടാവകാശിയായ രാജകുമാരനായിരുന്നു പ്രധാനമന്ത്രി. സർക്കാർ നടത്തിപ്പിൽ മന്ത്രിമാരുടെ ഒരു സഭ പ്രധാനമന്ത്രിയെ സഹായിക്കുന്നു. നിയമസഭയിൽ ഒരു തിരഞ്ഞെടുക്കപ്പെട്ട അംഗം എങ്കിലും വേണം എന്ന് വ്യവസ്ഥയുണ്ട്. മന്ത്രിമാരുടെ എണ്ണം നിയമസഭയിലെ തിരഞ്ഞെടുക്കപ്പെട്ട അംഗങ്ങളുടെ എണ്ണത്തിന്റെ മൂന്നിലൊന്നിൽ കൂടുതലായിരിക്കരുത് എന്നും വ്യവസ്ഥ ഉണ്ട്.\nഭരണഘടനാപരമായി പ്രധാനമന്ത്രിയെയോ മന്ത്രിസഭയിലെ ഏതെങ്കിലും ഒരു അംഗത്തിനെയോ പുറത്താക്കാൻ നിയമസഭയ്ക്ക് അധികാരം ഉണ്ട്. ഭരണഘടന അനുസരിച്ച് രാജകുടുംബം ഒരു പുതിയ എമിറിനെയോ കിരീടാവകാശിയെയോ നിയമിക്കുന്നതിനു ദേശീയ അസംബ്ലിയുടെ അംഗീകാരം തേടണം. ദേശീയ അസംബ്ലിയിൽ ഈ നിയമനത്തിന് ഭൂരിപക്ഷം ലഭിക്കുന്നില്ലെങ്കിൽ എമിർ (അല്ലെങ്കിൽ രാജകുടുംബാംഗങ്ങൾ) മൂന്ന് സ്ഥാനാർത്ഥികളുടെ പേര് നിയമസഭയ്ക്ക് സമർപ്പിക്കണം. ഇതിൽ ഒരാളെ നിയമസഭ കിരീടാവകാശിയായി തിരഞ്ഞെടുക്കും. മജ്ലിസ് അൽ-ഉമ്മ എന്ന് അറിയപ്പെടുന്ന നിയമസഭയിൽ അൻപത് തിരഞ്ഞെടുക്കപ്പെട്ട അംഗങ്ങളാണ് ഉള്ളത്. നിയമസഭയിലേക്കുള്ള തിരഞ്ഞെടുപ്പ് നാലുവർഷത്തിൽ ഒരിക്കൽ നടക്കുന്നു. ഭരണഘടന അനുസരിച്ച് സർക്കാർ മന്ത്രിമാർക്ക് നിയമസഭയിൽ തനിയേ അംഗത്വം ലഭിക്കുന്നു. 15 മന്ത്രിമാർ വരെ മന്ത്രിസഭയിൽ ആവാം.\nകുവൈത്തിലെ സിവിൽ ഇൻഫർമേഷൻ (പബ്ലിക് അതോറിറ്റി ഫോർ സിവിൽ ഇന്ഫർമേഷൻ) വിഭാഗത്തിന്റെ കണക്കുപ്രകാരം ആകെ 38,79,260 പേർ കുവൈത്തിൽ സ്ഥിര താമസക്കാരാണ്. ഇതിൽ 12,24,401 സ്വദേശികളും, 26,54,863 വിദേശികളുമാണ് ഉള്ളത്.[അവലംബം ആവശ്യമാണ്]\nനിലവിൽ കുവൈറ്റിൽ പൊതു ഗാതഗത വകുപ്പിന്റെ ബസ്സുകളും രണ്ട് സ്വകാര്യ കമ്പനിയുടെ ബസ്സുകളും പ്രവർത്തിക്കുന്നു , എല്ലാ പ്രധാന പട്ടണങ്ങളിലേക്കും ബസ്സുകൾ ഉണ്ട് .\nകുവൈറ്റ് നഗരത്തിലെ കോൺക്രീറ്റ് കൊണ്ട് നിർമ്മിച്ച മൂന്ന് ഗോപുരങ്ങളെയാണ് കുവെത്ത് ടവറുകൾ എന്ന് വിളിക്കുന്നത്. 187 മീറ്റർ ഉയരമുള്ള പ്രധാന ഗോപുരത്തിൽ രണ്ട് ലോക നിലവാരമുള്ളഭക്ഷണശാലകൾ ഉണ്ട്. ലോകത്തിന്റെ വിവിധ ഭാഗങ്ങളിലുള്ള വ്യത്യസ്തമായ ഭക്ഷണങ്ങൾ അവിടെ ലഭ്യമാണ്.82 മീറ്റർ ഉയരത്തിലാണ് ഭക്ഷണശാല സ്ഥിതിചെയ്യുന്നത്. കൂടാതെ 120 മീറ്റർ ഉയരത്തിൽ കറങ്ങുന്ന കോഫി ഷോപ്പ് ഉണ്ട്.3കുവൈത്ത് ദിനാർ ആണ് പ്രവേശന തുക. കൂടാതെ ഭക്ഷണം കഴിക്കുന്നതിന് വേറെയും തുക നൽകണം.. ( പ്രീജിത് എന്ന് പേരുള്ള മലയാളിയാണ് ഭക്ഷണശാലയുടെ മേൽനോട്ടം വഹിക്കുന്നത് )\nടവറിനു മുകളിൽ നിന്നുള്ള ദൃശ്യങ്ങൾ ആസ്വദിക്കാൻ ലോകത്തിന്റെ വിവിധ കോണുകളിൽ നിന്ന് വിനോദ സഞ്ചാരികൾ എത്തുന്നു.TEC എന്ന കമ്പിനിയാണ് ടവർ നിയന്ദ്രിക്കുന്നത്. ജലനിരപ്പിൽ നിന്നും 120 മീറ്റർ ഉയരത്തിലുള്ള നിരീക്ഷണത്തിനായി ഒരു തയ്യാറാക്കിയ ഗോളമണ്ഡലവും ഇതിനുണ്ട്. രണ്ടാമത്തെ ഗോപുരം 145.8 മീറ്റർ ഉയരമുള്ള ഒരു ജലസംഭരണിയാണ്. മൂന്നാമത്തെ ഗോപുരം, മറ്റ് രണ്ട് വലിയ ഗോപുരങ്ങൾകാവശ്യമായ വൈദ്യുത സംവിധാനങ്ങളുടെ സജ്ജീകരണങ്ങൾക്കുള്ള സ്ഥലമായി ഉപയോഗിക്കുന്നു.\nചൂട് കാലത്ത് ഉയർന്ന താപനിലയും തണുപ്പ് കാലാത്ത് കൊടും തണുപ്പും അനുഭവപ്പെടുന്ന രാജ്യം ആണ് കുവൈറ്റ് . 2011-ൽ ലോകത്തിലെ തന്നെ ഏറ്റവും കൂടിയ താപനിലകളിൽ ഒന്ന് ഇവിടെ രേഖപെടുത്തി 53.5 °C (128.3 °F).\n*കുവൈത്തിലെ ഇന്ത്യൻ എംബസി*\nകുവൈത്തിലെ ഇന്ത്യൻ എംബസി കുവൈറ്റിനു 1961 ൽ സ്വാതന്ത്ര്യം കിട്ടിയതിനുശേഷം ഇന്ത്യ ഗവണ്മെന്റ് ഒരു പ്രതിനിധിയെ അയക്കുകയുണ്ടായി, അന്ന് അവർ അറിയപെട്ടിരുന്നത് ട്രേഡ് കമ്മിഷണർ കോൺസുലർ ജനറൽ എന്നോകെ ആയിരുന്നു.പിന്നിട്1962ൽ അതിനെ എംബസി യുടെ നിലവാരത്തിലേക് ഉയർത്തുകയും ചെയ്തു. ഇപ്പോൾ നിലവിൽ ഉള്ള എംബസ്സി കെട്ടിടം 1974 ൽ ഇന്ത്യ ഗവണ്മെന്റ് സ്വന്തമായി സ്ഥലം ഏറ്റടുക്കുകയും 1992 ൽ പ്രവര്ത്തനം ആരംഭിക്കുകയും ചെയ്തു. ശ്രീ പി .എൽ. സിനായ് ആണ് ആദ്യത്തെ ട്രേഡ് കമ്മിഷണർ . ഇത് വരെ 15ൽ അധികം അംബാസിഡർമാർ ഇവിടെ സേവനം അനുഷ്ഠിച്ചിട്ടുണ്ട്.\nകുവൈത്ത് സിറ്റിക്കടുത്ത് ഗൾഫ് സ്ട്രീറ്റിൽ ആണ് ഇന്ത്യൻ എംബസി നില നിൽക്കുന്നത്. എംബസി ജോലി സമയം രാവിലെ 8.30 മുതൽ വൈകിട്ട്5മണി വരെയാണു. വിവിധ സേവനങ്ങളുടെ ടോക്കൺ ഇഷ്യൂ സമയം – രാവിലെ 7.30മുതൽ 12 മണി വരെ, വൈകിട്ട് 2മണി മുതൽ 3.30വരെ. എംബസി അഡ്രസ്സ് താഴെ കൊടുക്കുന്നു. Diplomatic Enclave, Arabian Gulf Street P.O. Box 1450, Safat-13015, Kuwait Phone:22530600 , 22530612 – 14 Fax +965 2525811\n*കുവൈത്തിലെ പ്രവാസി മലയാളികൾ*\nകുവൈത്തിൽ അറുപതിലധികം വർഷം മുമ്പാണു മലയാളികൾ ചേക്കേറാൻ തുടങ്ങിയത്. മലയാളികളുടെ പ്രവാസി ആകാനുള്ള ത്വര തന്നെയാണു കുവൈത്തിലേക്കും മലയാളികളെ എത്തിച്ചത്. എന്നാൽ അതിനു മുമ്പ് തന്നെ മലയാളികളുമായി കുവൈത്തിനു വ്യാപാര ബന്ധമുണ്ടെന്ന് മനസ്സിലാക്കപ്പെടുന്നു. ഇന്ന് കുവൈത്തിലെ പ്രവാസി ഇന്ത്യക്കാരിൽ പകുതി പേരെങ്കിലും മലയാളികളാണു. വിവിധ സംഘടനകളിലൂടെ മലയാളികൾ തങ്ങളുടെ സാമൂഹികമായ ആവിഷ്കാരങ്ങളും നടത്തുന്നു. കുവൈത്തിലെ പ്രവാസി സംഘടനകൾ നിരവധിയാണു. വിവിധ മത രാഷ്ട്രീയ സംഘടനകൾക്ക് പുറമേ ജില്ലാ അസോസിയേഷനുകളും ഇതിൽ സജീവമാണു. കുവൈത്തിൽ ഒരു ജോലിക്കും മിനിമം വേതനം ഇല്ല . പ്രൈവറ്റ് സെക്ടറിൽ വർക്ക് ചെയുന്ന ടോപ് മേനജെര്സ് ശരാശരി ശമ്പള൦2500 -3500ദിനാർ ആണ് . സെമി സ്കിൽഡ് വർക്ക് ചെയുന്നവര്ക് ശരാശരി ശമ്പളം300-400 ദിനാർ ആണ് . ഖാദിം വിസയിൽ ജോലി ചെയുന്നവർക് ശരാശരി ശമ്പളം 40 ദിനാർ ആണ് . ഫാമിലി വിസയിൽ ഇവിടെ താമസിക്കാൻ മിനിമം ശമ്പളം 450 ദിനാർ ഉണ്ടായിരികണം . സിംഗിൾ ആയി ജീവികുന്നവര്ക് മിനിമം 120 ദിനാർ ചെലവ് മാസം ഉണ്ടായിരിക്കും .\nതാമസാനുമതിയുമായി ബന്ധപ്പെട്ട പൊതു നിയമങ്ങൾ\nഇവിടെ ജോലി ചെയുന്ന എല്ലാ വിദേശികളും നിർബന്ടമായും മിനിസ്ട്രി ഓഫ് സോഷ്യൽ അഫൈർസ് & ലെബാറിൽ നിന്നും താമസനുമതി ഒരു നിശ്ചിത അവദി വെച്ച് പുതുകികൊണ്ടിരികണം. ഇവിടെ ഇഷ്യൂ ചെയുന്ന വിസ4തരത്തില ഉണ്ട്. ഒന്ന് – എമ്പ്ലോയ്മെന്റ് വിസ (Article No.18)Private Sector (ഷൂൺ വിസ എന്ന് അറിയപ്പെടുന്നു. സ്വകാര്യ മേഖലയിൽ വിദേശികൾക്ക് ജോലി ചെയ്യുന്നതിനു ഈ വിസയാണു അനുവദിക്കുന്നത് ) ; രണ്ട് – ഹൌസ് വിസ (ഖാദിം )(Article No. 20) ( ഖാദിം വിസ എന്ന് അറിയപ്പെടുന്നു. വീട്ടുജോലിക്കാർക്ക് ആണു ഈ വിസ അനുവദിക്കുന്നത്.); മൂന്ന് – ഫാമിലി വിസ (Article No.22) ( ഭർത്താവിന്റെ സ്പോൺസർ ഷിപ്പിൽ ഭാര്യക്കും മക്കൾക്കുമാണു ഈ വിസ അനുവദിക്കുന്നത്. മാതാപിതാക്കൾക്കും ഈ വിസ അനുവദിക്കുന്നു ) ; നാലു – ഗവണ്മെന്റ് സെക്ടറിൽ ജോലി ചെയുന്നവർ (Article No.17).\nവിസ സ്റ്റാമ്പ് ചെയ്യേണ്ട നടപടികൾ 60 ദിവസത്തിനുള്ളിൽ പൂർത്തി കരികേണ്ടാതാണ്. ഇവിടെ ജനിക്കുന്ന കുട്ടിയടെ പാസ്പോർട്ട് വിസ നടപടി 60 ദിവസത്തിനുള്ളിൽ പുര്തികരികെണ്ടാതാണ്. കുവൈറ്റ് ദിനാർ 450 ശമ്പളം ഉള്ളവര്ക്ക് ഫാമിലി വിസ ലഭികുനതാണ്. ഡ്രൈവിംഗ് ലൈസെൻസ് ലഭിക്കാൻ മിനിമം ശമ്പളം 600 ദിനാറും ജോലി പ്രൊഫഷണൽ ആയിരികുകയും വേണം . ഡ്രൈവിംഗ് ലൈസെൻസ് നിയമം ഇപ്പോൾ വളരെ കർശനം ആക്കിയിട്ടുണ്ട്. ഇന്ത്യയുടെ കുടിയേറ്റ നിയമവ്യവസ്ഥ പ്രകാരം ഇന്ത്യയിൽ നിന്നും ജോലിക്ക് വേണ്ടി നിയമിക്കുന്ന മാനവവിഭവശേഷി ഇന്ത്യൻ എംബസിയുടെ ഔദ്യോഗിക അനുമതി ഉണ്ടായിരികേണ്ടാതാണ്. എമ്പ്ലോയ്മെന്റ് വിസ ലഭിച്ചതിനുശേഷം കുവൈറ്റ് ചേംബർ ഓഫ് കോമെര്സ് ,മിനിസ്ട്രി ഓഫ് ഫോരീഗ്ൻ അഫ്ഫെര്സ് ,ഇന്ത്യൻ എംബസി എന്നിവയുടെ ഔദ്യോഗിക അനുമതി സാക്ഷ്യപെടുതെണ്ടണ്ടാതാണ്.\nപ്രഭാത ചിന്തകൾ 🔅25-02-2020\nആയുഷ്മാന് ഖുറാന നായകനായ ബോളിവുഡ് ചിത്രം അന്ധാദുന് മലയാളിത്തില്…\nതമിഴ്നാട്ടില് കോവിഡ് മരണം 11,703 ആയി\n“കോവിഡ് പിടിപെട്ടത് ദൈവാനുഗ്രഹംകൊണ്ട്’


മലയാളമനോരമ ദിനപത്രത്തിലെ വാചകമേള ഒരു നല്ല കോളമാണ്. വർഷങ്ങളായി നാമത് വായിക്കുന്നു. ഇപ്പോഴും അത് വായനാക്ഷമമായി തുടരുകയാണ്. നേരത്തേയും സംസ്കാരജാലകത്തിൽ വാചകമേളയെ പുകഴ്ത്തി ഞാൻ എഴുതിയിട്ടുണ്ട്. അന്ന് ഞാൻ ഉന്നയിച്ച വിമർശനം ഇപ്പോഴും അതേപടി തുടരുകയാണ്. ഗ്രാവിറ്റിയുള്ള ചിന്തകളുടെ അനുസ്യൂതിയാണത്. അത് സമകാലീനവും രസാത്മകവുമാണ്. പലപ്പോഴും സാമൂഹിക വിമർശനത്തിന്റെ വലിയ ഉത്സാഹമാണ് അത് പ്രകടിപ്പിക്കുന്നത്. സ്ഥിരം ചില ചിന്തകരുടെ അഭിപ്രായങ്ങളെ അത് എഴുന്നള്ളിക്കുന്നു എന്നതാണ് വാചകമേളയുടെ ഒരു മടുപ്പിന് കാരണം.\nബസുകളിൽ ഹാൻഡ് റെസ്റ്റ് വേണം\nനമ്മുടെ ട്രാൻസ്പോർട്ട് ബസുകളിലും പ്രൈവറ്റ് ബസുകളിലും ഹാൻഡ് റെസ്റ്റ് ഇല്ലാത്തത് ഗുരുതരമായ ഒരു പ്രശ്നമാണ്. ഇപ്പോഴത്തെ ബസുകളുടെ അമിതവേഗത്തിന്റെ സാഹചര്യത്തിൽ പ്രത്യേകിച്ചും. യാത്ര ചെയ്യുമ്പോൾ ഹാൻഡ് റെസ്റ്റ് ഇല്ലാതെ പല യാത്രക്കാരും വീണുപോകുന്നത് കണ്ടിട്ടുണ്ട്. പ്രത്യേകിച്ചും റോഡിലെ വളവുകളിലാണ് ഇത് ഗുരുതരമാകുന്നത്. KSRTC എം.ഡി യും ട്രാൻസ്പോർട്ട് മന്ത്രിയും ബന്ധപ്പെട്ട ഉദ്യോഗസ്ഥറ്റും ഇത് അടിയന്തിരമായി ശ്രദ്ധിക്കണം.\nജോസഫ് എന്ന പുതിയ മലയാള ചലച്ചിത്രം\nജോസഫ് എന്ന പുതിയ മലയാള ചലച്ചിത്രത്തിന്റെ തിരക്കഥാകൃത്ത് ഷാഹി കബീറാണ്. ഷാഹി എന്റെ ശിഷ്യനാണ്. പോലീസുകാരനായ കലാകാരനാണ് ഷാഹി. പഠിക്കുന്ന കാലം മുതൽ ഷാഹിയെ ഞാൻ സവിശേഷമായി ശ്രദ്ധിക്കുന്നുണ്ടായിരുന്നു. കാരണം, പ്രതിഷേധത്തിന്റെ ഒരു അഗ്നി അവനിൽ ഉണ്ടെന്ന് ഞാൻ മനസ്സിലാക്കിയിരുന്നു. അന്ന് ഷാഹി കോട്ടയം ബാസേലിയോസ് കോളേജിൽ ബി.എ പൊളിറ്റിക്സ് വിദ്യാർത്ഥി ആയിരുന്നു. സാഹിത്യക്ലാസുകളിൽ വെച്ചാണ് അയാളെ ഞാൻ പരിചയപ്പെട്ടത്. 25 വർഷങ്ങൾക്ക് ശേഷം ഇന്നും ആ ബന്ധം വലിയ തീവ്രതയോടുകൂടി നിലനിൽക്കുകയാണ്. ഷാഹി എടുത്ത ഒരു ഷോർട്ട് ഫിലിം ഒരിക്കൽ എന്നെ വീട്ടിൽ കൊണ്ടുവന്ന് കാണിക്കുകയുണ്ടായി. അപകടമരണത്തിൽ മസ്തിഷ്കമരണം സംഭവിച്ചവരുടെ അവയവദാനവുമായി ബന്ധപ്പെട്ട തട്ടിപ്പുകളിലേക്കാണ് ഈ ചലച്ചിത്രം വെളിച്ചം വീശുന്നത്. ഇത്തരത്തിലുള്ള സിനിമകളാണ് മലയാളത്തിൽ ഉണ്ടാകേണ്ടത്. തട്ടുപൊളിപ്പൻ സിനിമകൾ ഇന്നും ചലച്ചിത്രലോകത്ത് നിലനിൽക്കുന്നത് കാണുമ്പോഴാണ് ജോസഫ് പോലെയുള്ള സിനിമകളുടെ മഹത്വം നാം വേറിട്ടു കാണേണ്ടത്. മലയാള സിനിമ താരരാജാകന്മാരെ ഒഴിവാക്കണമെന്ന സന്ദേശവും ഈ സിനിമ തരുന്നുണ്ട്.\nബെർണാർദോ ബെർത്തലൂച്ചിക്ക് അന്തിമോപചാരം\nവിഖ്യാത ഇറ്റാലിയൻ സംവിധായകൻ ബെർണാർദോ ബെർത്തലൂച്ചി സിനിമാലോകത്തുനിന്നും വിട പറഞ്ഞു. ബെർത്തലൂച്ചിയുടെ ‘ദ ലാസ്റ്റ് എംപറർ’ എന്ന സിനിമ ഓസ്കാർ പുരസ്കാരം നേടുകയുണ്ടായി. ബെർത്തലൂച്ചിയുടെ ’ദ ലാസ്റ്റ് ടാംഗോ’ എന്ന സിനിമ ലൈംഗികരംഗങ്ങളുടെ പേരിൽ വളരെയധികം വിവാദമുയർത്തിയിരുന്നു. ഇറ്റലിയിലെ തൊഴിലാളിസമരം പ്രമേയമാക്കിയ ’1900‘, ഫാസിസ്റ്റ് ഭരണകാലത്തെ രാഷ്ട്രീയപീഡനങ്ങൾ ചിത്രീകരിച്ച ’ദ കൺഫോമിസ്റ്റ്’ എന്നിവയാണ് മറ്റ് പ്രശസ്തമായ സിനിമകൾ.\nമലയാള മനോരമ ചാനലിലെ ജോണി ലൂക്കോസിന്റെ ഇന്റർവ്യൂകൾ ഒന്ന് കാണാനുള്ളതാണ്. മാതൃഭൂമി ചാനലിലെ ഉണ്ണി ബാലകൃഷ്ണനെപ്പോലെ ആണത്. രണ്ടുപേരും ഉയർന്ന നിലവാരമാണ് പ്രകടിപ്പിച്ചു കൊണ്ടിരിക്കുന്നത്. ഉണ്ണി ബാലകൃഷ്ണൻ ജോണി ലൂക്കോസിനെ പഠിക്കുന്നതായിട്ടും ജോണി ലൂക്കോസ് ഉണ്ണി ബാലകൃഷ്ണനെ പഠിക്കുന്നതായും പലപ്പോഴും തോന്നിയിട്ടുണ്ട്. എന്നാൽ അവർ രണ്ട് വ്യക്തിത്വങ്ങൾ രൂപപ്പെടുത്തുന്നതും നാം കാണാതിരുന്നുകൂടാ. ജനുവരി 12,13 തീയതികളിൽ മനോരമ ചാനലിൽ വന്ന ജോണി ലൂക്കോസിന്റെ ഒരു ഇന്റർവ്യൂ ആണ് ഇതെല്ലാം പറയാൻ കാരണം. ദേവസ്വം ബോർഡ് പ്രസിഡന്റ് എ.പത്മകുമാറിനെ ജോണി ലൂക്കോസ് ഇന്റർവ്യൂ ചെയ്യുകയായിരുന്നു.കാര്യമെന്തൊക്കെയായാലും എ.പത്മകുമാറിന്റെ സ്വതന്ത്രവ്യക്തിത്വം ആ ഇന്റർവ്യൂ ലോകത്തിന് കാണിച്ചുകൊടുക്കുകയായിരുന്നു. നാം ധരിച്ചുവെച്ചിരിക്കുന്നതും മാധ്യമങ്ങൾ പ്രചരിപ്പിക്കുന്നതുമായ തലങ്ങളിൽ അല്ല എ.പത്മകുമാർ നിലകൊള്ളുന്നതെന്ന് ആ ഇന്റർവ്യൂ വെളിപ്പെടുത്തുകയുണ്ടായി. എ.പത്മകുമാറിനെ കുരുക്കിലാക്കുന്ന എല്ലാ ചോദ്യങ്ങളെയും മറികടക്കുവാനുള്ള പാടവം അദ്ദേഹം പ്രകടിപ്പിച്ചു. ചോദ്യങ്ങളുടെ അസ്ത്രം തൊടുത്തുവിടുന്നതിൽ ജോണി ലൂക്കോസ് പ്രകടിപ്പിക്കുന്ന പാടവവും കൃത്യമായ ഹോംവർക്കുകളും വലിയൊരു കലാസൃഷ്ടിയുടെ നിലവാരത്തിലേക്ക് ഈ ഇന്റർവ്യൂവിനെ കൊണ്ടുപോയി എന്ന് പറയാതെ വയ്യ.\nവിജ്ഞാനകൈരളിയ്യുടെ 2019 മാർച്ച് ലക്കത്തിൽ ഡോ.അനൂ.പി.റ്റി ഒരു ലേഖനം എഴുതിയിട്ടുണ്ട്. പത്തനംതിട്ട കതോലിക്കേറ്റ് കോളേജിലെ വകുപ്പ് അദ്ധ്യക്ഷയാണ് അനു.പി.റ്റി. പുത്തൻകാവ് മാത്തൻ തരകൻ, പ്രൊ.കെ.വി.തമ്പി തുടങ്ങിയ പ്രഗത്ഭരായ എഴുത്തുകാർ ഇരുന്ന കസേരയിലാണ് ഡോ.അനൂ.പി.റ്റി ഇരിക്കുന്നത്. വലിയ എഴുത്തുകാരെ മാനിക്കാൻ ഈ ഡിപ്പാർട്ട്മെന്റ് പലപ്പോഴും ശ്രമിച്ചിട്ടില്ല എന്നൊരു വിമർശനമുള്ളയാളാണ് ഞാൻ. ഡിപ്പാർട്ട്മെന്റിലെ പ്രതിഭാശാലികളായ എഴുത്തുകാരുടെ സാഹിത്യരചനകളെ അമേദ്യം കാണുന്ന പോലെയാണ് സഹപ്രവർത്തകർ കണ്ടിരുന്നത് എന്ന് ഞങ്ങൾ തമാശ പറയാറുണ്ടായിരുന്നു. ആ പാരമ്പര്യം കണ്ടു വളർന്നയാളാണ് അനൂ.പി.റ്റി. എന്നാൽ ഈ ഡോക്ടറും എഴുത്തിന്റെ ലോകത്തേക്ക് വന്നത് വളരെ സന്തോഷം നൽകിയ അനുഭവമായിരുന്നു. ബെന്യാമിന്റെ ‘പോസ്റ്റ്മാൻ’ എന്ന ചെറുകഥയെ ആണ് ഈ ലേഖനത്തിൽ അനൂ.പി.റ്റി പഠിച്ചിരിക്കുന്നത്. അനുവിന്റെ ഈ ശ്രമം ഞങ്ങളെ സന്തോഷിപ്പിക്കുന്നു.\nകല്ലടയാറ്റുപ്പടൈ- കല്ലടയാർ കവിതകൾ\nവളരെ ആകസ്മികമായിട്ടാണ് ഈ കാവ്യകൃതി എന്റെ കൈയ്യിൽ കിട്ടിയത്. പ്രൊഫ.പി.ഭാസ്കരൻ നായർ കൊല്ലം ജില്ലയിലെ ശാസ്താംകോട്ട ദേവസ്വം ബോർഡ് കോളേജിലെ എന്റെ ഡിഗ്രി ക്ലാസുകളിലെ അധ്യാപകനായിരുന്നു. കവിതയും ഗദ്യവും പഠിപ്പിക്കുന്നതിൽ ഭാസ്കരൻനായർ സാറിന് പ്രത്യേകതരത്തിലുള്ള ഒരു ആകഷണീയത ഉണ്ടായിരുന്നു. ഇത് എല്ലാവരെയും മോഹിപ്പിക്കുന്നതായിരുന്നില്ല. എന്നാൽ എനിക്കത് ആവേശകരമായിരുന്നു. ഇന്നും കവിതയുടെ സംശയങ്ങൾ തീർക്കാൻ ഞാനൊടിയെത്തുന്നത് ഈ ഗുരുവിന്റെ സവിധത്തിലേക്കാണ്. യാതൊരു മടിയും കൂടാതെ അദ്ദേഹം എനിക്ക് എല്ലാം പറഞ്ഞു തരുമായിരുന്നു. ഇപ്പോൾ അദ്ദേഹം പ്രസിദ്ധീകരിച്ചിരിക്കുന്ന ഈ കാവ്യകൃതി കേരള സംസ്കാരപഠനം രണ്ടുകൈയ്യും നീട്ടി സ്വീകരിക്കേണ്ടതാണ്. കല്ലടയാറിനെ ചരിത്ര-സംസ്കാര-പരിസ്ഥിതി പ്രാധാന്യത്തോടെ ഈ കാവ്യകൃതി നമ്മുടെ മുന്നിൽ അവതരിപ്പിക്കുന്നു. ഐന്തിണകളുടെ സംസ്കാരം ഈ കാവ്യകൃതി അതിന്റെ എല്ലാ പ്രതാപത്തോടും കൂടി നമ്മുടെ മുമ്പിലേക്ക് കൊണ്ടുവരുന്നു. ആറു മാത്രമല്ല, വയലുകളും വയൽക്കിളികളും എല്ലാം ഈ കാവ്യത്തിൽ ഉണ്ട്. പ്രകൃതിയെ കൈ-മെയ് മറന്ന് ആരാധിക്കുന്ന ഒരു സഹൃദയന്റെ സൗന്ദര്യസങ്കൽപ്പമാണ് ഈ കാവ്യം. കേരളം അതിന്റെ ഏറ്റവും വലിയ കാവ്യപുരസ്കാരം നൽകി വേണം ഈ കൃതിയെ മാനിക്കാൻ. കൊള്ളരുതാത്ത കൃതികൾ കേരള-കേന്ദ്ര അക്കാദമി അവാർഡുകൾ വാരിക്കൂട്ടുമ്പോൾ അത് ഉണ്ടാകുമോ എന്ന ആശങ്ക എനിക്കുണ്ട്.\nലെനിൻ രാജേന്ദ്രന് അന്ത്യചുംബനം\nപ്രശസ്ത സിനിമാ സംവിധായകനും നിർമ്മാതാവും കേരള ചലച്ചിത്രവികസന കോർപ്പറേഷൻ ചെയർമാനുമായ ലെനിൻ രാജേന്ദ്രൻ അന്തരിച്ചു. ചില്ല്, മീനമാസത്തിലെ സൂര്യൻ, സ്വാതി തിരുനാൾ, പുരാവൃത്തം, ദൈവത്തിന്റെ വികൃതികൾ, മഴ, മകരമഞ്ഞ്, രാത്രിമഴ എന്നിവയാണ് പ്രധാനചിത്രങ്ങൾ. മലയാള ചലച്ചിത്രലോകത്തിന് അദ്ദേഹം നൽകിയ നവഭാവുകത്വം എക്കാലവും ഓർമ്മിക്കപ്പെടും. എം.മുകുന്ദന്റെ ‘ദൈവത്തിന്റെ വികൃതികൾ’എന്ന നോവലിനെ ആസ്പദമാക്കി അദ്ദേഹം എടുത്ത ചലച്ചിത്രം അനുവർത്തന ചലച്ചിത്രലോകത്തെ ഒരു നാഴികക്കല്ലാണ്.\nഇന്ത്യയിലെ ധീരനായ സോഷ്യലിസ്റ്റ് നേതാവായിരുന്നു. ട്രേഡ് യൂണിയൻ രംഗത്ത് അവിസ്മരണീയമായ വ്യക്തിത്വം പതിപ്പിച്ച നേതാവായിരുന്നു അദ്ദേഹം. മൊറാർജി ദേശായി, വാജ്പേയി തുടങ്ങിയവരുടെ മന്ത്രിസഭയിൽ യഥാക്രമം വ്യവസായം, പ്രതിരോധവകുപ്പുകളുടെ മന്ത്രിയായിരുന്നു അദ്ദേഹം. അടിയന്തിരാവസ്ഥ കാലയളവിൽ ഫെർണാണ്ടസിന്റെ സമരവീര്യം യുവക്കൾക്ക് പ്രചോദനമായിരുന്നു. അക്കാലത്ത് കോൾമയിരോടുകൂടിയാണ് ഫെർണാണ്ടസിനെക്കുറിച്ചുള്ള വാർത്തകൾ ഞങ്ങളുടെ യുവത്വം വായിച്ചത്. മരണമില്ലാത്ത ട്രേഡ് യൂണിയൻ നേതാവാണ് അദ്ദേഹം. തൊഴിലാളിവർഗ്ഗ വിമോചനത്തിന് അദ്ദേഹം നൽകിയ സംഭാവനകൾക്ക് എന്നും വലിയ മാറ്റുണ്ടായിരിക്കും.\nPosted by KELIKOTTU at 4:46 PM 1 comment:\nPosted by KELIKOTTU at 1:34 PM2comments:\nജോൺ ചീക്കനാലിന്റെ ‘ഗ്രീഷ്മപാഠം' എന്ന കവിത ഇങ്ങനെ വായിക്കാം.\nഒരു കവിത കടം ചോദിച്ചു.\nമേഘങ്ങൾ അമ്ളമഴകൾ തൻ\nവേനലുകളിൽ ഒരു മരംകൊത്തി\nഈ കവിത ’കേരള കവിത-2008‘ ൽ പ്രസിദ്ധീകരിച്ചു വന്നിട്ടുള്ളതാണ്. ജോൺ ചീക്കനാൽ കവിതയുടെ ലോകത്ത് നേരത്തേ സജീവമായിരുന്നു. എന്നാൽ ഇപ്പോൾ വേണ്ടത്ര സജീവമായി കാണാത്തതിനാൽ കാവ്യസ്നേഹികൾ സങ്കടപ്പെടുന്നു. ഒതുക്കത്തോടെ, ഭാഷയുടെ മേൽ നിയന്ത്രണം പാലിച്ച് കവിത എഴുതാനുള്ള ചീക്കനാലിന്റെ ’കാലിബറി‘ന് മികച്ച ഉദാഹരണമാണീ കവിത.\nപൃഥ്വിരാജ് പലിശക്കമ്പനികൾക്ക് വേണ്ടി പരസ്യം പറയരുത്\nപൃഥ്വിരാജ് അന്തസ്സുള്ള നടനാണ്. ചാനലുകളിലെ പൃഥ്വിരാജിന്റെ പല പരസ്യങ്ങളും നിലവാരമുള്ളതുമായിരുന്നു. ആഗോളവത്കരണകാലത്ത് സിനിമാനടന്മാരെ കച്ചവടക്കാർ വേണ്ടതിലധികം ദുരുപയോഗം ചെയ്യും. ഇത് തിരിച്ചറിയാൻ സിനിമാനടന്മാർക്ക് ചരിത്രബോധവും രാഷ്ട്രീയബോധവും വേണം. കേരളത്തിലെ ഒരു പ്രമുഖ പലിശക്കമ്പനിക്ക് വേണ്ടി പൃഥ്വിരാജ് ചെയ്ത് പരസ്യം ചാനലുകളിൽ കാണുമ്പോൾ വല്ലാത്ത ചൊറിച്ചിൽ അനുഭവപ്പെടുന്നു. ഇത് പല സിനിമാനടന്മാർക്കും ബാധകമായ കാര്യം കൂടിയാണ്.\nഗോർക്കിയൻ ദർശനം ‘ചരിത്രഗാഥ’യിൽ\nമാർച്ച് 2018 ‘കേരള പ്രൈവറ്റ് കോളേജ് ടീച്ചർ’ മാഗസിനിൽ വന്ന ഡോ.രേഖ ആറിന്റെ ഈ ലേഖനം കാലോചിതമായിട്ടുണ്ട്. എം.സുകുമാരന്റെ ‘ചരിത്രഗാഥ’ എന്ന നോവലിന്റെ സൈദ്ധാന്തിക പഠനമാണ് ഈ ലേഖനം. ഗോർക്കിയൻ ദർശനത്തെ നോവൽ പഠനത്തിൽ കൃത്യമായി ഉപയോഗിക്കാൻ രേഖയ്ക്ക് കഴിഞ്ഞിട്ടുണ്ട്. സമകാലിക സംഭവങ്ങളോടും സാഹിത്യത്തോടും സർഗ്ഗാത്മകമായി പ്രതികരിക്കുമ്പോൾ മാത്രമേ ഒരു കോളേജ് പ്രൊഫസറുടെ ജീവിതം അർത്ഥപൂർണ്ണമായി തീരുകയുള്ളു. ഈ യാഥാർഥ്യം ഉൾക്കൊള്ളുന്ന പല പ്രൊഫസർ നമുക്കുണ്ടായിട്ടുണ്ട്. ഇതിന് വിരുദ്ധമായി നിലപാടെടുത്തവരും നമുക്കൊരുപാടുണ്ടായിരുന്നു. ഇവരാണ് നമ്മുടെ കോളേജ് അക്കാദമിക് ജീവിതത്തെ അർത്ഥശൂന്യമാക്കി തീർത്തത്. എന്തായാലും രേഖയുടെ ഈ ലേഖനം നല്ലൊരു കാൽവെയ്പ്പാണ്.\nമലയാളത്തിലെ അപസർപ്പക നോവൽ സാഹിത്യത്തിന്റെ കുലപതിയായിരുന്നു കോട്ടയം പുഷ്പനാഥ്. ചാനൽസംസ്കാരം ഇല്ലാതിരുന്ന ഒരു കാലയളവിൽ മലയാളിയുടെ ആസ്വാദനശീലത്തെയും വായനാശീലത്തെയും മുന്നോട്ട് നയിച്ചതിൽ കോട്ടയം പുഷ്പനാഥിന്റെ കൃതികൾക്ക് വലിയ പങ്കുണ്ട്. മലയാളിയുടെ സാക്ഷരതയെ പൊലിപ്പിച്ചെടുത്തതിലും അദ്ദേഹത്തിന്റെ പങ്ക് വലുതാണ്. കോട്ടയം പുഷ്പനാഥിനെ മനസ്സിലാക്കുന്ന കാര്യത്തിൽ മലയാളിക്കുണ്ടായ ദുരന്തം ഇനിയെങ്കിലും പഠനവിഷയമാക്കേണ്ടതുണ്ട്. നാനൂറോളം ഡിക്ടറ്റീവ് നോവലുകൾ എഴുതിയ ഒരു എഴുത്തുകാരനെ മലയാളി ഇങ്ങനെ സ്വീകരിച്ചാൽ മതിയോ? പുഷ്പനാഥിന്റെ പോപ്പുലാരിറ്റി വളർത്തിയെടുക്കുന്ന കാര്യത്തിൽ നമ്മുടെ മാധ്യമലോകവും ഗുരുതരമായ പിഴവാണ് വരുത്തിവച്ചിരിക്കുന്നത്. നമ്മുടെ ഭരണകൂടവും കോട്ടയം പുഷ്പനാഥിനോട് അനീതിയാണ് കാട്ടിയിട്ടുള്ളത്. ജനങ്ങളാണ് അദ്ദേഹത്തോട് നീതി പുലർത്തിയത്.\nയെസ് മലയാളം മാർച്ച് 2018 ൽ വന്ന, മലയാളത്തിലെ ആദ്യത്തെ ട്രാൻസ്ജെന്റർ കവയിത്രി എന്നറിയപ്പെടുന്ന വിജയരാജമല്ലികയുമായി തസ്മിൻ ഷിഹാബ് നടത്തിയെ അഭിമുഖം ‘ഋതുഭേദങ്ങളുടെ രാജമല്ലി’ മലയാളി വായിച്ചിരിക്കേണ്ട ഒന്നാണ്. ട്രാൻസ്ജെന്റർ എന്ന നിലയിൽ വിജയരാജമല്ലിക നടത്തിയിട്ടുള്ള അതിജീവനപോരാട്ടങ്ങളുടെ യാഥാർഥ്യബോധം തുളുമ്പുന്ന വിവരണങ്ങളാണ് ഈ അഭിമുഖത്തിൽ ഉള്ളത്. വിജയരാജമല്ലികയുടെ ‘ദൈവത്തിന്റെ മകൾ’ എന്ന കവിതാസമാഹാരവും ഈ അഭിമുഖത്തിൽ നന്നായി ചർച്ച ചെയ്യപ്പെടുന്നുണ്ട്. മൂന്നാംലിംഗക്കാരോട് നമ്മുടെ സമീപനങ്ങളിൽ കാതലായ മാറ്റം ഉണ്ടാകേണ്ട കാലം അതിക്രമിച്ചിരിക്കുന്നു എന്ന് ഈ അഭിമുഖം നമ്മെ ഓർമ്മപ്പെടുത്തുന്നു.\nക്യൂർ സിദ്ധാന്തവും സംവാദവും കേരളീയ പശ്ചാത്തലത്തിൽ\nവിജ്ഞാന കൈരളി മാർച്ച് 2018 ൽ വന്ന ഡോ.ജോസ്.കെ.മാനുവലിന്റെ ഈ ലേഖനം അക്കാദമിക് സമൂഹം ഏറെ താല്പര്യത്തോടെയാണ് വായിച്ചത്. പുതിയ വിമർശനസിദ്ധാന്തങ്ങൾ അവതരിപ്പിക്കുന്നതിൽ ജോസ്.കെ.മാനുവൽ പുലർത്തുന്ന ജാഗരൂകത ഇപ്പോൾത്തന്നെ അക്കാദമിക് സമൂഹം അംഗീകരിച്ചിട്ടുണ്ട്. സദാചാരം, വൈകാരികത, ലൈംഗികത, നിയമം, സ്വാതന്ത്ര്യം, കുടുംബം, പ്രത്യുൽപ്പാദനം തുടങ്ങിയ പദങ്ങൾക്ക് മുമ്പുണ്ടായിരുന്ന അർത്ഥം വിച്ഛേദിച്ചുകൊണ്ട് നവസങ്കൽപ്പങ്ങൾ രൂപീകരിക്കാൻ ക്യൂർ സിദ്ധാന്തത്തിന് കഴിഞ്ഞു. മലയാളത്തിലെ ലൈംഗികതാപഠനത്തെ ഏറെ മുന്നോട്ട് നയിക്കാൻ ഈ ലേഖനത്തിന് കഴിഞ്ഞിട്ടുണ്ട് എന്നതാണ് ഈ സിദ്ധാന്തപഠനത്തിന്റെ സമകാലിക പ്രസക്തി.\nറാണി ഹോങ്ങിന് വനിത വുമൺ ഓഫ് ഇയർ പുരസ്കാരം\nമനുഷ്യക്കടത്ത്, ബാലവേല, അടിമത്തം എന്നിവയ്ക്കെതിരായി ഉജ്ജ്വലപോരാട്ടം നയിച്ച മലയാളി വനിത ‘റാണി ഹോങ്ങി’ന് ഇത്തവണത്തെ ‘വനിത വുമൺ ഓഫ് ഇയർ’ പുരസ്കാരം. കൊച്ചിയിലെ വീട്ടിൽ നിന്നും ഏഴുവയസ്സുള്ളപ്പോൾ റാണിയെ മനുഷ്യക്കടത്ത് സംഘം തട്ടിയെടുത്ത് കാനഡയിൽ എത്തിക്കുകയും ബാലവേലയ്ക്കും ക്രൂരമർദ്ദനത്തിനും വിധേയമാക്കുകയും ചെയ്തു. 2006 ൽ റാണിയും ഭർത്താവ് ട്രോണി ഹോങ്ങും ചേർന്ന് സ്ഥാപിച്ച ‘ട്രോണി ഫൗണ്ടേഷൻ’ മനുഷ്യക്കടത്ത്, ബാലവേല, അടിമത്തം എന്നിവയ്ക്കെതിരായ പോരാട്ടങ്ങൾ നടത്തുകയും ഇരകളുടെ പുനരധിവാസത്തിലൂടെ ലോകശ്രദ്ധ നേടുകയും ചെയ്തു. റാണി ഹോങ്ങ് ഭർത്താവ് ട്രോണി ഹോങ്ങുമായി ചേർന്ന് ലോകതലത്തിൽ നടത്തുന്ന ഇത്തരത്തിലുള്ള പ്രവർത്തനങ്ങൾ വലിയ ലോകാംഗീകാരങ്ങൾ നേടുന്നത് അഭിമാനാർഹമായ നേട്ടം തന്നെയാണ്. ഈ പോരാട്ടങ്ങളോട് മനസ്സുകൊണ്ട് നമുക്കും പങ്കുചേരാം.\nമലയാള ചലച്ചിത്രലോകത്ത് ശ്രദ്ധ നേടിക്കൊണ്ടിരിക്കുന്ന നടനാണ് ടൊവിനോ തോമസ്. ഇതിനോടകം ഇരുപത്തിരണ്ടോളം സിനിമകളിൽ അഭിനയിച്ചു കഴിഞ്ഞിരിക്കുന്നു. ഈയിടെയിറങ്ങിയ ‘മായാനദി’ എന്ന സിനിമ യുവാക്കൾക്കിടയിൽ ഹരമായി മാറി. സ്വഭാവനടനായും നായകനടനായും ഏറ്റെടുക്കുന്ന ഏതൊരു വേഷവും തന്റെ തനതായ അഭിനയ മികവുകൊണ്ട് വിജയിപ്പിച്ചെടുക്കാനുള്ള കഴിവുള്ള പുതുതലമുറയിലെ ശ്രദ്ധേയനായ നടനാണ് ടൊവിനോ തോമസ്. പ്രഭുവിന്റെ മക്കൾ, എ.ബി.സി.ഡി, സെവൻത് ഡേ, എന്ന് നിന്റെ മൊയ്തീൻ, ചാർലി, ഒരു മെക്സിക്കൻ അപാരത, ഗപ്പി, ഗോദ, മായാനദി തുടങ്ങിയവയാണ് പ്രധാനപ്പെട്ട സിനിമകൾ. മോഡലിംഗും അഭിനയവും ഒരുപോലെ വശമായ നടനാണ് ഇദ്ദേഹം.\nഅമൃത ടിവിയിലെ പത്തുമണി വാർത്ത\nശരിയായി വാർത്തകൾ ടെലികാസ്റ്റ് ചെയ്യുന്നില്ല എന്നത്, ചാനലുകൾ നേരിടുന്ന ഒരു പ്രതിസന്ധിയാണ്. ഇതിന് ഒരു പരിഹാരമെന്നവണ്ണമാണ് അമൃത ടിവിയിലെ പത്തുമണിവാർത്ത വന്നത്. എന്നാൽ ഈ വാർത്ത അതിവാചാലത എന്ന ദോഷത്തെ നേരിടുന്നുണ്ട്. ഇത് പരിഹരിക്കാൻ എന്തൊക്കെ ചെയ്യാൻ കഴിയും എന്നത് ചാനൽ ആലോചിക്കണം. വാർത്ത വായനക്കാരിൽ ചിലർ ഉയർന്ന നിലവാരം പുലർത്തുന്നില്ല. ദോഷങ്ങൾ പരിഹരിച്ച് മുന്നോട്ട് പോകാൻ ഉത്തരവാദിത്തപ്പെട്ടവർ ശ്രമിക്കണം.\nമൂകാംബിക ദേവിക്ഷേത്രത്തിന്റെയും കുടജാദ്രിയുടെയും പശ്ചാത്തലത്തിൽ എം.മോഹനൻ സംവിധാനം ചെയ്ത പുതുസിനിമയാണ് ‘അരവിന്ദന്റെ അതിഥികൾ’.ദൃശ്യമനോഹരമായ സീനുകൾ സിനിമയെ മികവുറ്റതാക്കുന്നു. ക്ഷേത്രസന്നിധിയിൽ വെച്ച് അരവിന്ദന് അമ്മയെ നഷ്ടപ്പെടുന്നതും പിന്നെയുള്ള അവന്റെ ജീവിതവും അമ്മയുമായുള്ള കൂടിച്ചേരലുമാണ് കഥാപശ്ചാത്തലം. അരവിന്ദനെ എടുത്തുവളർത്തുന്ന മാധവേട്ടൻ തികഞ്ഞ ഒരു കമ്മ്യൂണിസ്റ്റാണ്. വിപ്ലവാത്മകമായ ഒരു നവീന ആശയം നർമ്മത്തിൽ ചാലിച്ച് സിനിമ മുന്നോട്ട് വെക്കുന്നുണ്ട്. മാധവേട്ടൻ നടത്തുന്ന ഹോട്ടലിൽ മൂകാംബിക ദേവിയുടെയും മറ്റും ഫോട്ടോകൾക്ക് തൊട്ടുമുകളിലായി ചെഗുവേരയുടെയും എ.കെ.ജി യുടെയും ചിത്രങ്ങൾ വെച്ചിരിക്കുന്നത് കാണാം. ഈ ഐക്യത്തെ വേണമെങ്കിൽ പുതിയ ദാർശനിക സമവാക്യമായി ചിന്തിക്കാവുന്നതാണ്. രാജേഷ് രാഘവന്റെ സ്ക്രീൻപ്ലേയുടെ കരുത്ത് സിനിമയുടെ കരുത്തായി മാറിയിട്ടുണ്ട്.\nPosted by KELIKOTTU at 3:10 PM No comments:


ഇനി രാജ്യം വീണ്ടെടുക്കാനുള്ള പോരാട്ടം | BJP Crimes in india-Opinion | Madhyamam\ndate_range 1 Feb 2020 2:07 AM GMT\nഇനി രാജ്യം വീണ്ടെടുക്കാനുള്ള പോരാട്ടം\nപൗരത്വഭേദഗതി നിയമവും ദേശീയ പൗരത്വ രജിസ്റ്ററും ചേർന്ന് ഒടുവിൽ ആ യുദ്ധമുഖം തുറന്നുകഴിഞ്ഞു. സംഘികളും അല്ലാത്ത വരും എന്ന മനോനില സ്ഥിരപ്പെട്ടുകഴിഞ്ഞിരിക്കുന്നു. കടുത്ത ഹിന്ദുത്വ നിലപാടുകളെയും അവരുടെ അതിഭീകര തന്ത്രങ്ങ ളെയും വിമർശിക്കുന്നതിനുള്ള മടി ഇപ്പോൾ പൊതുവിൽ മാറിക്കഴിഞ്ഞിട്ടുണ്ട്. വിമർശനത്തിെൻറ അനന്തര ഫലമൊന്നും ന ോക്കാതെ വിവിധ തലങ്ങളിൽ എതിർപ്പുകൾ ഉയരുന്നു. ദിവസംതോറും ഹിന്ദുത്വശക്തികളുടെ ക്രൂരതകൾ വർധിക്കുേമ്പാഴും ധൈര ്യത്തോടെ ചെറുത്തുനിൽക്കുന്നവരുടെയും തുറന്ന വിയോജിപ്പ് പ്രവർത്തിക്കുന്നവരുടെയും എണ്ണം കൂടുകയാണ്. ഹിന്ദുത ്വഗുണ്ടകളെ എതിർക്കുന്നത് പുരുഷന്മാർ മാത്രമായിരിക്കുമെന്ന ധാരണയും തിരുത്തപ്പെട്ടിരിക്കുന്നു. എതിർപ്പുകളെ വ ഴിമാറ്റിവിടുന്ന പതിവുരീതിക്കും തിരിച്ചടിയേറ്റു. ഇന്ന് ആയിരക്കണക്കിന് സ്ത്രീകൾ ഫാഷിസ്റ്റ് ഏകാധിപതികളെ വെല് ലുവിളിക്കുന്ന കാഴ്ചയാണ് എങ്ങും.\nകൃത്യമായ അതിർവരമ്പ് നിശ്ചയിക്കപ്പെട്ടതോടെ ഏതു ഭാഗത്താണ് നിലകൊള്ളുന്നത െന്ന നിലപാട് സ്വീകരിക്കാൻ എല്ലാവരും നിർബന്ധിതരായിക്കഴിഞ്ഞു. ഹിന്ദുത്വയുടെ ഭീഷണമായ പ്രവൃത്തികളെ തുറന്ന് അപല പിക്കാൻ തയാറാകാത്തവരെ മൃദു സംഘികൾ എന്നു വിളിക്കേണ്ടിവരും.\nകാരണം, നമ്മുടെ രാജ്യെത്തയും നമ്മെ ഒാരോരുത്തര െയും ഇല്ലാതാക്കാൻ ശ്രമിക്കുന്നവരെ അവർ എതിർക്കുന്നില്ല. ഇക്കൂട്ടരിൽ ഒരുപക്ഷേ ചെറിയൊരു ശതമാനം പേർ മാത്രം ഹിന്ദുരാഷ്ട്ര മുദ്രാവാക്യങ്ങൾ ഉറക്കെ വിളിച്ചേക്കാം. ജനങ്ങളെ വൈകാരികമായി ചൂഷണംചെയ്യുന്നതിന് ഫാഷിസ്റ്റ് ശക്തികൾ ഹിന്ദുരാഷ്ട്ര മുദ്രാവാക്യങ്ങൾ മുഴക്കുകയാണെന്ന് മനസ്സിലാക്കാതെയാണ് പലരും പിന്തുണക്കുന്നത്. തങ്ങളും നിഷ്ക്കരുണം കശാപ്പിന് ഇരയാകുമെന്ന ബോധമില്ലാതെയാണ് കൃത്യമായ അതിർവരമ്പുകൾ വെളിപ്പെട്ടശേഷവും ഫാഷിസ്റ്റുകെള പലരും പിന്തുണക്കുന്നത്.\nകഴിഞ്ഞ വർഷങ്ങളിലെല്ലാം ഫാഷിസ്റ്റ് ശക്തികൾ വിവിധ സമൂഹങ്ങളെയും വിഭാഗങ്ങളെയും ഒന്നൊന്നായി ലക്ഷ്യം വെച്ചാണ് പ്രവർത്തിച്ചുകൊണ്ടിരുന്നത്. മുസ്ലിംകൾ, ക്രിസ്ത്യാനികൾ, ദലിതുകൾ, സിഖുകാർ, ഗോത്രവർഗക്കാർ, മറ്റു പിന്നാക്ക വിഭാഗങ്ങൾ തുടങ്ങിയവരെല്ലാം അവരുടെ ലക്ഷ്യമായിരുന്നു. കുറച്ചുവർഷങ്ങളായി വിദ്യാർഥികൾ, ബുദ്ധിജീവികൾ, ഗവേഷകർ, എൻ.ജി.ഒകൾ, പുരോഗമനവാദികൾ എന്നിവരെല്ലാം ഫാഷിസ്റ്റുകളുടെ ‘തോക്കിൻമുന’യിലേക്ക് നീങ്ങി. എതിർക്കുന്നവരും ചോദ്യംചെയ്യുന്നവരുമെല്ലാം എതിരാളികളായി മാറി. സ്കൂൾ കുട്ടികളെ പോലും ഒഴിവാക്കാൻ അവർ തയാറായില്ല.\nഫാഷിസ്റ്റുകൾ ദിവസംതോറും തങ്ങൾ ലക്ഷ്യംവെക്കുന്ന സമൂഹങ്ങളുടെയും വിഭാഗങ്ങളുടെയും എണ്ണം വർധിപ്പിച്ചുകൊണ്ടിരിക്കുകയാണെന്ന് മനസ്സിലാക്കണം. ഹിന്ദുരാഷ്ട്രം ഉണ്ടായാൽപോലും ഒരു ജാതിയെ മറ്റൊരു ജാതിക്ക് എതിരായി ഫാഷിസ്റ്റ് ഭരണകൂടം സ്ഥാപിക്കും. അരാജകത്വവും കൊലപാതകങ്ങളും നിറഞ്ഞ, രക്തച്ചൊരിച്ചിൽ അവസാനിക്കാത്ത നാടായി നമ്മുടെ ഇന്ത്യ ചുരുങ്ങും. നമ്മുടെ രാജ്യത്തിെൻറ സംരക്ഷണം സംഘികളല്ലാത്ത എല്ലാവരുടെയും ഉത്തരവാദിത്തമാണ്. അടിയന്തരമായി ആ കർത്തവ്യം നിർവഹിക്കണം.\nചരിത്രവും രേഖകളും സ്തൂപങ്ങളും സ്ഥാപനങ്ങളും ഹിന്ദുത്വ ഭരണാധികാരികൾ തകർക്കാൻ തുടങ്ങിയിരിക്കുന്നു. പാഠപുസ്തകങ്ങളുടെ ഉള്ളടക്കത്തിൽ മാറ്റംവരുത്തിയും സിലബസ് തിരുത്തിയും എതിർശബ്ദങ്ങളുടെ വായ്മൂടിക്കെട്ടിയും അവർ മുന്നോട്ടുപോകുകയാണ്. നിരപരാധികളെ തുറന്നതും അടഞ്ഞതുമായ ജയിലുകളിലേക്ക് തള്ളുന്നു. ജീവിച്ചിരിക്കുന്നവരുടെ ജീവിതംതന്നെ മാറ്റിമറിക്കുകയാണ്.\nക്ലീൻ ഷേവിൽ സുന്ദരനായി പ്രത്യക്ഷപ്പെട്ടിരുന്ന ജമ്മു-കശ്മീർ മുൻമുഖ്യമന്ത്രി ഉമർ അബ്ദുല്ലയുടെ താടിയും മീശയും വളർന്ന ചിത്രം ആരെയും കാര്യമായി അതിശയിപ്പിക്കുന്നില്ല. കാരണം, 1990 മുതൽ 30 വർഷമായി അറിയുന്ന ശ്രീനഗറിലെ കുടുംബങ്ങളെല്ലാം അർധ ജയിൽ വാസത്തെ അതിജീവിച്ചുകൊണ്ടിരിക്കുകയാണ്. തുടർച്ചയായ കർഫ്യൂകളും അർധരാത്രിയിൽ വീടുകളിൽ കയറിയുള്ള റെയ്ഡുകളും അറസ്റ്റുകളും കരുതൽ തടങ്കലുകളും കൊലപാതകങ്ങളും ആയിരക്കണക്കിന് കശ്മീരി സുഹൃത്തുക്കളുടെ ജീവിതത്തെ അത്രമാത്രം ബാധിച്ചിരിക്കുന്നു. ബോളിവുഡ് സിനിമാതാരങ്ങളെ പോലെ ഇരുന്നവർ ഇൗ വർഷങ്ങളിൽ വല്ലാതെ മാറിയിരിക്കുന്നു. എല്ലാറ്റിലുമുപരി കടുത്ത ഭയവും സമ്മർദവും അനുഭവിച്ചാണ് അവർ കഴിയുന്നത്.\nചുറ്റുവട്ടത്തേക്ക് നോക്കുേമ്പാൾ ചെറുപ്പക്കാരുടെയും മുതിർന്നവരുടെയും മുഖം സമ്മർദംമൂലം വലിഞ്ഞുമുറുകിയ അവസ്ഥയിലാണ്. ഹിന്ദുത്വ ഭരണാധികാരികൾ തേറ്റപ്പല്ലുകൾ വെളിപ്പെടുത്തുകയാണെന്ന് അവർ മനസ്സിലാക്കിക്കഴിഞ്ഞു. കലാപങ്ങളിലും വംശഹത്യകളിലും ‘മറ്റുള്ളവരെ’ ആക്രമിക്കാൻ ഹിന്ദുത്വകേഡറുകളെ പരിശീലിപ്പിക്കാൻ സായുധക്യാമ്പുകൾ നടത്തിയിരുന്നത് നമുക്കെല്ലാം അറിയാം. ഇൗ ക്യാമ്പുകൾക്ക് ഒൗപചാരിക^ ഒൗദ്യോഗിക സ്വഭാവം വരുന്നതായാണ് റിപ്പോർട്ടുകൾ. ഏപ്രിലിൽ ഉത്തർപ്രദേശിൽ ആർ.എസ്.എസിെൻറ സൈനിക പരിശീലന സ്കൂൾ ഒൗദ്യോഗികമായി ഉദ്ഘാടനം ചെയ്യപ്പെടുമെന്നാണ് വാർത്ത. ഇൗ പരിശീലനം ലഭിച്ച് പുറത്തുവരുന്ന വർഗീയവത്കരിക്കെപ്പട്ട പുരുഷന്മാർ ഏതു തരത്തിലായിരിക്കും സമൂഹത്തിൽ ഇടപെടുകയെന്ന് കൂട്ടിച്ചേർക്കേണ്ട ആവശ്യമില്ല. നിയമവിരുദ്ധ അറസ്റ്റുകളും പീഡനമുറകളും കൊലപാതകങ്ങളും കൂടുതലായി അരങ്ങേറും.\nരാജ്യത്തിെൻറ റിപ്പബ്ലിക് ദിനാഘോഷത്തിൽ മുഖ്യാതിഥിയായെത്തിയ ബ്രസീലിയൻ പ്രസിഡൻറ് ജെയ്ർ മെസിയാസ് ബോൾസൊനാരോയെ കണ്ട് ഞാൻ വിഷാദത്തിലേക്ക് ആഴ്ന്നുപോയി. ഇൗ ബ്രസീലിയൻ പ്രസിഡൻറിെൻറ വാക്ധോരണികൾ ഉദ്ധരിച്ച് സമയവും ഉൗർജവും പാഴാക്കേണ്ടതില്ല. എന്നാൽ, അദ്ദേഹത്തെ മുഖ്യാതിഥിയാക്കിയതാണ് അമ്പരപ്പിച്ചത്. നിരവധി ബുദ്ധിമതികളായ രാഷ്ട്രതന്ത്രജ്ഞരാണ് മുഖ്യാതിഥികളായി ഇൗ രാജ്യത്തേക്ക് എത്തിയിട്ടുള്ളത്. വ്യക്തിപ്രഭാവവും മികവുമുള്ള ആ വ്യക്തികളുടെ പിൻഗാമിയായാണല്ലോ ഇൗ തീവ്രതയുള്ള വിഡ്ഢിത്തങ്ങൾ വിളമ്പുന്ന പ്രസിഡൻറ് എത്തിയത്.\nകടന്നുവരാനുള്ളത് പ്രയാസമേറിയ ദിവസങ്ങൾ തന്നെയാണ്. സർക്കാർ സംവിധാനങ്ങൾ വേട്ടയാടുകയും പീഡിപ്പിക്കുകയും െചയ്യുേമ്പാൾ പിടിച്ചുനിൽക്കൽ അത്ര എളുപ്പമല്ല. സംഘികൾ അല്ലാത്തവരെല്ലാം ഒന്നിച്ചുനിന്ന് ഏകസ്വരത്തിൽ സ്ഥൈര്യത്തോടെയും ധൈര്യത്തോടെയും പോരാടുക മാത്രമാണ് ഇൗ പ്രതിസന്ധികളെ മറികടക്കാനുള്ള ഏക വഴി. രാഷ്ട്രീയക്കളിക്കാർ, ഒാരോരുത്തരും ഒന്നൊന്നായി വേട്ടയാടപ്പെടുമെന്ന ബോധ്യത്തോടെ നിഷ്പക്ഷതയുടെ നിശ്ശബ്ദത കൈയൊഴിഞ്ഞ് രംഗത്തുവരണം.\nപ്രശസ്ത കവി ഫൈസ് അഹ്മദ് ഫൈസിെൻറ വരികളാണ് അവരോട് പറയാനുള്ളത്. 1911 ഫെബ്രുവരി 13ന് ജനിച്ച് 1984ൽ വിടവാങ്ങിയ ഫൈസ് അഹ്മദിെൻറ ജൻമദിനം കടന്നുവരുേമ്പാൾ ഇൗ വരികൾ ഏറെ പ്രസക്തമാണ്..\nആരാച്ചാരുടെ കുരുക്ക് ഹാരമായണിഞ്ഞ്\nനർത്തകർ ചുടലനൃത്തം ചവിട്ടി\nഇവിടെ നമ്മൾ, നമ്മളാണ്\nഇവർക്കൊപ്പമോ അവർക്കൊപ്പമോ ഇല്ലാതെ\nവെറും കാഴ്ചക്കാരായി അസൂയയോടെ\nനിശ്ശബ്ദം കണ്ണീർ തൂകി\nആ കടുംചുവപ്പ് പൂക്കൾ\nഅവിടമിപ്പോൾ കുത്തേറ്റ മുറിവിൽ\nഞങ്ങളുടെ കഴുത്തിനു ചുറ്റും\nആരോ മണം പിടിക്കുന്ന വിഭ്രാന്തിയാണ്.\nകാലുകളിലോ, ചങ്ങലകളുടെ നടനവും.\nTAGS:1326 113313 5010 39277\nNews Summary - BJP Crimes in india-Opinion


ലാക്ഡൗണ് കാലത്ത് പരിസ്ഥിതി അവബോധം വര്‍ധിച്ചെന്ന് പഠനം... രോഗകളാല് നിറഞ്ഞ് സംസ്ഥാനത്തെ തീവ്ര പരിചരണ യൂണിറ്റുകള്... ഒന്നര ലക്ഷം ഡോസ് സ്പുട്‌നിക് വാക്‌സിന് ഇന്ത്യയിലേക്ക്... സ്വകാര്യ ആശുപത്രികള് പകുതി കിടക്കകള് കൊവിഡ് ചികില്‍സയ്ക്ക് മാറ്റിവയ്ക്കണം: ജില്ലാ കലക്ടര്... കോവിഡ്: ജില്ലയിലെ മൃഗാശുപത്രികളില് നിയന്ത്രണങ്ങള് ഏര്‍പ്പെടുത്തി... കോവിഡ് ചികിത്സയ്ക്കു തിരു:ജനറൽ ആശുപത്രിയിൽ കൂടുതൽ സൗകര്യങ്ങൾ... കോവിഡ് ചികിത്സ: സ്വകാര്യ ആശുപത്രിയിലേക്കു റഫർ ചെയ്യുന്നവർ രേഖകൾ കരുതണം... ഓക്‌സിജന് മുടങ്ങില്ല; തിരുവനന്തപുരത്ത് ഓക്‌സിജന് വാര് റൂം സജ്ജം... കോവിഡ് പ്രതിരോധം: സ്രവ പരിശോധന നടത്തണം... തിരുവനന്തപുരത്ത് മൂന്നു സി.എഫ്.എല്.റ്റി.സികള് കൂടി...\nതിരുവനന്തപുരം: കൈ കഴുകൂ മാസ്‌ക് ധരിക്കൂ ഓരോരുത്തര്‍ക്കും വേണം കരുതൽ\nസംസ്ഥാനത്ത് ലോക് ഡൗണ് ഇളവുകള് കൂടുതല് വരുന്ന സാഹചര്യത്തില് ജാഗ്രതയില് നിന്നും ആരും പിന്നോട്ട് പോകാന് പാടില്ലെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര്. കൊറോണയോടൊപ്പം ജീവിക്കേണ്ട അവസ്ഥയാണ് ലോകത്തിന് വന്നിരിക്കുന്നത്. ലോകാരോഗ്യ സംഘടനയും ഇത് സൂചിപ്പിച്ചു കഴിഞ്ഞു. പ്രതിരോധ വാക്‌സിനോ മരുന്നുകളോ കണ്ടെത്തുന്നതുവരെ കര്‍ശനമായ നിയന്ത്രണങ്ങളോടെ ജീവിതവൃത്തികള് നടത്താന് ഓരോരുത്തരും നിര്‍ബന്ധിതരാണ്. കൂടുതല് മേഖലകളില് ഇളവ് വരുന്നതോടെ സമൂഹവുമായി ഇടപെടേണ്ട അവസ്ഥയുണ്ടാക്കുന്നു. കൊറോണ വൈറസില് നിന്നും നമ്മുടേയും കുടുംബത്തിന്റേയും മറ്റുള്ളവരുടേയും സംരക്ഷണം ഉറപ്പാക്കാന് എല്ലാവരും ആരോഗ്യ വകുപ്പ് നല്‍കുന്ന നിര്‍ദേശങ്ങള് കൃത്യമായി പാലിക്കേണ്ടതാണ്. പനി, ചുമ, തൊണ്ടവേദന തുടങ്ങിയ രോഗലക്ഷണങ്ങള് ഉള്ളവര് ഡോക്ടര്‍മാരുടെ നിര്‍ദേശങ്ങള് അനുസരിക്കണം. മാസ്‌ക് ധരിക്കുകയും മറ്റുള്ളവരില് നിന്നും അകലം പാലിക്കുകയും ചെയ്യണം. വയോധികര്, കുട്ടികള്, ഗര്‍ഭിണികള്, രോഗികള് എന്നിവര് വീട് വിട്ട് പുറത്തിറങ്ങാതിരിക്കാനും രോഗ സാധ്യതയുള്ളവരുമായി സമ്പര്‍ക്കത്തില് ഏര്‍പ്പെടാതിരിക്കാനും ശ്രദ്ധിക്കേണ്ടതാണ്. ഇടയ്ക്കിടയ്ക്ക് സോപ്പുപയോഗിച്ച് കൈകഴുകുക, മാസ്‌ക് ധരിക്കുക, വ്യക്തിപരമായി അകലം പാലിക്കുക എന്നിവ എല്ലാവരും പാലിക്കേണ്ടതാണെന്ന് മന്ത്രി വ്യക്തമാക്കി.\nഎന്തിന് കൈ കഴുകണം?\nലോകത്താകമാനം വ്യാപകമായി പടരുന്ന മാരക രോഗമാണ് കോവിഡ്-19. പനി, തൊണ്ടവേദന, ചുമ എന്നിവയാണ് പ്രധാന രോഗ ലക്ഷണങ്ങള്. ചിലപ്പോള് വയറിളക്കവും വരാം. സാധാരണഗതിയില് ചെറുതായി വന്ന് പോകുമെങ്കിലും തീവ്രമാകുകയാണെങ്കില് ആന്തരികാവയവങ്ങളെ ബാധിച്ച് ഗുരുതരാവസ്ഥയിലാകാനും മരണംവരെ സംഭവിക്കാനും സാധ്യതയുണ്ട്. മനുഷ്യരില് നിന്നും മനുഷ്യരിലേക്ക് പകരുന്ന കൊറോണ വൈറസിനെതിരെ അതീവ ജാഗ്രതയാണ് വേണ്ടത്. രോഗബാധിതര് തുമ്മുകയോ ചുമയ്ക്കുകയോ ചെയ്യുമ്പോള് സ്രവങ്ങളോടൊപ്പം വൈറസ് പുറത്തേക്ക് തെറിച്ചുവീഴാം. ഈ സ്രവങ്ങളില് സ്പര്‍ശിക്കാനിടയായാല് കൈകളില് നിന്ന് വൈറസ് ശരീരത്തിലേക്ക് പ്രവേശിക്കും. കൊറോണ വൈറസിന്റെ കണ്ണി പൊട്ടിക്കാന് വേണ്ടിയാണ് കൈകള് കഴുകണമെന്ന് പറയുന്നത്. ഇടയ്ക്കിടയ്ക്ക് സോപ്പും വെള്ളവും ഉപയോഗിച്ച് ഫലപ്രദമായി കൈ കഴുകണം. അതിന് കഴിയാത്തവര് സാനിറ്റൈസര് ഉപയോഗിച്ച് അണുവിമുക്തമാക്കണം. യാത്രയ്ക്ക് മുമ്പും ശേഷവും കൈകള് ഫലപ്രദമായി കഴുകേണ്ടതാണ്. കൈകള് കണ്ണിലോ മൂക്കിലോ വായിലോ സ്പര്‍ശിക്കാതിരിക്കാന് ശ്രദ്ധിക്കണം.\nഎല്ലാവരും മാസ്‌ക് ധരിക്കണം\nകൊറോണ വൈറസ് പ്രധാനമായും ശ്വാസകോശത്തേയാണ് ഗുരുതരമായി ബാധിക്കുന്നത്. അതിനാല് തന്നെ മൂക്കിനും വായ്ക്കും വലിയ സംരക്ഷണം നല്‍കേണ്ടതുണ്ട്. ഇതിനായാണ് മാസ്‌കുകള് ഉപയോഗിക്കുന്നത്. മറ്റ് ആളുകളുടെ കൂടെ നിന്ന് സംസാരിക്കുമ്പോള് ഒരു കാരണവശാലും മാസ്‌ക് താഴ്ത്തിയിട്ട് സംസാരിക്കരുത്. ഇതേറെ അപകടമാണ്. മാസ്‌ക് വച്ചുകൊണ്ടു തന്നെ സംസാരിക്കാന് ശീലിക്കണം. ഒരു മാസ്‌ക്6മണിക്കൂര് മാത്രമേ ഉപയോഗിക്കാവൂ. ഈര്‍പ്പമുള്ളതോ നനഞ്ഞതോ ആയ മാസ്‌കുകള് ധരിക്കരുത്. മാസ്‌ക് ഇടയ്ക്കിടെ കൈ കൊണ്ട് സ്പര്‍ശിക്കാന് പാടില്ല. അബദ്ധവശാല് സ്പര്‍ശിച്ചാല് കൈകള് സോപ്പുപയോഗിച്ചോ ആള്‍ക്കഹോള് റബ് ഉപയോഗിച്ചോ കഴുകേണ്ടതാണ്. മാസ്‌ക് ഉപയോഗ ശേഷം മാറ്റുമ്പോള് വളരെ ശ്രദ്ധയോടുകൂടി മുന്‍ഭാഗങ്ങളില് സ്പര്‍ശിക്കാതെ വള്ളികളില് മാത്രം പിടിച്ച് മാറ്റേണ്ടതാണ്. ഉപയോഗിച്ച തുണി മാസ്‌ക് പ്ലാസ്റ്റിക് കവറില് സൂക്ഷിച്ച ശേഷം വീട്ടിലെത്തിയ ഉടന് തന്നെ സോപ്പുപയോഗിച്ച് കഴുകി ഉണക്കി ഇസ്തിരിയിടണം. മാസ്‌ക് ലഭിക്കാത്ത സന്ദര്‍ഭങ്ങളില് തൂവലകളും മാസ്‌കായി ഉപയോഗിക്കാവുന്നതാണ്.\nഅതിജീവിക്കാന് സാമൂഹിക അകലം\nകൊറോണ വൈറസ് മനുഷ്യനില് നിന്നും മനുഷ്യനിലേക്ക് നേരിട്ട് പകരുന്നതിനാലാണ് സാമൂഹിക അകലം പാലിക്കണമെന്ന് പറയുന്നത്. ഒരാളില് നിന്നും മറ്റൊരാളിലേക്ക് വൈറസ് ഒന്നര മീറ്ററിനപ്പുറം പകരാന് സാധ്യത കുറവാണ്. അതിനാല് സമൂഹവുമായി നേരിട്ടിടപെടേണ്ടി വരുന്ന സമയങ്ങളില് മറ്റുള്ളവരില് നിന്നും ഒന്നര മീറ്റര് അകലം പാലിക്കണം. കടകളിലും പൊതു സ്ഥലങ്ങളിലും ജോലി സ്ഥലങ്ങളിലും എല്ലാം സാമൂഹിക അകലം പാലിക്കാന് എല്ലാവരും ശ്രദ്ധിക്കേണ്ടതാണ്.\nഇതുമായി ബന്ധപ്പെട്ട സംശയ നിവാരണത്തിന് ആരോഗ്യ വകുപ്പിന്റെ ദിശ 1056, 0471 2552056 എന്നീ നമ്പരുമായി ബന്ധപ്പെടേണ്ടതാണ്.


ജലനിക്ഷേപം വർഷകാല അജണ്ടയാക്കുമ്പോൾ\nവേനലും വർഷവും പ്രകൃതിയുടെ അനിഷേധ്യമായ സ്പന്ദനമാണ്. ഈ ഇരുകാലത്തിന്റെയും മൃദുലവും വിസ്‌തൃതവുമായ വികാരത്തിന്റെ പരിശുദ്ധത മണ്ണിലും വെളളത്തിലും വായുവിലും ദൈവീക പരിവേഷത്തോടെ കാത്തുസൂക്ഷിക്കാൻ ഉത്തരവാദപ്പെട്ടവരാണ് നമ്മൾ മനുഷ്യർ. സകല ജീവജാലങ്ങൾക്കും മീതെ ഇരിക്കുന്ന മനുഷ്യൻ ഭാവി തലമുറയുടെ കളങ്കരഹിതമായ ജീവിത സുഖാനുഭൂതികൾക്കായി മനസ്സു തുറന്നുവെച്ച് പ്രകൃതിക്കുമേൽ നന്മകൾ പ്രാവർത്തികമാക്കേണ്ടതിനുപകരം ഇതെല്ലാം മറന്ന് ഭൂമിക്കുമേൽ ഉളളം നിറയെ സ്വാർത്ഥതയുമായി താണ്ഡവമാടുകയാണ്.\nഈ അസുഭകരമായ വളർച്ച ഒരു കാലത്ത് ആസ്വാദകരമായിരുന്ന വേനൽക്കാലത്തെ തീക്ഷ്‌ണമായ വരൾച്ചയിലേക്കും വർഷകാലത്തെ ഗുരുതരമായ വെളളപ്പൊക്കത്തിലേക്കും ഉരുൾപൊട്ടൽ പോലുളള ദുരന്തങ്ങളിലേക്കും ബോധപൂർവ്വം വലിച്ചെഴുന്നളളിച്ചിരിക്കുകയാണ്.\nമനുഷ്യൻ പ്രകൃതിയുമായുളള ജീവശാസ്‌ത്രപരമായ ബന്ധം അല്ലെങ്കിൽ സ്‌നേഹം ബോധപൂർവ്വം ഉപേക്ഷിക്കുകയും പകരം സ്വാർത്ഥതയെന്ന പദം സജീവമായി നിലനിർത്തുകയും ചെയ്യുന്നതിലൂടെ ഇവിടെ പാരിസ്ഥിതിക അസന്തുലിതാവസ്ഥ വലിയൊരു വൃത്തമായി പരിണാമപ്പെട്ടുകൊണ്ടിരിക്കുകയാണ്. ഈ അപകടാവസ്ഥയിൽ നിന്നും മുക്തിനേടാൻ പ്രാഥമികമായി ചെയ്യാനുളളത് മനസ്സിനെ മാറ്റിമറിച്ച സ്വാർത്ഥതയെന്ന വികാരത്തെ വെട്ടിമാറ്റുകയും അവിടെ പ്രകൃതിയോടുളള പ്രണയം തുന്നിച്ചേർക്കുകയുമാണ്. ഈ രീതിയിലൊരു തിരിച്ചുപോക്ക് നാം കൈക്കൊളളുന്നില്ലെങ്കിൽ നമ്മുടെ കുഞ്ഞുങ്ങളും അവരുടെ ഭാവിതലമുറകളും ഇന്നു നാം അനുഭവിക്കുന്ന കഷ്‌ടതകളുടെ പതിൻമടങ്ങ് ദുരിതത്തിലാവും.\nഇന്നലെ കണ്ട കുന്നുകളും വനങ്ങളും വയലുകളും തോടുകളും കുളങ്ങളുമൊക്കെ ഓർമ്മകളിലേക്ക് ഉൾവലിഞ്ഞുകൊണ്ടിരിക്കുകയാണ്. വിണ്ടുകീറിയ മണ്ണിൽ ചുടുകാറ്റേറ്റ് വിയർത്തൊലിച്ചു നടക്കുന്ന മനുഷ്യർ ഒരു കുമ്പിൾ ദാഹജലത്തിനായി കിണറുകളും നീർച്ചാലുകളും തേടി അയഞ്ഞു നടക്കുമ്പോൾ ലഭിക്കുന്നതൊക്കെയും പ്രകൃതിയുടെ ചുടുനിശ്വാസം മാത്രമാണ്. ഈ അസഹിഷ്‌ണുതയെ ലഘൂകരിക്കാൻ പ്രകൃതിക്കുമേൽ പ്രയോഗിക്കുന്ന തിന്മകളൊക്കെ തിരുത്തി ഇനിയും അവശേഷിക്കുന്ന കുന്നുകളും വനങ്ങളും വയലുകളും കുളങ്ങളും തോടുകളും നീർചാലുകളുമൊക്കെ സംരക്ഷിച്ചു നിർത്തേണ്ട ചുമതലയിലേക്ക്, പ്രകൃതിയോടുളള കളങ്കമില്ലാത്ത അർപ്പണമനോഭാവത്തോടെ വാക്കുകളേക്കാൾ ഉപരി പ്രവർത്തിപദങ്ങളിൽ നമ്മൾ ഊർജ്ജസ്വലരാകേണ്ടതുണ്ട്.\nവേനൽകാല പ്രകൃതി ഇന്നൊരു തീക്കട്ടയാണ്. വെന്തുരുകുകയും വരണ്ടുപോകുകയും ചെയ്യുന്ന ഈ പ്രതിസന്ധിയെ തരണം ചെയ്യാൻ വരുംവർഷങ്ങളെ ആസൂത്രിതമായി നാം ഉപയോഗിച്ചു ശീലിക്കേണ്ടതുണ്ട്.\nവേനൽകാലത്തെ അപേക്ഷിച്ച് മഴക്കാലങ്ങളുടെ ദൈർഘ്യം നമുക്കു വളരെ കുറവാണ്. അതുകൊണ്ടുതന്നെ നമുക്കു ലഭിക്കുന്ന മഴവെളളത്തെ പരമാവധി നമ്മുടെ ഭൂമിയിലേക്കു തന്നെ നിക്ഷേപിച്ച് ഭൂഗർഭജലവിതാനം ഉയർത്തിക്കൊണ്ടുവരേണ്ടതുണ്ട്. കാരണം ഭൂഗർഭജലത്തെ ആശ്രയിച്ചു കഴിയുന്നവരാണ് നമ്മൾ.\nഎങ്ങിനെ ഭൂഗർഭജലവിതാനം ഉയർത്താം? ഉത്തരം ലളിതമാണ്. നമ്മൾ ഓരോരുത്തരും അവരവരുടെ വീട്ടുപറമ്പിലും പരിസരപ്രദേശങ്ങളിലും ജലനിക്ഷേപശീലം പ്രാവർത്തികമാക്കിയാൽ മതി. അതിരൂക്ഷമായ വരൾച്ചയെ പ്രതിരോധിക്കാൻ ഇതിലും എളുപ്പമായ മാർഗ്ഗം വേറെയില്ല. നമുക്ക് ക്രമരഹിതമായിട്ടാണെങ്കിലും ആവശ്യത്തിന് മഴ ലഭിക്കുന്നുണ്ട്. എന്നാൽ ഈ മഴയുടെ എഴുപതുശതമാനത്തിലേറെയും നാം പാഴാക്കിക്കളയുകയാണ്. കടലിലേക്ക് ഒഴുകി പോകുന്നതുൾപ്പെടെ നാം പാഴാക്കിക്കളയുന്ന മഴവെളളത്തെ പിടിച്ചുനിർത്താനും നമ്മുടെ മണ്ണിൽ കിനിഞ്ഞിറങ്ങാനും സംവിധാനങ്ങളുണ്ടാക്കിയാൽ അതിരൂക്ഷമായ വരൾച്ചയെന്ന പരിദേവനത്തിൽ നിന്നും നമുക്കു രക്ഷ പ്രാപിക്കാം.\nപണ്ടൊക്കെ നമ്മൾ വീട്ടുപറമ്പിൽ മണ്ണ് കിളച്ചിട്ടും, വരമ്പിട്ടും, കൃഷിചെയ്‌തും അച്ചടക്കമുളെളാരു കാർഷികബോധം നിലനിർത്തിയിരുന്നു. എന്നാൽ അടുത്ത കാലത്തായി ഭൂരിഭാഗം പേരും ഇത് പാടെ ഉപേക്ഷിച്ചമട്ടാണ്. അതുകൊണ്ടുതന്നെ ഇളക്കം തട്ടാതെ മണ്ണിൽ മഴവെളളം ഊഴ്‌ന്നിറങ്ങുന്നതിന്റെ അളവ് വളരെ ചുരുങ്ങിപോയിരിക്കുന്നു. ഭൂമി വെളളം കുടിച്ചെങ്കിൽ മാത്രമേ നമ്മുടെ ദാഹം തീരൂ എന്ന സത്യം പലരും മറന്നു പ്രവർത്തിച്ചതിന്റെ ഫലമായി നമ്മുടെ ചുറ്റുപാടും പെയ്‌തു നിറയുന്ന മഴവെളളം നമ്മുടെ കൺമുമ്പിലൂടെ തന്നെ കടലിലേക്ക് ശീഘ്രം ചെന്നു പതിക്കുന്നു. ഫലമോ? നമ്മുടെ കാൽക്കീഴിൽ ഭൂഗർഭജലത്തിന്റെ തോത് കാലം കഴിയും തോറും മെലിഞ്ഞ് മെലിഞ്ഞ് വെറുമൊരു നൂൽചാലിന്റെ അവസ്ഥയിലേക്ക് മാറ്റപ്പെട്ടുകൊണ്ടിരിക്കുന്നു. ഈ സത്യം ബോധിപ്പിക്കുന്ന പ്രത്യക്ഷത്തിലുളള തെളിവാണ് നമ്മുടെ നാട്ടിലെ മിക്ക കിണറുകളും നീർചാലുകളും ഉറവകളും മറ്റും ഫെബ്രുവരി മാസത്തോടെ തന്നെ വറ്റിവരണ്ടുപോകുന്നുവെന്നത്.\nഫെബ്രുവരിയിൽ വറ്റിയ കിണറിൽ വീണ്ടും ജലസാന്നിധ്യമുണ്ടാകണമെങ്കിൽ ജൂൺമാസംവരെ കാത്തുനിൽക്കണം. കാലം തെറ്റി മഴ പെയ്യുന്നതുകൊണ്ടു ചിലപ്പോൾ കാത്തിരിപ്പുതന്നെ നീളും. ഫെബ്രുവരി മുതൽ ജൂൺവരെയുളള നാലുമാസം കുടിവെളളത്തിനുവേണ്ടി പരക്കം പായുന്ന ഒരു സമൂഹത്തിന്റെ വേവലാതികൾ എന്തെന്ന് നമുക്ക് മനസ്സിലാക്കാവുന്നതേയുളളു. ഇവിടെയാണ് ജലനിക്ഷേപശീലം വർഷകാല അജണ്ടയാക്കേണ്ടതിന്റെ പ്രസക്തി.\nജലനിക്ഷേപശീലം വളർത്താൻ മഴയുടെ പെരുപ്പവും ഭൂമിയുടെ കിടപ്പും കണക്കിലെടുത്ത് പലതരത്തിലുളള നിർമ്മാണരീതികൾ നമുക്ക് ആസൂത്രണം ചെയ്യാവുന്നതാണ്.\nമഴവെളളത്തിന്റെ ഒഴുക്കു കുറക്കാൻ നമ്മുടെ പറമ്പുകളിൽ കൊച്ചുകൊച്ചു വരമ്പുകളിടുക. ഇത് വെളളത്തെ സാവധാനം മണ്ണിലേക്കിറക്കി ഭൂഗർഭവിതാനം ഉയർത്താൻ സഹായിക്കും. അതുപോലെതന്നെ തട്ടുതിരിക്കൽ, കല്ല് കയ്യാലകൾ കെട്ടൽ, നീർക്കുഴികൾ, കിടങ്ങുകൾ, തടയണകൾ നിർമ്മിക്കൽ തുടങ്ങിയ മാർഗ്ഗങ്ങളും സ്വീകരിക്കാവുന്നതാണ് വൃക്ഷങ്ങൾ നട്ടുപിടിപ്പിക്കുന്നതും തെങ്ങിന്റെ തടം തുറന്ന് പുതയിടുന്നതും നീരൊഴുക്കിന്റെ വേഗത കുറയ്‌ക്കുകയും ഭൂമിയിലേക്ക് വെളളം ഊഴ്‌ന്നിറങ്ങുന്നതിനു സഹായിക്കുകയും ചെയ്യും.\nജലനിക്ഷേപത്തിന് നമുക്കു ചെയ്യാവുന്ന ഏറ്റവും ലളിതമായ മാർഗ്ഗം നീർക്കുഴികൾ നിർമ്മിക്കലാണ്. നമ്മുടെ വീട്ടുപറമ്പിൽ വീഴുന്ന മഴവെളളത്തെ ഏകദേശം ഒരു മീറ്റർ നീളവും കാൽമീറ്റർ വീതിയും അരമീറ്റർ ആഴവുമുളള നീർക്കുഴികൾ നിർമ്മിച്ച് അതിൽ കെട്ടിനിർത്തി ഭൂമിയിലേക്ക് ഇറക്കാം. അതുപോലെ തന്നെ കൂടുതൽ മഴവെളളം ഭൂമിക്കുളളിലേക്ക് ആഗീരണം ചെയ്യപ്പെടാൻ സഹായിക്കുന്ന മറ്റൊരു എളുപ്പമാർഗ്ഗമാണ് പുല്ലിനത്തിൽ പെടുന്ന ചെടികൾ വേണ്ടുവോളം നട്ടുപിടിപ്പിക്കുകയെന്നത്. ഇങ്ങിനെ നട്ടുവളർത്തുന്ന സസ്യാവരണങ്ങൾ ഭൂമിക്കുളളിലേക്ക് ജലം ആഗീരണം ചെയ്യാൻ സഹായിക്കുക മാത്രമല്ല മണ്ണൊലിപ്പ് തടഞ്ഞുനിർത്തുകയും ചെയ്യും.\nപച്ചപ്പുനിറഞ്ഞ കുന്നുകളും മലകളും ജലസ്രോതസ്സുകളുടെ കലവറയാണ്. കുന്നിടിച്ച് വയലുകൾ നികത്തുമ്പോൾ രണ്ടിടങ്ങളിലേയും ജലസാന്നിധ്യമാണ് എന്നന്നേക്കുമായി അസ്തമിക്കുന്നത്. മറ്റൊന്ന് കോൺക്രീറ്റു സംസ്‌കാരമാണ്. പത്തുസെന്റ് ഭൂമിയിൽ അഞ്ചു സെന്റു നിറയെ വീടെടുത്ത് പൊക്കിവരുന്ന അഞ്ചു സെന്റു മുഴുവൻ കോൺക്രീറ്റുചെയ്‌ത് ഒരു തുളളിവെളളം പോലും ഭൂമിയിലേക്ക് ഇറക്കിവിടാതെ നമ്മുടെ നഗരസംസ്‌കാരം ഇന്ന് ഗ്രാമീണ ജീവിതത്തിലും കടന്നുകയറിയിട്ടുണ്ട്. ഈ മുന്നേറ്റം അപകടകരമാണെന്നു പറയേണ്ടതില്ലല്ലോ. അണുകുടുംബത്തിന്റെയും മറ്റും ഇത്തരം ജീവിതരീതിയിൽ മാറ്റം ഉണ്ടാവേണ്ടതുണ്ട്.\nനമ്മുടെ പുരയിടങ്ങളിൽ, നമുക്കുളള സ്ഥലങ്ങളിൽ ഉളളതുപോലെ ജലനിക്ഷേപം നടത്തി ഭൂജല പരിപോഷണം വർദ്ധിപ്പിച്ചെങ്കിൽ മാത്രമേ വാടിക്കുഴഞ്ഞുപോകാതെ വരും തലമുറയ്‌ക്ക് നിലനിൽക്കാൻ കഴിയും.\nനമ്മൾ ബാങ്കിൽ പണം നിക്ഷേപിക്കുന്നു. ഇത് ഹോബിക്കുവേണ്ടി ചെയ്യുന്നതല്ല. ഭാവിയെ സമ്പന്നമാക്കാനും സന്തോഷത്തോടെ കഴിയാനുമാണ്. നാളെയെക്കുറിച്ചു ചിന്തിക്കാതെ പണം ധൂർത്തടിച്ചാലുളള ഭവിഷ്യത്തെന്തായിരിക്കും. തീർച്ചയായും ഭിക്ഷക്കാരനും താഴെയായിരിക്കും അവസ്ഥ. ഇതുപോലെതന്നെയാണ് ജലത്തിന്റെ കാര്യവും. കാലവർഷവും തുലാവർഷവും വേനൽമഴയും നമുക്ക് മലവെളളപ്പാച്ചിൽ നൽകുമ്പോൾ നാം നമ്മുടെ ബാങ്കാവുന്ന ഭൂമിയിൽ പണമാവുന്ന മഴവെളളത്തെ നാളെക്കായി നിക്ഷേപിച്ചു വെച്ചേ മതിയാവൂ. ഇല്ലെങ്കിൽ വരണ്ട ഭൂമിയിൽ കൊടുംവരൾച്ചയിൽ തലയിൽ മൺകുടവുമേന്തി നമ്മൾ മൈലുകളോളം ഒരു തുളളി വെളളത്തിനായി അലഞ്ഞു നടക്കേണ്ടിവരും.\nഭൂജല പരിപോഷണത്തിനായി ജലനിക്ഷേപശീലം പ്രോത്സാഹിപ്പിക്കുക, വൃക്ഷങ്ങളും മറ്റ് സസ്യങ്ങളും വളർത്തിയും ജൈവസാന്നിധ്യം നിലനിർത്തിയും മണ്ണിന്റെ ജലാഗിരണശേഷി വർദ്ധിപ്പിക്കുക, പൊതുജലശ്രോതസ്സുകളായ കുളങ്ങൾ, തോടുകൾ, ഉറവകൾ, തടാകങ്ങൾ സംരക്ഷിച്ച് ജലശേഖരണശേഷി വർദ്ധിപ്പിക്കുക, മണൽവാരലും കുഴൽകിണറുകളുടെ വ്യാപനവും നിയന്ത്രിക്കുക തുടങ്ങിയവയിൽ ആത്മാർത്ഥമായ ശ്രദ്ധ ചെലുത്തുകയാണെങ്കിൽ ഇന്നനുഭവിക്കുന്ന ജല ദൗർലഭ്യത ഘട്ടംഘട്ടമായി നമുക്ക് കുറച്ചു കൊണ്ടുവരാൻ സാധിക്കും.\nമേൽക്കൂര മഴവെളളം കൃത്രിമമായി ടാങ്കുകളിൽ സംഭരിച്ച് ഉപയോഗിക്കുന്ന രീതി ഇന്ന് നിലവിലുണ്ട്. ഇത് നല്ലൊരു മാർഗ്ഗമാണ്. എന്നാൽ സാമ്പത്തികമായി എല്ലാവർക്കും പ്രാവർത്തികമാക്കാൻ കഴിയാത്ത സാഹചര്യമായതുകൊണ്ട് മേൽക്കൂര മഴവെളളം ഓരോ വീട്ടുകാരും പ്രകൃതിദത്തമായ രീതിയിൽ ചാലുകളും നീർക്കുഴികളും മറ്റും നിർമ്മിച്ച് ഭൂമിയിലേക്ക് ഇറക്കി ഭൂഗർഭജലവിതാനം ഉയർത്താൻ യത്നിക്കേണ്ടതുണ്ട്. ഈ പരിശ്രമം വിജയിച്ചാൽ തീർച്ചയായും ഇന്നല്ലെങ്കിൽ നാളെ ഇതിന്റെ ഫലം പ്രകൃതി നമുക്ക് നൽകുകതന്നെ ചെയ്യും. തീർച്ച.\nനിങ്ങളുടെ വീട്ടുപറമ്പിൽ നിങ്ങൾ നിക്ഷേപിക്കുന്ന മഴവെളളം നീരുറവയായി നിങ്ങളുടെ കിണറ്റിൽ തന്നെ ലഭിക്കണമെന്നില്ല. ഒരുപക്ഷെ അയൽവാസിക്കാവും അതിന്റെ ഗുണം കിട്ടുക. അതുകൊണ്ട് നിങ്ങൾ മുഷിയുകയോ നിങ്ങളുടെ പ്രവർത്തിയിൽ നിന്നും പിൻതിരിയുകയോ ചെയ്യരുത്. കാരണം നിങ്ങളുടെ സ്വന്തം കിണറ്റിലെത്തുന്ന നിരുറവ ഒരുപക്ഷെ നാലോ അഞ്ചോ പറമ്പിനപ്പുറമുളള വീട്ടുകാരുടെ ജലനിക്ഷേപത്തിൽ നിന്നും ലഭിക്കുന്നതാവാം.\nഭൂഗർഭജലത്തിന് ജാതിയോ മതമോ വർഗ്ഗവ്യത്യാസമോ ഇല്ല. ഭൂഗർഭജലം ഭൂമിയുടെ മുലപ്പാലാണ്. ഈ മുലപ്പാല് സമൃദ്ധമായി ലഭിക്കാൻ ജലനിക്ഷേപശീലം വർഷകാല അജണ്ടയാക്കുക. ഇതാകട്ടെ ഭൂമിയെ തൊട്ടുളള നമ്മുടെ മഴക്കാല പ്രതിജ്ഞ.


'എല്ലാവരും കുഴല്‍പണം കൊണ്ടുവരും, ബിജെപിക്കാര് മണ്ടന്മാരായതുകൊണ്ടാണ് പൊലീസ് പിടിച്ചത്'; ചെന്നിത്തല നിരാശ ബാധിച്ച് ആത്മഹത്യയുടെ വക്കിലെന്ന് വെള്ളാപ്പള്ളി - Newsrupt\nBJP Hawala Extortion Case June 7, 2021\n‘എല്ലാവരും കുഴല്‍പണം കൊണ്ടുവരും, ബിജെപിക്കാര് മണ്ടന്മാരായതുകൊണ്ടാണ് പൊലീസ് പിടിച്ചത്’; ചെന്നിത്തല നിരാശ ബാധിച്ച് ആത്മഹത്യയുടെ വക്കിലെന്ന് വെള്ളാപ്പള്ളി\nആലപ്പുഴ: കൊടകര കുഴല്‍പണക്കേസില് പ്രതികരണവുമായി എസ്എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. എല്ലാവരും കുഴല്‍പണം കൊണ്ടുവരും. തെരഞ്ഞെടുപ്പില് ഉപയോഗിക്കും. പക്ഷേ, ബിജെപിക്കാര് മണ്ടന്മാരായതുകൊണ്ടാണ് പൊലീസ് പിടിച്ചതെന്നും അദ്ദേഹം പറഞ്ഞു.\nകെ സുധാകരന് എംപിയെ കോണ്‍ഗ്രസ് ഹൈക്കമാന്‍ഡ് കെപിസിസി അധ്യക്ഷ സ്ഥാനത്തേക്ക് പരിഗണിക്കുന്നതിനെയും വെള്ളാപ്പള്ളി പരിഹസിച്ചു. സുധാകരന് കെപിസിസി അധ്യക്ഷനായാല് കോണ്‍ഗ്രസ് 16 കഷ്ണമാവും. സംസ്ഥാനത്ത് പേരിനുപോലും പ്രതിപക്ഷം ഇല്ലാത്ത അവസ്ഥയാണുള്ളതെന്നും വെള്ളാപ്പള്ളി വിമര്‍ശിച്ചു.\n‘സംസ്ഥാനത്ത് പേരിനുപോലും പ്രതിപക്ഷമില്ലാത്ത അവസ്ഥയാണുള്ളത്. ഉമ്മന് ചാണ്ടിയുടെ കാലം കഴിഞ്ഞു. രമേശ് ചെന്നിത്തല നിരാശാ ബോധത്തില് ആത്മഹത്യാ വരമ്പിലാണ്’, വെള്ളാപ്പള്ളി പറഞ്ഞു.\nAlso Read: ‘ബിജെപി അദ്ധ്യക്ഷന് എന്ന് മുഖ്യമന്ത്രി പറയാത്തതെന്ത്?’; ഒത്തുകളിയെന്ന് പ്രതിപക്ഷം; ‘ഒരു കുഴലിട്ടാല് അങ്ങോട്ടും ഇങ്ങോട്ടും എന്ന നിലയാകരുത്’\nകുറുക്കുവഴിയിലൂടെയാണ് വിഡി സതീശന് പ്രതിപക്ഷ നേതാവായതെന്നും അദ്ദേഹം പറഞ്ഞു. നിയമസഭാ പ്രസംഗങ്ങളില് കേമനാണ്. അവിടെ തിളങ്ങാന് കഴിയും. എന്നാല് പുറത്തുള്ള പ്രവര്‍ത്തനങ്ങളില് പ്രതിപക്ഷ നേതാവ് വട്ടപ്പൂജ്യമാണെന്നും വെള്ളാപ്പള്ളി അഭിപ്രായപ്പെട്ടു.\n80 ശതമാനവും 20 ശതമാനവും പറഞ്ഞ് ന്യൂനപക്ഷങ്ങള് തമ്മിലടിക്കുന്നു. ഒന്നും കിട്ടാത്ത വിഭാഗവും കേരളത്തിലുണ്ട്. അവരെക്കുറിച്ച് ആരും പറയുന്നില്ല. ഈഴവര്‍ക്കും പട്ടികജാതിക്കാര്‍ക്കും ഒന്നുമില്ല. പിന്നോക്കക്ഷേമ വകുപ്പ് പേരിനുപോലും പ്രവര്‍ത്തിക്കുന്നില്ലെന്നും അദ്ദേഹം കുറ്റപ്പെടുത്തി.\nBJPBJP Hawala Extortion CaseK SudhakaranKodakara Hawala CaseRamesh ChennithalaVD SatheesanVellapally Natesan


മനുഷ്യന്റെ ജാതി (ധര്‍മം) മനുഷ്യത്വമാണെന്ന് കേള്‍ക്കുമ്പോള് പെട്ടെന്ന് മനസ്സില് ഓടിയെത്തുക ശ്രീനാരായണഗുരുവിന്റെ നാമധേയമാണ്. എന്നാല്, മനുഷ്യന്റെ ധര്‍മം മനുഷ്യത്വമാണെന്നും മൃഗത്തിന്റെ ധര്‍മം മൃഗത്വമാണെന്നും ആദ്യമായി നമ്മെ പഠിപ്പിച്ചത് നമ്മുടെ ദര്‍ശനങ്ങളാണ്. അതില് ന്യായദര്‍ശനത്തിന് സവിശേഷസ്ഥാനമുണ്ട്. ഇത് സൂചിപ്പിക്കാന് കാരണം, ഭാരതത്തില് മഹാന്മാരും മഹത്ദര്‍ശനങ്ങളും അനവധിയാണ്. എന്നാല്, എല്ലാ മഹാന്മാരെയും എല്ലാ ദര്‍ശനങ്ങളെയും എക്കാലവും നാം ഓര്‍ക്കാറില്ല. എന്നാലും മനുഷ്യനെ ആഴത്തില് സ്പര്‍ശിക്കുകയും അവന്റെ ജീവിതത്തില് സ്വാധീനംചെലുത്തുകയുംചെയ്ത മഹാന്മാരെയും മഹത്ദര്‍ശനങ്ങളെയും നമുക്ക് ഓര്‍ക്കാതിരിക്കാനാകില്ല. അങ്ങനെ ഓര്‍മിക്കപ്പെടുന്നവരുടെ കൂട്ടത്തില് ഇന്ത്യക്കകത്തും പുറത്തുമുള്ള ഒട്ടനവധി പേരുകളുണ്ട്. വേദകാലഘട്ടത്തിനു മുമ്പും പിമ്പുമുള്ള ഋഷിവര്യന്മാര്, ബുദ്ധന്, യേശുക്രിസ്തു, മുഹമ്മദ് നബി, ശങ്കരാചാര്യര്, ഗുരുനാനാക്ക്, കാള് മാര്‍ക്സ്, വൈകുണ്ഠസ്വാമി, ഇ വി രാമസ്വാമി, ശ്രീനാരായണഗുരു, വിവേകാനന്ദന്, അംബേദ്കര്, ഇ എം എസ് തുടങ്ങി പ്രമുഖരും പ്രശസ്തരുമായ നിരവധിപേര് നമ്മുടെ ഓര്‍മയില് കടന്നുവരും.\nഅവനവന് ആത്മസുഖത്തിനാചരിക്കുന്നവ അപരന്റെ സുഖത്തിനായി ആകണമെന്നും അയലുതഴപ്പതിനായി അതിപ്രയത്നം ചെയ്യണമെന്നുമുള്ള ആഹ്വാനം അതിന്റെ എല്ലാ അര്‍ഥത്തിലും അദ്ദേഹം നടപ്പാക്കാന് ശ്രമിച്ചു. അതിനായി അദ്ദേഹം സ്ഥാപിച്ച ആരാധനാലയങ്ങളും ധര്‍മപരിപാലനയോഗവുമെല്ലാം അദ്ദേഹം ജീവിച്ചിരിക്കെത്തന്നെ വഴിവിട്ട് സഞ്ചരിക്കാന് തുടങ്ങി. അന്ന് ആ പ്രസ്ഥാനങ്ങള്‍ക്ക് ബാധിച്ച ക്യാന്‍സര്‍രോഗം ഇന്ന് വെള്ളാപ്പള്ളിയിലൂടെ അതിന്റെ മൂര്‍ധന്യത്തില് എത്തി. ഒരായുഷ്കാലം മുഴുവന് ഗുരു എന്തിനുവേണ്ടി പോരാടിയോ അതിന്റെ അന്ത്യം കുറിക്കുന്നതിനാണ് വെള്ളാപ്പള്ളി സമത്വമുന്നേറ്റ യാത്രയുടെ പേരില് നടത്തുന്ന ഗുരുനിന്ദയാത്ര.\nഭാരതത്തെ സംബന്ധിച്ച് വൈദികകാലഘട്ടത്തിന് മുമ്പും ശേഷവും ഇവിടെ മനുഷ്യര് വസിക്കുകയും, അവരില് പലര്‍ക്കും മുമ്പ് സൂചിപ്പിച്ച പട്ടികയില് ഇടം ലഭ്യമാവുകയും ചെയ്തിട്ടുണ്ട്. എന്നാല്, ആര്‍ഷഭാരതസംസ്കാരം എന്ന് സംഘപരിവാര് വിശേഷിപ്പിക്കുന്ന സംസ്കൃതി, ഭാരതീയസംസ്കാരത്തിന്റെ വികൃതരൂപംമാത്രമാണ്. സങ്കുചിതമായ അര്‍ഥത്തില് സംഘപരിവാര് വിശേഷിപ്പിക്കുന്ന ആര്‍ഷഭാരതസംസ്കാരത്തിലും എത്രയോ ഉയര്‍ന്ന മാനവികസംസ്കാരമാണ് ഭാരതത്തിന്റെ ഋഷിവര്യന്മാര് ലോകത്തിന് സംഭാവനചെയ്തത്. അതിന്റെ പ്രത്യക്ഷോദാഹരണങ്ങളാണ് നമ്മുടെ വേദങ്ങളും വേദാംഗങ്ങളും ഇതിഹാസങ്ങളും പുരാണങ്ങളും ഉപനിഷത്തുക്കളും ധര്‍മശാസ്ത്രങ്ങളും ദര്‍ശനങ്ങളും കാവ്യശാസ്ത്രാദികളുമെല്ലാം. ഈ കൃതികളുടെയെല്ലാം അന്തസ്സാരതത്വം വിമര്‍ശനാത്മകമായി പരിശോധിക്കുന്ന ഏതൊരാള്‍ക്കും ഉറപ്പിച്ചുപറയാന് കഴിയും അത് മനുഷ്യസ്നേഹപരമായിരുന്നു എന്ന്. പൂര്‍വകാലകൃതികള് പരിശോധിക്കുന്ന ആര്‍ക്കും ഒരുകാര്യം വ്യക്തമാകും– എല്ലാ കൃതികളിലും സഹിഷ്ണുതയോടെ പൂര്‍വപക്ഷ ഉത്തരപക്ഷങ്ങള് തമ്മിലുള്ള ആശയ സംഘര്‍ഷങ്ങളും സംവാദങ്ങളും നടന്നിരുന്നുവെന്ന്.\nഎല്ലാ ദുഃഖങ്ങള്‍ക്കും കാരണം സ്വന്തം ആത്മാവിനെക്കുറിച്ചുള്ള അജ്ഞതയാണെന്നും ആത്മജ്ഞാനികള് എല്ലാ ദുഃഖത്തെയും തരണംചെയ്യുമെന്നും വേദം അനുശാസിക്കുന്നു. ആ ആത്മാവ് സത്യമാണ്, ജ്ഞാനമാണ്, ആനന്ദമാണ്. അതിനെ പലരും പല പേരില് വ്യവഹരിക്കുന്നുവെന്ന് ഋഗ്വേദം സാക്ഷ്യപ്പെടുത്തുന്നു. (ഏകം സത് വിപ്രാ: ബഹുധാ വദന്തി). ഋതം അഥവാ സത്യമാണ് ശാസ്ത്രം. അത് പ്രതിഭാജന്യമാണ്. അതുകൊണ്ടാണ് ലോകം ഒരു കുടുംബമാണെന്നും എല്ലാവരെയും സ്വന്തം ആത്മാവിനെപ്പോലെ കണക്കാക്കണമെന്നും (ആത്മവത് സര്‍വഭൂതാനി) സമസ്ത ലോകരും സുഖമായിരിക്കണമെന്നുമുള്ള മാനവികസന്ദേശം ഭാരതീയ മഹര്‍ഷിമാര് ലോകത്തിന് സമര്‍പ്പിച്ചത്. ഏത് ഉപനിഷത്തുക്കള് പരിശോധിച്ചാലും ഒരുകാര്യം വ്യക്തമാകും. വ്യഥിതമനസ്കരായി അന്തികത്തിലെത്തുന്ന ശിഷ്യന്മാരെ, ഗുരുക്കന്മാര് സമാശ്വസിപ്പിക്കുകയും സത്യമോതിക്കൊടുത്ത് അവരെ സന്തുഷ്ടരാക്കി തിരിച്ചയക്കുകയുംചെയ്യുന്ന രീതിയാണ് എവിടെയും കണ്ടുവന്നത്. അതുകൊണ്ടുകൂടിയാണ് മാനവികതയേക്കാള് ശ്രേഷ്ഠതരമായി മറ്റൊന്നുമില്ലെന്ന് മഹാഭാരതത്തില് ഭീഷ്മര് അവസാനമായി ധര്‍മപുത്രരോടായി ഉപദേശിക്കുന്നതും. അത്ര മഹത്തായ മാനവികതയുടെ സന്ദേശവാഹകരായിരുന്നു നമ്മുടെ പൂര്‍വികര്. അവരുടെ സന്ദേശത്തെ കൂടുതല് മഹത്തരമാക്കാന് ശ്രമിച്ചവരാണ് തുടക്കത്തില് സൂചിപ്പിച്ച മഹാരഥന്മാര്. ഭാരതത്തിന്റെ തിളക്കമാര്‍ന്ന ആ പൈതൃകത്തെ മലീമസപ്പെടുത്താനാണ് മോഡിയുടെ ഭരണത്തിന്‍കീഴില് സംഘപരിവാര് ശ്രമിക്കുന്നത്. അതിനവര് ചരിത്രത്തിന് പുതിയ ഭാഷ്യം നല്‍കും. അതിന്റെ ഏറ്റവും ഒടുവിലത്തെ ഉദാഹരണമാണ് ബ്രിട്ടീഷുകാര്‍ക്കെതിരെ മരണംവരെ പോരാടി വീരമൃത്യുവരിച്ച ധീരദേശാഭിമാനി ടിപ്പുസുല്‍ത്താനെ ഹൈന്ദവ ശത്രുവാക്കി ചിത്രീകരിക്കാനുള്ള കുത്സിതനീക്കം. അതിന്റെ ഏറ്റവും വികൃതരൂപമാണ് രാഷ്ട്രപിതാവായ മഹാത്മാഗാന്ധിയെ നിഷ്ഠുരം കൊലചെയ്ത ഗോഡ്സെയെ വീരപുരുഷനായി അവതരിപ്പിച്ച് നടത്തിയ ബലിദാനദിനാചരണം.\nവൈദികകാലഘട്ടത്തിനുശേഷം ലോകമറിയുന്ന മഹാന്മാരായി ഉയര്‍ന്നുവന്നത് ബൌദ്ധമഹര്‍ഷിമാരായിരുന്നു. അതില്‍ത്തന്നെ ചരിത്രപുരുഷനായി മാറിയ സിദ്ധാര്‍ഥരാജകുമാരന്. തനിക്ക് ലഭ്യമായിരുന്ന എല്ലാ രാജകീയ സൌഖ്യങ്ങളും ഉപേക്ഷിച്ച് തപ്തഹൃദയരായ മനുഷ്യരുടെ ദുഃഖത്തിന്റെ കാരണം അന്വേഷിക്കുന്നതിലാണ് അദ്ദേഹം ആനന്ദം കണ്ടെത്തിയത്. ബുദ്ധനുശേഷം ഏതാനും നൂറ്റാണ്ട് കഴിഞ്ഞു; വീണ്ടും വന്നു ഒരു മഹാപുരുഷന് യേശുവിന്റെ രൂപത്തില്. അധ്വാനിക്കുന്നവരുടെയും ഭാരം ചുമക്കുന്നവരുടെയും അഭയസ്ഥാനമായി അദ്ദേഹവും നിലകൊണ്ടു. നിന്റെ ആത്മാവിനെപ്പോലെ നിന്റെ അയല്‍ക്കാരനെയും സ്നേഹിക്കാന് പറഞ്ഞതിനാണ് ആ മനുഷ്യസ്നേഹിയെ ക്രൂശിച്ചുകൊന്നത്. ക്രിസ്തുവിനുശേഷം വന്ന പ്രവാചകനായ മുഹമ്മദ് നബിയും മഹത്തായ മാനവസ്നേഹത്തിന്റെ സന്ദേശമാണ് അവതരിപ്പിച്ചത്. പൂര്‍വമതങ്ങളുടെ മൌലികസിദ്ധാന്തങ്ങളെ നിരാകരിക്കാതെയും അതിന്റെ സാരാംശങ്ങളെ ഉള്‍ക്കൊള്ളുകയും ചെയ്യുന്ന സന്ദേശമാണ് ഖുര്‍ആനിലൂടെ പ്രദാനംചെയ്തത്. ഹൃദയത്തില് സത്യം, തീരുമാനങ്ങളില് നീതി, പ്രവൃത്തിയില് കരുണ ഇവയാണ് ഖുര്‍ആന്റെ കാതലായ സന്ദേശം.\nഅദ്വൈതത്തിന്റെ അവതാരപുരുഷനായി അവതരിച്ച ശങ്കരാചാര്യര് ആകട്ടെ, നാളിതുവരെ കോടിക്കണക്കായ ഗ്രന്ഥങ്ങളിലൂടെ അവതരിപ്പിക്കപ്പെട്ട കാര്യങ്ങളെല്ലാം രണ്ടുവരി ശ്ളോകംകൊണ്ട് അവതരിപ്പിക്കാമെന്ന് ഊറ്റംകൊള്ളുകയായിരുന്നു. ബ്രഹ്മം ഒന്നുമാത്രമാണ് സത്യമെന്നും ഇക്കാണുന്ന ലോകംമുഴുവന് മിഥ്യയാണെന്നും (ബ്രഹ്മസത്യം ജഗത്മിഥ്യാ) വാദിച്ച അദ്ദേഹം പരബ്രഹ്മത്തിനുവേണ്ടി വാദിക്കാന് ആരെയും കിട്ടാതിരുന്നതില് അതീവ ദുഃഖിതനുമായിരുന്നു. അക്കാലത്ത് പ്രചുരപ്രചാരം നേടിയ ബുദ്ധമതത്തിന്റെ പ്രചാരത്തിന് തടയിടാന് ശങ്കരപ്രഭാവത്തിനു കഴിഞ്ഞു. അപ്പോഴും രാജ്യത്ത് സഹിഷ്ണുത ഉണ്ടായിരുന്നു എന്നതിന്റെ തെളിവാണ് അദ്വൈതത്തോടൊപ്പം വളര്‍ന്നുവന്ന മധ്വാചാര്യരുടെ ദ്വൈതവും രാമാനുജന്റെ വിശിഷ്ടാദ്വൈതവുമെല്ലാം.\nദൈവം മനുഷ്യനെ സൃഷ്ടിച്ചത് ഹിന്ദുവായിട്ടോ മുസല്‍മാനായിട്ടോ ക്രിസ്ത്യാനിയായിട്ടോ അല്ല; അതുകൊണ്ട് മനുഷ്യര് മനുഷ്യരായിത്തന്നെ ജീവിക്കാനാണ് പതിനഞ്ചാംനൂറ്റാണ്ടില് ഗുരു നാനാക്കും ആഹ്വാനംചെയ്തത്. പത്തൊമ്പതാം നൂറ്റാണ്ടില് കാള് മാര്‍ക്സ് ലോക തൊഴിലാളിവര്‍ഗത്തോടായി ആഹ്വാനംചെയ്തത് സംഘടിച്ച് ശക്തരാകാനാണ്. കൈവിലങ്ങുകളും കാല്‍ച്ചങ്ങലകളുമല്ലാതെ അവര്‍ക്ക് നഷ്ടപ്പെടാന് ഒന്നുമില്ലെന്നും; മറിച്ച് കിട്ടാനുള്ളത് പുതിയൊരു സമത്വസുന്ദര ലോകമാണെന്നും ലോക തൊഴിലാളിവര്‍ഗത്തെ അദ്ദേഹം ഉദ്ബോധിപ്പിച്ചു. വിവേകാനന്ദനും പ്രവചിച്ചത് ഭാരതത്തിനുചേര്‍ന്ന സംസ്കാരം തൊഴിലാളിവര്‍ഗ സംസ്കാരം ആണെന്നായിരുന്നു. ഭാവിയില് മേലാളവര്‍ഗം കീഴാളവര്‍ഗത്തെ ഒരിക്കലും അടിച്ചമര്‍ത്താന് പറ്റാത്ത അവസ്ഥ ഇന്ത്യയില് സംജാതമാകുമെന്നും ഇന്ത്യയുടെ ഭാവിഭരണകര്‍ത്താക്കള് ശൂദ്രര് ആയിരിക്കുമെന്നും നവഭാരതം കൃഷീവലന്റെ കുടിലില്‍നിന്നാണ് വിടരുക എന്നും മഹാനായ സ്വാമി വിവേകാനന്ദന് പറയുകയുണ്ടായി.\nവൈവസ്വതമനുവിന്റെ കാലംമുതല് 64 അനാചാരങ്ങള് സൃഷ്ടിച്ച ബ്രാഹ്മണ്യത്തിന്റെ കാലംവരെ അവര്‍ണരുടെ ജീവിതത്തില് വന്നടിഞ്ഞ സകല പ്രതിബന്ധങ്ങള്‍ക്കും ഇടയിലാണ് നാരായണന് എന്ന നാരായണഗുരുവിന്റെ ജനനം (1856). മനുസ്മൃതി അനുസരിച്ച്, ശൂദ്രന് എത്ര ശക്തനായിരുന്നാലും അവന് ധനസമ്പാദനം അനുവദനീയമല്ല. അവന് ധനം സമ്പാദിക്കുന്നത് ബ്രാഹ്മണരെ ദോഷമായി ബാധിക്കുമത്രേ. അതുകൊണ്ട് ഏതെങ്കിലും ശൂദ്രന് ധനം സമ്പാദിച്ചാല് അത് ബ്രാഹ്മണന് പിടിച്ചെടുക്കാം. അവന് ഉച്ഛിഷ്ഠഭക്ഷണവും ജീര്‍ണിച്ച വസ്ത്രങ്ങളും ധാന്യങ്ങളുടെ പതിരും മാത്രമേ നല്‍കാവൂ എന്നും മനുസ്മൃതി അനുശാസിക്കുന്നു. പറയന് 64 അടിയും പുലയന് 54 അടിയും ഈഴവന് 30 അടിയും അകലെ മാറി നടക്കണമായിരുന്നു. ഇത് കേരളത്തിലെമാത്രം സ്ഥിതി ആയിരുന്നില്ല. ദളിതര്‍ക്ക് കഴുത്തില് കുടം കെട്ടിത്തൂക്കിയും അരയില് മരക്കൊമ്പ് കെട്ടിയും മാത്രമേ പുണെയിലെ തെരുവുകളിലൂടെ നടക്കാന് സാധിക്കുമായിരുന്നുള്ളൂ. അതിനെതിരെയാണ് ജ്യോതി ബാഫൂലെയും അംബദ്കറും മറ്റും പോരാടിയത്. ദ്രാവിഡമക്കളുടെ ആത്മാഭിമാനം ഉയര്‍ത്തിപ്പിടിക്കാനാണ് പെരിയാര് ഇ വി രാമസ്വാമി പോരാടിയത്. വൈകുണ്ഠസ്വാമിയും നാരായണഗുരുവും അയ്യന്‍കാളിയുമൊക്കെ ഈ നിരയില്‍പ്പെട്ടവരാണ്.\nചെറുപ്പംമുതല് തനിക്കു ചുറ്റുംകണ്ട എല്ലാ അസമത്വങ്ങളെയും അനീതികളെയും അനാചാരങ്ങളെയും വിട്ടുവീഴ്ചയില്ലാതെ എതിര്‍ക്കുന്ന പ്രകൃതക്കാരനായിരുന്നു നാരായണന്. ജനങ്ങളില് ശാസ്ത്രബോധവും യുക്തിചിന്തയും വളരണമെങ്കില് അവര്‍ക്ക് നല്ല വിദ്യാഭ്യാസം ലഭ്യമാക്കണമെന്നും അതിലൂടെമാത്രമേ വിമോചനം സാധ്യമാകൂ എന്നും മനസ്സിലാക്കിയ നാരായണന്, സ്വയം വിദ്യാലയം സ്ഥാപിച്ച് വിദ്യാഭ്യാസം നിഷേധിക്കപ്പെട്ട ഈഴവരെയും മറ്റും പഠിപ്പിക്കാന് മുന്നോട്ടുവന്നു. അവര്‍ണജനവിഭാഗങ്ങള്‍ക്ക് ആരാധനാസ്വാതന്ത്യ്രം നിഷേധിക്കപ്പെട്ടപ്പോള് സ്വന്തമായി ആരാധനാലയം സ്ഥാപിച്ച് അതിനെ നേരിട്ടു. ഒരുജാതി ഒരു മതം ഒരു ദൈവം എന്ന സന്ദേശം ഉയര്‍ത്തി ജാതിക്കും മതത്തിനും ദൈവത്തിനും അതീതമായ മാനവികത ഉയര്‍ത്തിപ്പിടിച്ചു. അതാണ് മതമേതായാലും മനുഷ്യന് നന്നായാല് മതി എന്ന പ്രഖ്യാപനത്തിലൂടെ ഗുരു മുന്നോട്ടുവയ്ക്കുന്നത്. അദ്ദേഹം ഒരിക്കലും സ്വന്തം കാര്യസാധ്യത്തിനായി പ്രവര്‍ത്തിച്ചിട്ടില്ല. അവനവന് ആത്മസുഖത്തിനാചരിക്കുന്നവ അപരന്റെ സുഖത്തിനായി ആകണമെന്നും അയലുതഴപ്പതിനായി അതിപ്രയത്നം ചെയ്യണമെന്നുമുള്ള ആഹ്വാനം അതിന്റെ എല്ലാ അര്‍ഥത്തിലും അദ്ദേഹം നടപ്പാക്കാന് ശ്രമിച്ചു. അതിനായി അദ്ദേഹം സ്ഥാപിച്ച ആരാധനാലയങ്ങളും ധര്‍മപരിപാലനയോഗവുമെല്ലാം അദ്ദേഹം ജീവിച്ചിരിക്കെത്തന്നെ വഴിവിട്ട് സഞ്ചരിക്കാന് തുടങ്ങി. അന്ന് ആ പ്രസ്ഥാനങ്ങള്‍ക്ക് ബാധിച്ച ക്യാന്‍സര്‍രോഗം ഇന്ന് വെള്ളാപ്പള്ളിയിലൂടെ അതിന്റെ മൂര്‍ധന്യത്തില് എത്തി. ഒരായുഷ്കാലം മുഴുവന് ഗുരു എന്തിനുവേണ്ടി പോരാടിയോ അതിന്റെ അന്ത്യം കുറിക്കുന്നതിനാണ് വെള്ളാപ്പള്ളി സമത്വമുന്നേറ്റ യാത്രയുടെ പേരില് നടത്തുന്ന ഗുരുനിന്ദയാത്ര.


തെരഞ്ഞെടുപ്പ് കമ്മീഷന് പ്രഖ്യാപിക്കും മുമ്പേ, തെരഞ്ഞെടുപ്പ് തിയതി പ്രഖ്യാപനം മാര്‍ച്ച്7ന്; പ്രവചിച്ച്’ മോഡി 0\nകേരളം അടക്കം അഞ്ച് സംസ്ഥാനങ്ങളിലേക്കുള്ള തെരഞ്ഞെടുപ്പ് തിയതി പ്രഖ്യാപനം മാര്‍ച്ച് ആദ്യവാരമായിരിക്കുമെന്ന് സൂചന നല്‍കി പ്രധാനമന്ത്രി തെരഞ്ഞെടുപ്പ് തിയതി മാര്‍ച്ച് ഏഴിന് പ്രഖ്യാപിച്ചേക്കുമെന്ന് പ്രധാനമന്ത്രി നരേന്ദ്ര അസമില് തെരഞ്ഞെടുപ്പ് പൊതുയോഗത്തില് പറഞ്ഞു. 2016ല് നിയമസഭാ തെരഞ്ഞെടുപ്പ് തിയതി പ്രഖ്യാപിച്ചത് മാര്‍ച്ച് നാലിനായിരുന്നു.\nയുവതിക്ക് സ്വര്‍ണക്കടത്ത് സംഘവുമായി ബന്ധം, ദുരൂഹതകളും; ആലപ്പുഴയിൽ നിന്നും തട്ടിക്കൊണ്ടുപോയ യുവതിയെ കണ്ടെത്തിയതിന് പിന്നാലെ ഞെട്ടിക്കുന്ന വിവരങ്ങള് പുറത്ത്….. 0\nആലപ്പുഴ മാന്നാറില് യുവതിയെ തട്ടിക്കൊണ്ടുപോയത് സ്വര്‍ണക്കടത്ത് സംഘത്തിന്‍റെ നിര്‍ദേശപ്രകാരം. യുവതിക്ക് കള്ളക്കടത്തുസംഘവുമായി ബന്ധമെന്ന് പൊലീസ്. ദുബായില് നിന്ന് സ്വര്‍ണം കടത്താന് യുവതിയെ ഉപയോഗിച്ചു. യുവതിയുടെ കയ്യില് ഒന്നരക്കിലോ സ്വര്‍ണം കൊടുത്തുവിട്ടു. എന്നാ‌ല് സ്വര്‍ണം എയര്‍പോര്‍ട്ടില് ഉപേക്ഷിച്ചെന്ന് യുവതി മൊഴി നല്‍കി. സ്വര്‍ണമോ\nമമ്മൂട്ടി നാട്യങ്ങളില്ലാതെ നിറക്കൂട്ടില്ലാതെ എന്ന പുസ്തകത്തില് നിന്ന്. നടനും സംവിധായകനുമായ മഹേഷ് എഴുതിയ അനുഭവക്കുറിപ്പ് ‘മുദ്ര’യുടെ ലൊക്കേഷനില് വച്ചാണ് മമ്മുക്കയുമായി പരിചയപ്പെടുന്നത്. ആ സിനിമയില് മമ്മുക്ക കഴിഞ്ഞാല് പ്രധാനപ്പെട്ട റോള് എന്റേതായിരുന്നു. കോമ്പിനേഷന് സീനുകളില് അഭിനയത്തെക്കുറിച്ചുള്ള ഒരുപാടു കാര്യങ്ങള് പഠിച്ചത് അദ്ദേഹത്തില്\nസ്റ്റേഡിയത്തോളം വലുപ്പമുള്ള ഛിന്നഗ്രഹം ഈ ആഴ്ച ഭൂമിക്കു സമീപത്തു കൂടി പാഞ്ഞുപോകും; നാസയുടെ മുന്നറിയിപ്പ് 0\nസ്റ്റേഡിയത്തോളം വലുപ്പമുള്ള, 2020 എക്‌സ്‌യു6എന്നു പേരിട്ടിരിക്കുന്ന ഛിന്നഗ്രഹം ഈ ആഴ്ച ഭൂമിക്കു സമീപത്തു കൂടി പാഞ്ഞുപോകുമെന്നു ശാസ്ത്രജ്ഞർ. സെക്കൻഡിൽ 8.4 കിലോമീറ്റർ വേഗത്തിലാണു ഛിന്നഗ്രഹം ഇപ്പോൾ സഞ്ചരിക്കുന്നത്. ഇത്തരമൊരു ഛിന്നഗ്രഹം ഭൂമിയിലിടിച്ചാൽ സർവനാശമാകും ഫലം, പക്ഷേ പേടിക്കേണ്ട കാര്യമില്ലെന്നു\nതനിക്കെതിരെ എന്തു വാർത്ത എഴുതിയാലും റേറ്റിംഗ് കിട്ടുമെന്ന അവസ്ഥ; പത്തനാപുരത്ത് തന്നെ മത്സരിക്കും, വിവാദങ്ങളിൽ പ്രതികരിച്ച് കെ ബി ഗണേഷ് കുമാർ 0\nനിലവിലെ മണ്ഡലമായ പത്തനാപുരത്ത് തന്നെ മത്സരിക്കുമെന്ന് വ്യക്തമാക്കി കെ ബി ഗണേഷ് കുമാർ എം എൽ എ. മണ്ഡലം മാറുന്ന കാര്യം ആലോചിച്ചിട്ടില്ല. കൊട്ടാരക്കരയിലേക്ക് മാറും എന്നത് വാർത്തകൾ മാത്രമാണ്. സി പി എം നേതാവ് കെ എൻ ബാലഗോപാൽ പത്തനാപുരത്ത്\nദേശീയപാതയ്ക്കരികിൽ കൈകള് മുറിച്ചുമാറ്റി നഗ്നമായ നിലയില് മൃതദേഹം;ക്രൂര കൊലപാതകമെന്ന് സൂചന, കാലുകള് മുറിച്ചു മാറ്റാനും ശ്രമം….. 0\nകോഴിക്കോട് – പാലക്കാട് ദേശീയപാതയ്ക്ക് അരികിൽ കൈകള് മുറിച്ചുമാറ്റി നഗ്നമായ നിലയില് പുരുഷന്റെ മൃതദേഹം കണ്ടെത്തി. തച്ചമ്പാറ പെട്രോള് പമ്പിന് സമീപത്തായാണ് 45 വയസ് പ്രായം തോന്നിക്കുന്ന പുരുഷന്റെ മൃതദേഹം കണ്ടെത്തിയത്. മൃതദേഹത്തിന് ഒരാഴ്ചയോളം പഴക്കമുണ്ടെന്നാണ് പൊലീസ് നിഗമനം. ഞായറാഴ്ച രാവിലെ\nവിജയ് ഹസാരെ ട്രോഫിയില് കേരളത്തിന് രണ്ടാംജയം; അഞ്ച് വിക്കറ്റുമായി ശ്രീശാന്ത് 0\nവിജയ് ഹസാരെ ട്രോഫിയില് കേരളത്തിന് രണ്ടാംജയം. ഉത്തര്‍പ്രദേശിനെ മൂന്ന് വിക്കറ്റിന് തോല്‍പിച്ചു. 284 റണ്‍സ് വിജയലക്ഷ്യം പിന്തുടര്‍ന്ന കേരളം ഏഴ് പന്ത് ശേഷിക്കെ ലക്ഷ്യത്തിലെത്തി. 81 റണ്‍സെടുത്ത റോബിനും 76 റണ്‍സെടുത്ത ക്യാപ്റ്റന് സച്ചിന് ബേബിയുമാണ് കേരളത്തിന്റെ വിജയശില്‍പികള്. സഞ്ജു സാംസന്\nദൃശ്യം മോഡൽ കൊലപാതകം, കാമുകിയെ കൊന്നു കളിമണ്ണിൽ പൊതിഞ്ഞ് കുഴിച്ചിട്ടു; ഒപ്പം നായയെയും 0\nകേരളത്തിൽ ദൃശ്യം2ചർച്ചയാകുമ്പോൾ മധ്യപ്രദേശിൽ ദൃശ്യം മോഡൽ കൊലപാതകമാണ് റിപ്പോർട്ട് ചെയ്യുന്നത്. കാമുകിയെ കൊന്ന് കുഴിച്ചുമൂടാൻ യുവ ഡോക്ടർ മാതൃകയാക്കിയത് ദൃശ്യം ഒന്നാം ഭാഗത്തെയാണ്. പക്ഷേ പൊലീസിന്റെ ചോദ്യം ചെയ്യലിൽ പിടിച്ചുനിൽക്കാൻ ഡോക്ടർക്ക് കഴിഞ്ഞില്ല. മധ്യപ്രദേശിലെ സാത്ന ജില്ലയില് ദന്തഡോക്ടറായ\nഇരുരാജ്യങ്ങളും തമ്മിലുള്ള സംഘർഷം ലഘൂകരിക്കാൻ രണ്ടുവർഷം മുൻപു ഹാനോയിയിൽ നടന്ന ഉച്ചകോടിക്കുശേഷം ഡോണൾഡ് ട്രംപ് ഉത്തരകൊറിയൻ പരമാധികാരി കിം ജോങ് ഉന്നിനെ യുഎസ് പ്രസിഡന്റിന്റെ ഔദ്യോഗിക വിമാനമായ എയർഫോഴ്‌സ് വണ്ണിൽ കയറാൻ ക്ഷണിച്ചെന്നു ബിബിസി ഡോക്യുമെന്ററി. കിമ്മും ട്രംപും പരസ്പരം ഭീഷണികൾ\nവ്യാജ പീഡന പരാതിയിൽ കുടുങ്ങി യുവതി. കേസെടുക്കാൻ വിധിച്ച് കേരള ഹൈക്കോടതി 0\nകൊച്ചി∙ ഹെല്‍ത്ത് ഇന്‍സ്പെക്ടര് പീഡിപ്പിച്ചെന്ന് പരാതിപ്പെട്ട ക്വാറന്‍റീനിലായിരുന്ന യുവതിക്കെതിരെ കേസെടുക്കാന് ഹൈക്കോടതി ഉത്തരവ്. തിരുവനന്തപുരം വെള്ളറട സ്വദേശിയുടെ പരാതി വ്യാജമെന്ന ഡിജിപിയുടെ റിപ്പോര്‍ട്ടിന്റെ അടിസ്ഥാനത്തിലാണ് ഉത്തരവ്. യുവതിയും ഹെല്‍ത്ത് ഇന്‍സ്പെക്ടറും ലൈംഗികമായി ബന്ധപ്പെട്ടത് ഉഭയസമ്മത പ്രകാരമാണെന്ന് റിപ്പോര്‍ട്ടില് പറയുന്നു. യുവതിയുടെ പരാതി\nPrevious Page 123456… 1,831 Next Page


August 2020 - 10:32 am IST\nസ്പാനിഷ് ലീഗിൽ മൂന്നു വർഷത്തെ ഇടവേളയ്ക്കു ശേഷം കിരീടം നേടാൻ ചാമ്പ്യൻ ടീം റയൽ മാഡ്രിഡിന് ഒരു ജയംകൂടി. ഇന്നലെ നടന്ന മത്സരത്തില് ഗ്രനാഡയെ ഒന്നിനെതിരെ രണ്ടു ഗോളുകള്‍ക്കാണ് റയല് തോല്‍പ്പിച്ചത്.\nമാഡ്രിഡ്: സ്പാനിഷ് ലീഗിൽ മൂന്നു വർഷത്തെ ഇടവേളയ്ക്കു ശേഷം കിരീടം നേടാൻ ചാമ്പ്യൻ ടീം റയൽ മാഡ്രിഡിന് ഒരു ജയംകൂടി. ഇന്നലെ നടന്ന മത്സരത്തില് ഗ്രനാഡയെ ഒന്നിനെതിരെ രണ്ടു ഗോളുകള്‍ക്കാണ് റയല് തോല്‍പ്പിച്ചത്. ഇതോടെ ലാ ലിഗ കിരീടത്തിന് തൊട്ടടുത്ത് റയൽ എത്തി .പോയിൻ്റ് നിലയിൽ രണ്ടാം സ്ഥാനത്തുള്ള ബാഴ്‌സലോണയുമായി നിര്‍ണ്ണായകമായ4പോയിന്റുകളുടെ വ്യത്യാസം നേടാനായതാണ് റയലിന് കാര്യങ്ങള് അനുകൂലമായത്. കഴിഞ്ഞ 8 കളികളിലായി തുടര്‍ച്ചയായ ജയം നേടിയാണ് റയല് മുന്നേറുന്നത്. റയലിനു വേണ്ടി ബൻസെ മ (16), മെൻഡി (10) എന്നിവർ സ്കോർ ചെയ്തപ്പോൾ മാച്ചി സ് (50) ആയിരുന്നു ഗ്രനാഡയ്ക്കായി സ്കോർ ചെയ്തത്.\nഗ്രനാഡയ്‌ക്കെതിരെ കളിയുടെ തുടക്കത്തില് തന്നെ റയല് മേധാവിത്വം നേടി. 10-ാം മിനിറ്റില് മെന്‍ഡിയാണ് റയലിനായി ആദ്യ ഗോള് നേടിയത്. തുടര്‍ന്ന്6മിനിറ്റിനകം റയല് മുന്നേറ്റനിര വീണ്ടും എതിരാളികളുടെ വല ചലിപ്പിച്ചു. ഇത്തവണ കരിം ബെന്‍സേമയാണ് ഗോളിനവകാശിയായത്. ആദ്യ പകുതിയില് 2-0ന് തന്നെ മേധാവിത്വം നിലനിര്‍ത്താന് റയലിനായി. എന്നാല് ഗ്രനാഡ രണ്ടാം പകുതിയില് മറുപടി നല്‍കി. 50-ാം മിനിറ്റില് മാച്ചിസാണ് ഗ്രനാഡയ്ക്കായി ആശ്വാസ ഗോള് നേടിയത്.\nഇന്നലെ നടന്ന മറ്റ് മത്സരങ്ങളില് വില്ലാറയലിനെ റയല് സോസീഡാഡ് തോല്‍പ്പിച്ചു. 2-1നാണ് ലീഗിലെ അഞ്ചാം സ്ഥാനക്കാരെ 8-ാം സ്ഥാനക്കാര് തോല്‍പ്പിച്ചത്. മറ്റൊരു മത്സരത്തില് ആറാം സ്ഥാനക്കാരായ ഗെറ്റാഫയെ 17-ാം സ്ഥാനക്കാരായ ആല്‍വെസ് സമനിലയില് തളച്ചു.\n36 മത്സരങ്ങളിലായി റയല് മാഡ്രിഡ് 83 പോയിന്റുമായിട്ടാണ് ഒന്നാം സ്ഥാനം നിലനിര്‍ത്തുന്നത്. ബാഴ്‌സലോണ അത്രയും തന്നെ മത്സരങ്ങളിലായി 79 പോയിന്റിലാണ് നില്‍ക്കുന്നത്. മൂന്നാം സ്ഥാനത്ത് 66 പോയിന്റുമായി അത്‌ലറ്റികോ മാഡ്രിഡും അത്രതന്നെ പോയിന്റുമായി സെവില്ല നാലാം സ്ഥാനത്തുമാണ്. വില്ലറയല്, ഗെറ്റാഫേ, റയല് സോസിയാഡാഡ് എന്നിവരാണ് ആദ്യ ഏഴു സ്ഥാനങ്ങളിലുള്ളത്. ലീഗിൽ ഇനി2മത്സരങ്ങൾ വീതമാണ് അവശേഷിക്കുന്നത്.\nGranada vs RM


മൂന്നാര്: പാര്‍ട്ടി ഓഫിസുകളില് വെള്ളക്കുപ്പായമിട്ട് ഞെളിഞ്ഞിരിക്കുന്ന നേതാക്കള്‍ക്ക് തൊഴിലാളികളുടെ പ്രശ്നങ്ങള് മനസ്സിലാകില്ലന്ന് ആദിവാസി ഗോത്രമഹാസഭ നേതാവ് സി.കെ. ജാനു. തൊഴിലാളികള്‍ക്ക് ഐക്യദാര്‍ഢ്യം പ്രഖ്യാപിച്ചു മൂന്നാര് ടൗണില് നടന്ന നില്‍പ് സമരം ഉദ്ഘാടനം ചെയ്യുകയായിരുന്നു ജാനു.\nകമ്പനി ഉടമകള് തൊഴിലാളികളെ ചൂഷണം ചെയ്ത് കോടികള് സമ്പാദിക്കുകയാണ്. കുറച്ചു വേതനം നല്‍കി കോടികള് സമ്പാദിക്കുന്ന കമ്പനി ഉടമകള് തൊഴിലാളികളുടെ അടിസ്ഥാന സൗകര്യം ഒരുക്കാന് തയാറാകുന്നില്ല. സര്‍ക്കാര് മൂന്നാറിലെ തോട്ടംതൊഴിലാളികളുടെ പ്രശ്നങ്ങളില് ശാശ്വതപരിഹാരം കാണുകയും തൊഴിലാളി പാക്കേജ് പ്രഖ്യാപിക്കുകയും വേണം. അല്ലാത്തപക്ഷം ഗോത്രമഹാസഭാ നേതൃത്വത്തില് ഐക്യദാര്‍ഢ്യ സമിതി രൂപവത്കരിച്ച് സമരം ആരംഭിക്കും. മൂന്നാറില് തൊഴിലാളികള്‍ക്കായി ആധുനികരീതിയിലുള്ള ആശുപത്രിയും താമസിക്കുന്നതിനുവീടും സ്ഥലവും അനുവദിക്കണം.\nഇ.എസ്.ഐ പദ്ധതിക്ക് സമാനപദ്ധതികള് നടപ്പാക്കണം. കമ്പനി അധികൃതര് കൈയടക്കിവെച്ചിരിക്കുന്ന സര്‍ക്കാര് ഭൂമി ഒഴിപ്പിച്ചു തൊഴിലാളികളുടെ ആവശ്യങ്ങള്‍ക്കായി ഉപയോഗിക്കണമെന്നും അവര് ആവശ്യപ്പെട്ടു.\nകെ. വേണു, എം. ഗീതാനന്ദന്, ഫാ. അഗസ്റ്റിന് വട്ടോളി, ഫാ. ബെന്നി മാരാപറമ്പില്, വി.ഡി. മജീന്ദ്രന്, പ്രഫ. കുസുമം ജോസഫ്, സി.ജെ. തങ്കച്ചന്, അനീഷ് മാത്യു, രാജു സേവ്യര്, ജോണ് പെരുവന്താനം, പി.ജ. ജനാര്‍ദനന്, തുളസി നിലമേല്, കെ.കെ. രാജന് തുടങ്ങിയവര് സംസാരിച്ചു. മൂന്നാര് കണ്ണന് ദേവന് കമ്പനിയുയെ ഒൗട്ട്ലെറ്റിന്‍െറ മുന്നില് മൂന്നു മണിക്കൂര് നേരം നില്‍പ് സമരം തുടര്‍ന്നു.\nപാലക്കാട്ട് ബാലികയുടെ മരണം കൊലപാതകം\nഅമേരിക്കന് ചേംബര് ഓഫ് കൊമേഴ്‌സ് മീറ്റ് കൊച്ചിയില്\nഓട്ടോ ഡ്രൈവറുടെ എടി‌എം കാര്‍ഡ് മോഷ്ടിച്ച് ബാങ്കില് നിന്ന് പണം പിന്‍വലിച്ച യുവാവിനെ പോലീസ് പിടികൂടി\nക്രിസ്ത്യന് പള്ളികള്‍ക്ക് സംരക്ഷണം ഉറപ്പാക്കും: രാജ്നാഥ് സിംഗ്


ടാറ്റ ഹെക്സ : Deepika.com Auot Spot News\nടൊയോട്ട ഇന്നോവയോട് മത്സരിക്കാൻ ആരിയ എന്ന മോഡലിനെ ടാറ്റ മോട്ടോഴ്സ് മുമ്പ് അവതരിപ്പിച്ചതാണ്. പക്ഷേ, ആ നീക്കം പാളിപ്പോയി. ഹെക്സ എന്ന പുതിയ ഏഴ് സീറ്റർ ക്രോസ് ഓവറിനെ പുറത്തിറക്കി ഇന്നോവയോട് രണ്ടാമതൊരു അങ്കത്തിനാണ് ടാറ്റയുടെ പുറപ്പാട്.\nആറ് സ്പീഡ് മാന്വൽ, ഓട്ടോമാറ്റിക് ഗീയർബോക്സ് ഓപ്ഷനുകളുമായി എത്തുന്ന ഹെക്സയ്ക്ക് സഫാരി സ്റ്റോമിലേതിനു സമാനമായ 2.2 ലിറ്റർ, നാല് സിലിണ്ടർ, വേരികോർ 400 ഡീസൽ എൻജിനാണ് ഉപയോഗിക്കുന്നത്. 154 ബിഎച്ച്പിയാണ് എൻജിൻ കരുത്ത്.\nപരമാവധി ടോർക്ക് 17002700 ആർപിഎമ്മിൽ 400 എൻഎം.സാഹചര്യങ്ങൾക്കനുസരിച്ച് തിരഞ്ഞെടുക്കാൻ നാല് െരഡെവ് മോഡുകൾ ( ഓട്ടോ, കംഫർട്ട് , ഡൈനാമിക് , റഫ് റോഡ്) ഹെക്സയ്ക്കുണ്ട്. റോഡ് കണ്ടീഷന് അനുസരിച്ച് വാഹനം തന്നെ പെർഫോമൻസ് നിയന്ത്രിയ്ക്കുന്ന മോഡാണ് ഓട്ടോ. ഹൈവേകളിലൂടെയുള്ള ലോംഗ് ട്രിപ്പിന് കംഫർട്ട് മോഡ് ഉപയോഗിക്കാം. മികച്ച പെർഫോമൻസിനുള്ളതാണ് ഡൈനാമിക്. ഓഫ് റോഡ് മികവ് പുറത്തെടുക്കാൻ റഫ് റോഡ് മോഡ് തിരഞ്ഞെടുക്കാം.\nനാല് വീൽ െരഡെവ് , രണ്ട് വീൽ െരഡെവ് ഓപ്ഷനുകളിൽ ഹെക്സ ലഭിക്കും. അടിസ്‌ഥാന വകഭേദത്തിനും രണ്ട് എയർബാഗുകളും എബിഎസുമുണ്ട്. മുന്തിയ വകഭേദത്തിന് ആറ് എയർബാഗുകൾ , ഇഎസ്പി, വെഹിക്കിൾ ഡൈനാമിക് കൺട്രോൾ, ഹിൽ ഹോൾഡ് / ഡിസെന്റ് കൺട്രോൾ , ട്രാക്ഷൻ കൺട്രോൾ സിസ്റ്റം എന്നിവയുണ്ടാകും. 10 സ്പീക്കർ ജെബിഎൽ മ്യൂസിക് സിസ്റ്റം, 19 ഇഞ്ച് അലോയ്സ്, ക്രൂസ് കൺട്രോൾ, ലെതർ സീറ്റുകൾ, ക്ലൈമറ്റ് കൺട്രോൾ എസി എന്നിവയും മുന്തിയ വകഭേദത്തിലുണ്ട്. ഇരുപതിനായിരം കിലോ മീറ്റർ അല്ലെങ്കിൽ ഒരു വർഷം വരെയാണ് ഫ്രീ സർവീസ് . അതിനുശേഷം 12 മാസം അല്ലെങ്കിൽ 20,000 കിലോമീറ്റർ ആണ് സർവീസ് ഇടവേള. മൂന്നു വർഷം അല്ലെങ്കിൽ 1.50 ലക്ഷം കിലോമീറ്റർ വാറന്റി ഹെക്സയ്ക്ക് നിർമാതാക്കൾ നൽകും.\nമഹീന്ദ്ര എക്സ്യുവി 500 , ടൊയോട്ട ഇന്നോവ ക്രിസ്റ്റ മോഡലുകളുമായാണ് ഹെക്സ വിപണിയിൽ എതിരിടുക.


അന്നും ഇന്നും ഒരേ ഒരു ഉഷ – Chandrika Daily\nBy web desk3Wednesday July 21, 2021 20:01 pm\nടോക്കിയോവിലേക്ക് ഇനി രണ്ട് നാള് മാത്രം ബാക്കി. ഇന്ത്യയില് നിന്ന് ഇത്തവണ ഏറ്റവും വലിയ സംഘമാണ്-228. ഇതില് 109 പേര് മാത്രമാണ് മല്‍സരിക്കുന്ന് എന്നത് തല്‍ക്കാലം വിസ്മരിക്കുക….\nടോക്കിയോവിലേക്ക് ഇനി രണ്ട് നാള് മാത്രം ബാക്കി. ഇന്ത്യയില് നിന്ന് ഇത്തവണ ഏറ്റവും വലിയ സംഘമാണ്-228. ഇതില് 109 പേര് മാത്രമാണ് മല്‍സരിക്കുന്ന് എന്നത് തല്‍ക്കാലം വിസ്മരിക്കുക. പതിവ് പോലെ നാടു കാണാന് പോവുന്നവരുടെ എണ്ണത്തെക്കുറിച്ച് ചോദ്യങ്ങള് ഉന്നയിക്കാതിരിക്കുക. അതാണല്ലോ നമ്മുടെ പതിവ് പല്ലവി. ഏത് സര്‍ക്കാര് നാട് ഭരിച്ചാലും കായിക സംഘടനകളെ ഭരിക്കുന്നത് ചില സ്ഥിരക്കാരാണ്. അവരുടെ കാര്യത്തില് മാറ്റമില്ല. ഒരു കാര്യത്തില് മാത്രം മാറ്റമുണ്ട്- താരങ്ങളെ അനുഗമിക്കുന്നവരുടെ കാര്യത്തില് പുതുമയുണ്ട്. അതല്ല നമ്മുടെ വിഷയം. നിറമുള്ള ഒഒളിംപിക്‌സ് ഓര്‍മകള് പങ്ക് വെക്കലാണ്.\nഉഷ എന്ന രണ്ടക്ഷരത്തോട് ഏത് ഒളിംപിക്‌സ് വരുമ്പോഴും നമ്മള് ചേര്‍ത്തുവെക്കുന്ന നഗരമാണ് ലോസാഞ്ചലസ്. ആ വാര്‍ത്തക്കൊപ്പം മലയാള പദാവലയില് ഒരു പുതിയ വാക്ക് ചേര്‍ത്തത് വിഖ്യാതനായ കളിയെഴുത്തുകാരന് വി.രാജഗോപാലായിരുന്നു. സെക്കന്‍ഡിന്റെ നൂറിലൊന്നിന് ഉഷക്ക് വനിതകളുടെ 400 മീറ്റര് ഹര്‍ഡില്‍സില് വെങ്കലം നഷ്ടമായപ്പോള് ആ തോല്‍വിയെ വി.രാജഗോപാല് വിശേഷിപ്പിച്ചത് തലനാരിഴ എന്ന പദത്തിലായിരുന്നു. ഉഷയെന്ന അത്‌ലറ്റിനെ പുതിയ തലമുറക്ക് ചിലര് പരിചയപ്പെടുത്തിയത് വിവാദങ്ങളുടെ പേരിലാണ്. അത് സ്ഥാപിത താല്‍പ്പര്യം മാത്രം. ഉഷയെന്നാല് അത് അഗ്നിജ്വാലയാണ്-ഇന്ത്യന് അത്‌ലറ്റിക്‌സില് സമാനതകളില്ലാത്ത താരവും പരിശീലകയും സംഘാടകയും. 1980 ലെ മോസ്‌ക്കോ ഒളിംപിക്‌സില് പങ്കെടുക്കുമ്പോള് ഉഷക്ക് പ്രായം കേവലം 16. എട്ടും പൊട്ടും തിരിയാത്ത ആ പ്രായത്തില് മലയാളത്തിന്റെ വിലാസമായി ആ പയ്യോളിക്കാരി മോസ്‌ക്കോയിലെത്തി ഭാഷയറിയാതെ നട്ടം തിരിഞ്ഞു. നാല് വര്‍ഷത്തിന് ശേഷം ലോസാഞ്ചലസിലെത്തിയപ്പോള് കാര്യങ്ങള് മാറി. ഇന്ത്യന് അത്‌ലറ്റിക്‌സില് മാത്രമല്ല രാജ്യാന്തര സര്‍ക്കിളിലും ഉഷയുടെ പേര് ചര്‍ച്ച ചെയ്യപ്പെട്ടിരുന്നു അപ്പോഴേക്കും.\nഒളിംപിക്‌സിന് മുമ്പ് 100, 200 മീറ്ററുകളിലെല്ലം ഉഷ മല്‍സരിച്ചിരുന്നു. ആഭ്യന്തര തലത്തില് വിജയം നേടാനുമായി. പക്ഷേ ഒളിംപിക്‌സ് പോലെ വലിയ വേദിയില് മല്‍സരിക്കുമ്പോള് ഒരിനത്തില് മാത്രം ശ്രദ്ധിക്കുന്നതായിരിക്കും നല്ലതെന്ന നിര്‍ദ്ദേശത്തില് 400 മീറ്റര് ഹര്‍ഡില്‍സിലായി ഇന്ത്യന് താരത്തിന്റെ ജാഗ്രത. നല്ല ഒരുക്കമാണ് ഉഷ നടത്തിയത്. ലോസാഞ്ചലസിലേക്ക് തിരിക്കുമ്പോള് വെല്ലുവിളികളുമായി മൊറോക്കോയുടെ നവാല് അല് മുതവാക്കില്, അമേരിക്കയുടെ ജുഡിത് ബ്രൗണ്, റുമേനിയയുടെ ക്രിസ്റ്റീന കോജോകാരു, സ്വീഡന്റെ ആന് ലൂയിസ്, ജമൈക്കയുടെ സാന്ദ്ര ഫാര്‍മര് തുടങ്ങിയവര്. പക്ഷേ സ്വന്തം കരുത്തിലുളള വിശ്വാസത്തില് ഉഷ ലോസാഞ്ചലസ് ട്രാക്കില് വിസ്മയം തീര്‍ത്തു. ആദ്യ റൗണ്ടില് 56.81 സെക്കന്‍ഡിന്റെ തകര്‍പ്പന് പ്രകടനം. സെമിയില് 55.54 സെക്കന്‍ഡ്. അങ്ങനെ വ്യക്തിഗത ഇനത്തില് ഒളിംപിക്‌സ് ഫൈനല് ബെര്‍ത്ത് സ്വന്തമാക്കുന്ന ആദ്യ ഇന്ത്യന് വനിതാ താരമായി മാറി.\nഒളിംപിക്‌സ് ചരിത്രത്തില് ആദ്യമായിട്ടായിരുന്നു വനിതകളുടെ 400 മീറ്റര് ഹര്‍ഡില്‍സ്. മൂന്ന് ഘട്ടങ്ങളിലായി നടന്ന മല്‍സരങ്ങളില് ആകെ പങ്കെടുത്തത് 24 പേര്. ഇവരില് നിന്നുമായിരുന്നു എട്ട് പേര് അടങ്ങിയ ഫൈനല് സംഘം. ഓഗസ്റ്റ് എട്ടിനായിരുന്നു നിര്‍ണായക മെഡല് പോരാട്ടം. രാജ്യം പ്രാര്‍ത്ഥനയോടെ കാത്തിരുന്ന ദിവസം. അമേരിക്കന് സമയവും ഇന്ത്യന് സമയവും തമ്മിലുള്ള അന്തരത്തില് നമ്മുടെ പുലര്‍ച്ചെയായിരുന്നു അവസാന പോരാട്ടം. ബി.ബി.സി റേഡിയോക്ക് മുന്നില് ചെവി കോര്‍ത്തവരില് രാജ്യത്തെ മുഴുവന് കായിക പ്രേമികളുമുണ്ടായിരുന്നു. പക്ഷേ ഇന്ത്യയുടെ നിര്‍ഭാഗ്യത്തിന്, ഉഷയുടെ ഭാഗ്യ ദോഷത്തില് ആദ്യ ശ്രമത്തില് തന്നെ ഓസ്‌ട്രേലിയക്കാരി ഡെപി ഫഌന്റോഫിന്റെ ഫൗള് സ്റ്റാര്‍ട്ട്. ഉഷക്ക് നല്ല തുടക്കം കിട്ടിയ ആ സ്റ്റാര്‍ട്ടില് എല്ലാവരെയും തിരികെ വിളിച്ചു. ഒരു താരത്തെ സംബന്ധിച്ച് സ്റ്റാര്‍ട്ട് അതിപ്രധാനമാണ്. എല്ലാ ആത്മവിശ്വാസവും ഒരു നിമിഷം ചോരുന്നതായിരുന്നു ഫൗള് സ്റ്റാര്‍ട്ടുകള്. രണ്ട് മിനുട്ടിനിടെ വീണ്ടും സ്റ്റാര്‍ട്ട്. പക്ഷേ ആ സ്റ്റാര്‍ട്ടില് ഉഷക്ക് കുതിക്കാനായില്ല. എങ്കിലും ഹീറ്റ്‌സും സെമിയും നല്‍കിയ ആവേശത്തില് 20 കാരി പറന്നു. അപ്പോഴേക്കും മൊറോക്കോയുടെ മുതാവാക്കില് വ്യക്തമായ ലീഡ് നേടിയിരുന്നു. സ്വന്തം നാട്ടുകാരുടെ കൈയ്യടിയില് പിറകെ ജൂഡിത് ബ്രൗണും. മൂന്നാം സ്ഥാനത്തില് ഉഷയും റുമേനിയക്കാരി ക്രിസ്റ്റിനയും ഒപ്പത്തിനൊപ്പം. തകര്‍പ്പന് ഫിനിഷിംഗില് മൂന്നാം സ്ഥാനം ആര്‍ക്കെന്നതില് ആശയക്കുഴപ്പം. ഉഷക്കാണ് മെഡലെന്ന് ആദ്യം വ്യക്തമാക്കപ്പെട്ടപ്പോള് ഇന്ത്യന് ക്യാമ്പില് ആഹ്ലാദം. പക്ഷേ സെക്കന്‍ഡുകള് മാത്രമായിരുന്നു ആ ആഹ്ലാദത്തിന് ആയുസ്. സെക്കന്‍ഡിന്റെ നൂറിലൊന്ന് വിത്യാസത്തില് റുമേനിയക്കാരിയാണ് ആദ്യം ഫിനിഷ് ചെയ്തതെന്ന് ഔദ്യോഗികമായി സ്ഥിരീകരിക്കപ്പെട്ടപ്പോള് അത് വലിയ വേദനയായി മാറി.\nഉഷ നെഞ്ചൊന്ന് മുന്നോട്ട് വെച്ചിരുന്നെങ്കില് അത് മെഡലായിരുന്നു. പക്ഷേ അത്തരം സാങ്കേതികതയുടെ വിലപ്പെട്ട പറഞ്ഞ് കൊടുക്കാന് ആരുമുണ്ടായിരുന്നില്ല. അന്നും ഇന്നും ഒരു ഇന്ത്യന് വനിതാ താരത്തിന്റെ ഏറ്റവും മികച്ച ഒളിംപിക്‌സ് ട്രാക്ക് പ്രകടനം ഇതാണ്. ഉഷ പിന്നീട് എത്രയോ ഒളിംപിക്‌സുകളിലും ഏഷ്യന് ഗെയിംസുകളിലും കോമണ്‍വെല്‍ത്ത് ഗെയിംസുകളിലുമെല്ലാം പങ്കെടുത്തു. ഇപ്പോഴും അവരുടെ കായിക സാന്നിദ്ദ്യം ശക്തമാണ്. ഇത്തവണ സ്വന്തം ശിഷ്യ ജിസ്‌ന മാത്യുവിന് 4-400 മീറ്റര് റിലേ സംഘത്തില് ഇടം നേടാന് കഴിയാതെ വന്നതോടെ ഉഷക്ക് ടോക്കിയോ യാത്ര നിഷേധിക്കപ്പെട്ടു. അപ്പോഴും രാജ്യത്തിന്റെ താരങ്ങള്‍ക്കായി അവര് കൈയ്യടിക്കുന്നു. ഇപ്പോഴും ലോസാഞ്ചലസ് എന്ന് കേള്‍ക്കുമ്പോള് വേദനയുണ്ടെങ്കിലും ടോക്കിയോവില് നിന്നും ഇന്ത്യക്ക് കൂടുതല് മെഡലുകള് നേടാനാവുമെന്ന് അവര് പറയുന്നു. 1980 മുതല് നടന്ന ഒളിംപിക്‌സുകളിലെല്ലാം ഇന്ത്യന് ഒളിംപിക് സംഘത്തില് മലയാളത്തില് നിന്നുള്ള വനിതാ താരങ്ങളുടെ സാന്നിദ്ധ്യമുണ്ടായിരുന്നു. പക്ഷേ ഇത്തവണ ആരുമില്ല. അത് തന്നെ തെളിയിക്കുന്നു ഉഷയുടെ കരുത്ത്.\nCategories: kerala, main stories, Sports


നിർമ്മാണത്തിന് ഏതു തരത്തിലുള്ള കരാർ തെരഞ്ഞെടുക്കണം? | Home Construction- Guide to home construction - India news | Madhyamam\ndate_range 12 July 2019 9:20 AM GMT\nനിർമ്മാണത്തിന് ഏതു തരത്തിലുള്ള കരാർ തെരഞ്ഞെടുക്കണം?\nവീടിനെ കുറിച്ച് ആലോചിക്കുന്ന ദിവസം തൊട്ട് നിർമാണം പൂർത്തിയാക്കുന്നതുവരെ ആശയകുഴപ്പമുണ്ടാക്കുന്ന ഒന്നാണ് വീട് പണി. വീടിനായി നല്ല േപ്ലാട്ടോ പ്ലാനോ കിട്ടിയാൽ തീരില്ല, ഗുണമേന്മയുള്ള നിർമാണ സാമഗ്രികളും മികവുമള്ള പണിക്കാരുമെല്ലാം ചേരുേമ്പാഴാണ് വീട് ഉഗ്രനാവുക. വീട് പണി പൂർണമായി നോക്കി നടത്താനൊന്നും വീട്ടുടമക്ക് കഴിയണമെന്നില്ല. ജോലിത്തിരക്കുകൾ കൊണ്ടോ മേഖലയിൽ പരിചയകുറവുള്ളതു കൊണ്ടോ കരാറുകാരെ ഏൽപ്പിക്കുന്നതാണ് പതിവ്. എന്നാൽ പലതരത്തിൽ കരാറുപണി ഏറ്റെടുക്കുന്നവർ നിർമാണ മേഖലയിൽ ഉണ്ട്.\nസ്ക്വയർ ഫീറ്റിന് നിശ്ചയിച്ച തുകയിൽ വീടിൻെറ ആകെ ഏരിയ കണക്കാക്കി എത്രയാണോ ചെലവ് വരുന്നത് അതിന് അനുസരിച്ചു കരാർ നൽകാം. വിസ്തീർണ കണക്കിന് കരാർ നൽകിയാലും കോമ്പൗണ്ട് വോൾ, ഗേറ്റ് ,ഇൻറർലോക്ക് ,ലാൻഡ് സ്‌കേപ്പ്് തുടങ്ങി നല്ലൊരു തുക വേറെയും ചെലവ് കാണേണ്ടതാണ്.\nചില കരാറുകൾ വീടിെൻറ മുഴുവൻ പണിയും പൂർത്തിയാക്കി താക്കോൽ നൽകുന്ന രീതിയിലാണ്. ഈ അവസരങ്ങളിൽ പലപ്പോഴും വീട്ടുടമയുടെ ആഗ്രഹങ്ങൾ പൂർണമായി നിറവേറികൊള്ളണെമന്നില്ല. ചിലപ്പോൾ ടൈൽ, േക്ലാസറ്റ് , സി.പി ഫിറ്റിങ്സ്, വയറുകൾ, പൈപ്പ് തുടങ്ങിയവ വീട്ടുകാർ ഉദ്ദേശിക്കുന്ന കമ്പനിയുടെ ലഭിച്ചെന്ന് വരില്ല. ചില സാമഗ്രികൾ താൽപര്യങ്ങൾക്ക് അനുസരിച്ചു വാങ്ങണമെന്നുണ്ടെങ്കിൽ കൊട്ടേഷൻ പ്രകാരം പറയുന്ന തുകയേക്കാൾ ബ്രാൻഡ് സാധനത്തിെൻറ അധിക വിലകൂടി കോൺട്രാക്ടർക്ക് നൽകിയാൽ മതി.\nസാധനങ്ങളുടെ ഗുണനിലവാരം നോക്കി കരാർ എടുക്കുന്ന പതിവ് മുമ്പുണ്ടായിരുന്നു. പണി പൂറത്തിയാകുേമ്പാൾ അളവ് നോക്കി ഉൽപന്നങ്ങളുടെ തുക കണക്ക്കൂട്ടി ബിൽ നൽകുന്ന ഏർപ്പാടാണ്. കൺസൽട്ടൻറ് ഉള്ള നിർമ്മാണങ്ങൾക്കേ ഈ കരാർ ഉപകാരപ്രദമാകൂ. ഇത്തരം കരാർ പലപ്പോഴും വീട്ടുടമക്ക് ആശയകുഴപ്പങ്ങൾ ഉണ്ടാക്കാറുണ്ട്. എന്നാൽ ബീം സൈസ്, സ്ലാബ് കനം , റീറ്റെയ്‌നിങ് വോൾ ഹൈറ്റ് ഒക്കെ നേരത്തെ നിശ്ചയിക്കാൻ പറ്റാത്ത പ്രോജക്ടുകൾ ഇങ്ങനെ കരാർ എടുക്കാറുണ്ട്.\nമെറ്റീരിയൽ മുഴുവൻ ക്ലയൻറ് എത്തിച്ചുനൽകി വീട് പണി ലേബർ കോൺട്രാക്ട് നൽകുന്ന രീതി കേരളത്തിൽ സുലഭമായി ഉണ്ട്. കെട്ടിട നിർമ്മാണ സാമഗ്രികൾ വീട് നിർമ്മിക്കുന്നവരുടെ ഇഷ്ടങ്ങൾക്ക് അനുസരിച്ചു ലഭിക്കുമെന്നതാണ് ഇതിെൻറ പ്രത്യേകത. ഒരു കോൺട്രാക്ടർ ചെയ്യുന്ന ജോലി ക്ലയൻറ് ഏറ്റെടുക്കേണ്ടി വരുമെങ്കിലും ഇത്തരം കരാറുകളിൽ മെറ്റീരിയൽ വാങ്ങുമ്പോഴുള്ള ലാഭം വീട്ടുടമക്ക് ലഭിക്കാറുണ്ട്. നിർമ്മാണ ചെലവ് നല്ലൊരു ശതമാനം കുറക്കാൻ ഇതുകൊണ്ട് സാധിക്കും. കരാറുകാർ എത്തിക്കുന്ന എളുപ്പത്തിൽ സാധനങ്ങളെത്തിക്കാൻ ക്ലയൻറിന് ചിലപ്പോൾ കഴിഞ്ഞെന്ന് വരില്ല. നിർമാണ മേഖലയിൽ മുൻപരിചയമില്ലെങ്കിൽ ഗുണനിലവാരം നോക്കി സാധനങ്ങൾ തെരഞ്ഞെടുക്കുന്നതിലും പരാചയപ്പെട്ടേക്കാം. ഇത് ഒഴിവാക്കാൻ മേഖലയിൽ പരിചയമുള്ളവരെ കൂടെ കൂട്ടാം.\nചില കരാറുകാർ സിവിൽ വർക്കിൽ മാത്രം ഒതുങ്ങി നിൽക്കും. പിന്നീടുള്ള ജോലികളെല്ലാം മറ്റു പരിചയ സമ്പന്നരായ തൊഴിലാളികളെ വെച്ച് ചെയ്യിച്ചെടുക്കാൻ ഉടമസ്ഥൻ തയാറാകണം. ഇത് കുറച്ചുകൂടി നല്ലൊരു രീതിയാണ്. സിവിൽ വർക്ക് കഴിഞ്ഞതിന് ശേഷം നമുക്ക് ഇഷ്ടമുള്ള ബ്രാൻഡഡ് സാമഗ്രികൾ വാങ്ങിക്കൊടുത്ത് ഇലക്ട്രിക്കൽ, പ്ലംബിങ്, ടൈൽസ് ,ആശാരിപ്പണി, പെയിന്റിംഗ് എല്ലാം ലേബർ കരാർ മാത്രം നൽകിയാൽ മതി.\nഇന്ന് വീടുപണിക്ക് ആവശ്യമുള്ള ഈ മെറ്റീരിയൽ എല്ലാം ഒരു ഷോപ്പിൽ നിന്ന് വാങ്ങാനുള്ള സൗകര്യം ഉണ്ട്. വീടിൻെറ ഡിസൈനറെ കൂടെ കൂട്ടിവേണം ഈ സാധനങ്ങൾ സെലക്ട് ചെയ്യേണ്ടത്. ഗുണനിലവാരം ഉറപ്പുവരുത്തുന്നതിനോടൊപ്പം നിങ്ങളുടെ വീടിനു ചേരുന്നതാണോ അതെന്ന് പറഞ്ഞു തരാനും ഡിസൈനർക്ക് കഴിയും.\nവീടിന് ആവശ്യമുള്ള എല്ലാ മെറ്റീരിയലിെൻറയും അളവ് കൃത്യമായി പറഞ്ഞ് ഷോറൂമിൽ നിന്നും കൊട്ടേഷൻ എടുത്താൽ വരാൻ പോകുന്ന ചെലവുകൾ നേരത്തെ അറിയാൻ സാധിക്കും. പിന്നീട് അതത് മെറ്റീരിയൽ ആവശ്യമുള്ളപ്പോൾ പണം എത്തിച്ചു നൽകിയാൽ പറഞ്ഞ സാധനങ്ങൾ നിങ്ങളുടെ സൈറ്റിൽ എത്തിക്കാൻ ഈ ഷോപ്പുകാർ തയാറാകും. ക്ലയൻറിന് സമയലാഭവും ഇതുകൊണ്ട് സാധിക്കും.\nകരാർ ഏതുരീതിയിൽ ആണെങ്കിലും ക്ലയൻറും ഡിസൈനറും കരാറുകാരനും തമ്മിലുള്ള കെമിസ്ട്രി ആണ് പ്രധാനം. പരസ്പര വിശ്വാസം ഒരു നിർമിതിക്ക് അത്യന്താപേക്ഷിതമാണ്. കരാർ എങ്ങനെ എന്നതിനേക്കാൾ, കരാറുകാരനുമായി വ്യക്തമായ എഗ്രിമെൻറ് ഉണ്ടോ, നിർമ്മാണവുമായി ബന്ധപ്പെട്ട് ഓരോ സ്റ്റേജിലും ആവശ്യമായ ചെലവ് വ്യക്തമായി കരാറിൽ കാണിച്ചിട്ടുണ്ടോ എന്നൊക്കെ ശ്രദ്ധിക്കുക. കാരണം കരാറുകാരനും നിങ്ങളും ഒരുമിച്ചു മുന്നോട്ട് പോകാത്ത സാഹചര്യം വന്നാൽ ഏതു സ്റ്റേജിൽ ആണോ കരാർ അവസാനിപ്പിക്കുന്നത് അവിടെ വെച്ച് അവർക്ക് ചെലവായ തുക കണക്കാക്കി പിരിച്ചുവിടാൻ അത്തരം രേഖകൾ കൂടി എഗ്രിമെൻറിൽ ഉൾപെടുത്തേണ്ടത് അനിവാര്യമാണ്.\nTAGS:home construction Civil work Materials engineering griham


ബഹ്‌റൈനില് കോവിഡ് മുക്തരാവുന്നവരുടെ എണ്ണത്തില് വര്‍ധനവ് Out of 15019 COVID-19 tests carried out on 28 February 2021, 617 new cases\nHome Gulf Bahrain ബഹ്‌റൈനില് കോവിഡ് മുക്തരാവുന്നവരുടെ എണ്ണത്തില് വര്‍ധനവ്\nമനാമ: ബഹ്റൈനില് ഇന്നലെ 14 യാത്രക്കാരുള്‍പ്പെടെ 617 പേര്‍ക്ക് കോവിഡ് സ്ഥിരീകരിച്ചു. 229 പേര് പ്രവാസികളാണ്. അതേസമയം 374 പേര്‍ക്ക് സമ്പര്‍ക്കത്തിലൂടെയാണ് രോഗബാധ. കഴിഞ്ഞ 24 മണിക്കൂറിനിടെ 617 പേര് കോവിഡ്മുക്തരായി. രാജ്യത്ത് ഇതുവരെ 115089 പേര് രാഗമുക്തരായിട്ടുണ്ട്. പുതുതായി അഞ്ച് മരണം കൂടി റിപ്പോര്‍ട്ട് ചെയ്തതോടെ 449 കോവിഡ് മരണങ്ങളായി. നിലവില് രാജ്യത്ത് 6856 പേര് ചികിത്സയിലുണ്ട്. എന്നാല് അതില് 66 പേര് തീവ്രപരിചരണ വിഭാഗത്തിലാണ്. ഇന്നലെ മാത്രമായി 15019 പേര് കോവിഡ് പരിശോധനയ്ക്ക് വിധേയരായി.\nPrevious article‘അല്‍ഫുര്‍ഖാന്’ ഖുര്‍ആന് വിജ്ഞാന പരീക്ഷ മാര്‍ച്ച് 26ന്


തെരഞ്ഞെടുപ്പ് തിരിച്ചടിയില് നിന്നും ഇപ്പോഴും ചിലര് മുക്തരായിട്ടില്ല; രാഹുലിനെ പരിഹസിച്ച് നരേന്ദ്ര മോഡി - BIGNEWSLIVE | Latest Malayalam News\nവയനാട് സന്ദര്‍ശനത്തിനിടെ മോഡിക്കെതിരെ രൂക്ഷ വിമര്‍ശനം നടത്തിയ രാഹുല് ഗാന്ധിക്കെതിരെ പരിഹാസവുമായാണ് മോഡി രംഗത്ത് എത്തിയത്.\nന്യൂഡല്‍ഹി: കോണ്‍ഗ്രസ് അധ്യക്ഷന് രാഹുല് ഗാന്ധിക്കെതിരെ പരിഹാസവുമായി പ്രധാനമന്ത്രി നരേന്ദ്ര മോഡി രംഗത്ത്. വയനാട് സന്ദര്‍ശനത്തിനിടെ മോഡിക്കെതിരെ രൂക്ഷ വിമര്‍ശനം നടത്തിയ രാഹുല് ഗാന്ധിക്കെതിരെ പരിഹാസവുമായാണ് മോഡി രംഗത്ത് എത്തിയത്.\nദേശീയ തലത്തില് കോണ്‍ഗ്രസ് പോരാടുന്നത് വിഷത്തിനെതിരെയാണെന്നും മോഡി രാജ്യത്തെ വിഭജിക്കാന് വിഷം ചീറ്റുകയാണെന്നുമുള്ള രാഹുലിന്റെ വിമര്‍ശനത്തിനെതിരെയാണ് മോഡി രംഗത്തെത്തിയത്. തെരഞ്ഞെടുപ്പ് തിരിച്ചടിയില് നിന്നും ചിലര് ഇപ്പോഴും മുക്തരായിട്ടില്ലെന്നും അതാണ് ഇത്തരം പ്രതികരണങ്ങള്‍ക്ക് അവരെ പ്രേരിപ്പിക്കുന്നത് എന്നുമായിരുന്നു മോഡി കൂട്ടിച്ചേര്‍ത്തു.\nഇതാണ് അവരുടെ ഏറ്റവും വലിയ കുഴപ്പം. തെരഞ്ഞെടുപ്പ് അവസാനിച്ചതോടെ ഞങ്ങളെ സംബന്ധിച്ച് അത് കഴിഞ്ഞു. ഇന്ത്യയിലെ 130 കോടി ജനങ്ങളെ സേവിക്കാനുള്ള അവസരമാണ് ഇനി ഞങ്ങളുടെ പുതിയ ലക്ഷ്യം. എന്നാല് ചിലര് ഇപ്പോഴും പഴയ കാര്യങ്ങള് പറഞ്ഞുകൊണ്ടേയിരിക്കുന്നു. മോഡി പറഞ്ഞു.


അര്‍ജന്റീനയ്ക്കും ആരാധകര്‍ക്കും ആശ്വസിക്കാം, നൈജീരിയ ഐസ്‌ലന്റിനെ പരാജയപ്പെടുത്തി | Reporter Live\nBy Web Desk\tJune 22, 2018 10:30 pm A+ A-\nവോള്‍ഗോഗ്രാഡ്: ലോകകപ്പിലെ തങ്ങളുടെ രണ്ടാം മത്സരത്തില് ഐസ്‌ലന്റിനെ നൈജീരിയ മറുപടിയില്ലാത്ത രണ്ട് ഗോളുകള്‍ക്ക് തോല്‍പ്പിച്ചു. നടന്നത് ഐസ്‌ലന്റും നൈജീരിയയും തമ്മിലുള്ള മത്സരമായിരുന്നെങ്കിലും അര്‍ജന്റീനയുടെ ആരാധകരാണ് മത്സരം ഏറ്റവും പ്രാധാന്യത്തോടെ കണ്ടത്. ഐസ്‌ലന്റിന്റെ പരാജയത്തോടെ ലോകകപ്പിലെ അര്‍ജന്റീനയുടെ അവസ്ഥ മെച്ചപ്പെട്ടിട്ടുണ്ട്.\n49-ാം മിനുട്ടില് അഹമ്മദ് മൂസയാണ് നൈജീരിയയ്ക്കായി ഗോള് നേടിയത്. 75-ാം മിനുട്ടിലും അദ്ദേഹം എതില് വല കുലുക്കി. ഇതിന് മറുപടി നല്‍കാന് ഐസ്‌ലന്റിന് സുവര്‍ണാവസരമെന്ന നിലയില് ലഭിച്ച പെനാല്‍റ്റി ടീം പാഴാക്കുകയും ചെയ്തു. വാര് സംവിധാനം വഴി ലഭിച്ച പെനാല്‍റ്റി ഗോളാക്കിയിരുന്നെങ്കില് അത് ടീമിന് ജീവശ്വാസം നല്‍കുമായിരുന്നു.\nക്രൊയേഷ്യയുമായി നടക്കാനിരിക്കുന്ന ഐസ്‌ലന്റിന്റെ കളി സമനിലയാവുകയോ ക്രൊയേഷ്യ വിജയിക്കുകയോ വേണം. എങ്കില് മാത്രമേ അര്‍ജന്റീനയ്ക്ക് ഇനി സാധ്യതകളുള്ളൂ. എന്നാല് അതിനേക്കാള് പ്രധാനപ്പെട്ടത് നൈജീരിയയുമായി ഇനി നടക്കാനിരിക്കുന്ന അര്‍ജന്റീനയുടെ മത്സരമാണ്. അവസാന അവസരമെന്ന നിലയില് മെസ്സിയും കൂട്ടരും ഈ സാഹചര്യം കൈകാര്യം ചെയ്തില്ലെങ്കില് അര്‍ജന്റീനിയന് ആരാധകര് വീണ്ടും കണ്ണീര്‍വാര്‍ക്കേണ്ടിവരും.\nഅര്‍ജന്റീനയുടെ തോല്‍വിയില് മനംനൊന്ത് കോട്ടയത്ത് യുവാവ് വീടുവിട്ടിറങ്ങി, ആറ്റില് ചാടിയെന്ന് സംശയം; തെരച്ചില്…\nജയം തേടി അര്‍ജന്റീന ക്രൊയേഷ്യയ്‌ക്കെതിരെ, ഫ്രാന്‍സും ഇന്ന് കളത്തില്